കുട്ടികള്‍ക്ക് നേരെയുള്ള ലൈംഗികാതിക്രമങ്ങള്‍ക്കെതിരെ ഹ്രസ്വചിത്രവുമായി ആറാം ക്ലാസുകാരി; ശ്രദ്ധ നേടി 'പാഠം ഒന്ന് പ്രതിരോധം' - Positive Headline\nകുട്ടികള്‍ക്ക് നേരെയുള്ള ലൈംഗികാതിക്രമങ്ങള്‍ക്കെതിരെ ഹ്രസ്വചിത്രവുമായി ആറാം ക്ലാസുകാരി. തിരുവനന്തപുരം ശ്രീ നാരായണ പബ്‌ളിക് സ്‌കൂളിലെ ആറാം ക്ലാസ് വിദ്യാര്‍ത്ഥിനി മെഹ്‌റിന് ഷെബീര് എഴുത്തും സംവിധാനവും നിര്‍വഹിച്ച ‘പാഠം ഒന്ന് പ്രതിരോധം’ എന്ന ചിത്രം സമൂഹമാധ്യമങ്ങള് ശ്രദ്ധ നേടുകയാണ്. നേരത്തെ, ഏറെ ശ്രദ്ധയാകര്‍ഷിച്ച തുള്ളി എന്ന ഹ്രസ്വചിത്രവും മുന്‍പ് മെഹ്‌റിന് ഷെബീര് ഒരുക്കിയിരുന്നു.\n5 മിനിട്ട് ദൈര്‍ഘ്യമുള്ള ഈ ഹ്രസ്വചിത്രം മെഹ്‌റിന്റെ യൂട്യൂബ് ചാനലിലൂടെയാണ് പുറത്തിറക്കിയിരിക്കുന്നത്. മെഹ്‌റിന് തന്നെയാണ് ചിത്രത്തില് അഭിനയിച്ചിരിക്കുന്നത്. ക്യാമറയും എഡിറ്റിംഗും മെഹ്‌റിന്റെ സഹോദരന് അഫ്‌നാന് റെഫി നിര്‍വഹിച്ചിരിക്കുന്നു. സുരേഷ് പുന്നശ്ശേരില്, തന്‍വീര് അബൂബക്കര് എന്നിവര് ചേര്‍ന്നാണ് ഹ്രസ്വചിത്രം നിര്‍മ്മിച്ചിരിക്കുന്നത്. സ്മിത ആന്റണി സംഗീതം. അസോസിയേറ്റ് ഡയറക്ടര് ദുല്‍ഫന് റെഫി. വിഷ്ണു രാംദാസ് ആണ് ഡിസൈനര്. പ്രൊഡക്ഷന് കണ്‍ട്രോളര് എസ് മുരുഗന്. ക്രിയേറ്റിവ് കോണ്‍ട്രിബ്യൂഷന് മുഹമ്മദ് റിഷിന്.\nകുട്ടികള്‍ക്കെതിരെ നടക്കുന്ന ലൈംഗികാതിക്രമങ്ങളെപ്പറ്റിയുള്ള വാര്‍ത്തകള് ദിനേന മാധ്യമങ്ങളില് കാണുന്നുണ്ടെന്നും അതാണ് ഹ്രസ്വചിത്രത്തിലേക്ക് വഴി തെളിച്ചതെന്നും മെഹ്‌റിന് പറയുന്നു. ഇത്തരം കേസുകളില് ശിക്ഷിക്കപ്പെടുന്നത് വളരെ അപൂര്‍വം പ്രതികള് മാത്രം. ജയിലിലാവട്ടെ നല്ല ഭക്ഷണവും സുഖജീവിതവും. സ്വയം തയ്യാറെടുക്കുകയും ആക്രമണങ്ങളെ സ്വയം പ്രതിരോധിക്കുകയും ചെയ്യാന് ചെറുപ്രായത്തില് തന്നെ പെണ്‍കുട്ടികള് പ്രാപ്തരാവണം എന്നതാണ് താന് പങ്കു വെയ്ക്കുന്ന ആശയം എന്നും കുട്ടി വിവരിക്കുന്നു. ക്ലാസ് ടീച്ചര് സ്മിതയും സ്‌കൂള് പ്രിന്‍സിപ്പലുമാണ് ഹ്രസ്വചിത്രം തയ്യാറാക്കാന് തന്നെ പ്രോത്സാഹിപ്പിച്ചതെന്നും മെഹ്‌റിന് പറയുന്നു.\nSixth grader with short film against child sexual abuse ‘PADAM 1 PRATHIRODHAM’\nമമ്മൂട്ടിയോടുള്ള സ്നേഹധാരമായീ ‘കലാഭൈരവൻ’\nകടലിന്റെ ഓളങ്ങളിൽ ചാഞ്ചാടി കള്ളിപ്പാട്ടവും കുട്ടിയും\nസസ്‌പെന്‍സ് നിറച്ച് അശോകന്റെ കല്യാണ വിശേഷങ്ങള് ; ‘മണിയറയിലെ അശോകന്’ ട്രെയിലര് പുറത്ത്\nഒമ്പത് വയസുകാരിയുടെ ക്രിക്കറ്റ് കളി സോഷ്യൽ മീഡിയയിൽ വയറലായീ\nവിവാദങ്ങള്‍ക്ക് വിട; ഷെയിന്റെ ‘വെയില്’ ട്രെയിലര് പുറത്തിറങ്ങി


വര്‍ക്കേഴ്സ് ഫോറം: ഉര്‍വശീശാപം ഉപകാരമാക്കണം\nഏതാണ്ട് നാല് വര്‍ഷം മുന്‍പ് ആണ് ഇതേ പംക്തിയില് 'സൂര്യനാണ് താരം' എന്ന തലക്കെട്ടില് ഒരു ലേഖനം ഈയുള്ളവന് എഴുതിയത്. അന്താരാഷ്ട്ര വിപണിയില് സോളാര് പാനലുകള് 'ഒരു വാട്ടിന് ഒരു ഡോളര്' എന്ന നിരക്കില് വന്നു തുടങ്ങി, ഇത് വ്യാപകമായിക്കഴിഞ്ഞാല് പുരപ്പുറത്തു സോളാര് പാനലുകള് സ്ഥാപിച്ച് വീട്ടാവശ്യത്തിനുള്ള വൈദ്യുതി സ്വയം ഉത്പാദിപ്പിക്കുന്ന സ്വപ്നം സാക്ഷാത്കരിക്കാം എന്ന് അതില് എഴുതിയിരുന്നു. ഇലക്ട്രിസിറ്റി ബോര്‍ഡിന്റെ ലൈന് വേണ്ട എന്നല്ല; പകല് നാം ഉത്പാദിപ്പിക്കുന്ന വൈദ്യുതി ലൈനിലേക്ക് കൊടുക്കുക; എന്നിട്ട് നമുക്ക് ആവശ്യമുള്ള സമയത്ത് ആവശ്യമുള്ള അളവില് വൈദ്യുതി ലൈനില് നിന്ന് എടുക്കുക; അധികം എടുക്കുന്നതിനു മാത്രം കാശു കൊടുത്താല് മതി.\nഇതാ ആ കാലം സമാഗതമായിരിക്കുന്നു. അന്താരാഷ്ട്ര വിപണിയില് സോളാര് പാനല് 'വാട്ടിനു ഒരു ഡോളര്' എന്ന വിലയ്ക്ക് യഥേഷ്ടം കിട്ടുന്നു. കേരളത്തില് ഇന്ന് വാട്ടിനു അറുപത്തഞ്ചു മുതല് നൂറു രൂപ വരെ വിലയ്ക്ക് പാനലുകള് ലഭ്യമാണ്. പകല് സമയത്ത് വൈദ്യതി ഉത്പാദിപ്പിച്ച് ലൈനിലേക്ക് കൊടുക്കാവുന്ന സംവിധാനത്തിന് സംസ്ഥാന സര്‍ക്കാര് മൂന്നിലൊന്നും കേന്ദ്ര സര്‍ക്കാര് മൂന്നിലൊന്നും സബ്സിഡി നല്‍കുന്ന സ്കീം കേരള ഗവണ്‍മെന്റ് പ്രഖ്യാപിക്കുകയും ചെയ്തു. പക്ഷേ കേരള ഇലക്ട്രിസിറ്റി ബോര്‍ഡ് ഇപ്പോഴും ഇങ്ങനെ വൈദ്യുതി സ്വീകരിക്കാന് തയാറായിട്ടില്ല. ലൈനുമായി ബന്ധിപ്പിച്ച വീടുകളിലെ സംവിധാനത്തിന് കേന്ദ്ര സര്‍ക്കാരും സബ്സിഡി നല്‍കില്ലത്രെ. സാങ്കേതിക പ്രശ്നങ്ങള് ആയിരിക്കാം അവരുടെ തടസത്തിനു കാരണം. വാസ്തവത്തില് അവയൊക്കെ മറ്റു രാജ്യങ്ങള് എന്നേ പരിഹരിച്ചു കഴിഞ്ഞതാണ്. ആണവ നിലയങ്ങള് ഇറക്കുമതി ചെയ്യാന് മടിക്കാത്ത നമ്മുടെ രാജ്യത്തിന് ഇക്കാര്യത്തില് എന്താണാവോ ഇത്ര പിടിവാശി. 'ദൈവം കനിഞ്ഞാലും പൂജാരി കനിയില്ല' എന്ന മട്ടിലാണ് കാര്യങ്ങള്. ഇത്രയും കാലം സോളാര് വൈദ്യുതിക്ക് ചെലവ് കൂടുതലാണ് എന്നതായിരുന്നു ആക്ഷേപം. 'ചെലവ് ക്രമേണ കുറഞ്ഞു വരും; അപ്പോഴേക്ക് നമ്മള് ചെയ്യേണ്ട ഗൃഹപാഠം ഒക്കെ ചെയ്തിരിക്കണം' എന്ന് ആവോളം പറഞ്ഞതൊന്നും ആരും ചെവിക്കൊണ്ടില്ല. ഇപ്പോള് 'ആലുംകായ പഴുത്തപ്പോള് കാക്കയ്ക്ക് വായ് പുണ്ണ്' എന്ന് പറഞ്ഞപോലെ, സോളാര് പാനല് കുറഞ്ഞ വിലയ്ക്ക് കിട്ടിത്തുടങ്ങിയപ്പോള് നാം തയാറായിട്ടില്ല എന്നതാണവസ്ഥ.\nപക്ഷേ ഇതൊന്നും സൌരോര്‍ജ ഉത്സാഹികളെ പിന്തിരിപ്പിക്കേണ്ട കാര്യമില്ല. പുരപ്പുറത്തു സൌര വൈദ്യുതി ഉത്പാദിപ്പിച്ച് ബാറ്ററികളില് ശേഖരിച്ച് വൈകുന്നേരവും ഉപയോഗിക്കാനുള്ള സംവിധാനം ഇപ്പോള് തന്നെ ഫലപ്രദം ആണ്. പക്ഷേ ബാറ്ററിയുടെ ചെലവും കൂടി വഹിക്കേണ്ടി വരും എന്ന് മാത്രം. കേരളത്തില് എത്രയോ വീടുകളില് 'ഇന്‍വേര്‍ട്ടര്' എന്ന സാധനം സ്ഥാപിച്ചിട്ടുണ്ട്. വാസ്തവത്തില് ഇത് ഇലക്ട്രിസിറ്റി ബോര്‍ഡിനു ചെറിയ ദ്രോഹം ഒന്നുമല്ല ചെയ്യുന്നത്. സന്ധ്യാ സമയത്തെ ലോഡ് കുറയ്ക്കാനായിട്ടാണല്ലോ അവര് ലോഡ് ഷെഡിംഗ് ഏര്‍പ്പെടുത്തിയിരിക്കുന്നത്. ആ സമയത്ത് ഇന്‍വേര്‍ട്ടര് ഘടിപ്പിച്ചിട്ടുള്ള വീടുകളില് ഇന്‍വേര്‍ട്ടറില് നിന്നുള്ള കറന്റ് കൊണ്ട് അത്യാവശ്യ കാര്യങ്ങളൊക്കെ നടക്കും. പിന്നെ കറന്റു വരുമ്പോള് ഇന്‍വേര്‍ട്ടര് റീചാര്‍ജ് ചെയ്യാനായി ലൈനില് നിന്ന് വന്‍തോതില് കറന്റ് എടുക്കും. അപ്പോള് വീണ്ടും ലോഡു കൂടും. ചുരുക്കത്തില് ലോഡ് ഷെഡിംഗ് കൊണ്ട് ഉദ്ദേശിച്ച ഫലം കിട്ടാതാകും. എന്നാല് ഇതേ വീടുകളില് തന്നെ ഇന്‍വേര്‍ട്ടര് ചാര്‍ജ് ചെയ്യാനായി സോളാര് പാനല് വച്ചാലോ? പകല് സമയത്ത് വെയില് ഉള്ളപ്പോള് മാത്രമേ ഇന്‍വേര്‍ട്ടര് ചാര്‍ജ് ചെയ്യൂ. ബാറ്ററി രാത്രിയില് കാലി ആയാലും പകല് വെയില് വരും വരെ കാത്തിരുന്നു മാത്രമേ അത് വീണ്ടും ചാര്‍ജ് ചെയ്യാനാവൂ എന്ന മട്ടില് ക്രമീകരിക്കാന് സാധിക്കും. അങ്ങനെ ക്രമീകരിച്ച സോളാര് ഇന്‍വേര്‍ട്ടറുകള് സ്ഥാപിച്ചവര്‍ക്ക് എന്തുകൊണ്ട് പ്രോത്സാഹനം കൊടുത്തുകൂടാ? അല്ലാത്തവയെ നിരുത്സാഹപ്പെടുത്തുകയും ചെയ്യാം. അതായത്, വീടുകളില് ഇന്‍വേര്‍ട്ടറുകള് സ്ഥാപിക്കുന്നവര് നിര്‍ബന്ധമായും അതിന് സോളാര് ചാര്‍ജറുകള് വച്ചിരിക്കണം എന്ന് വ്യവസ്ഥ ഉണ്ടാക്കാം.\nഇന്‍വേര്‍ട്ടറുകള് സ്ഥാപിച്ചിട്ടുള്ളവര് മിക്കവരും അത്യാവശ്യം ചില ഉപകരണങ്ങള് പ്രവര്‍ത്തിപ്പിക്കാന് വേണ്ട ശേഷി മാത്രമേ അതിന് ഉദ്ദേശിച്ചിട്ടുണ്ടാവുകയുള്ളൂ. എന്നാല് സോളാര് പാനലുകളുടെ ചെലവു കുറഞ്ഞ സ്ഥിതിക്ക് വീട്ടിലെ എല്ലാ ഉപകരണങ്ങളും പ്രവര്‍ത്തിപ്പിക്കാവുന്ന സമ്പൂര്‍ണ സോളാര് സിസ്റം സ്ഥാപിക്കുന്ന കാര്യം ചിലര്‍ക്കെങ്കിലും ആലോചിക്കാവുന്നതാണ്. സാങ്കേതിക കാരണങ്ങളാല് എയര് കണ്ടീഷണര്, പമ്പ് മുതലായവ ഒഴിവാക്കാം. ബാക്കി ലൈറ്റ്, ഫാന്, ടി വി, കമ്പ്യൂട്ടര് (ഉണ്ടെങ്കില്) മുതലായവ ഒക്കെ ഇതിലേക്ക് ഘടിപ്പിക്കാം. ഒരു കിലോവാട്ടിന്റെ ഒരു സിസ്റം സ്ഥാപിച്ചാല് വേനല്‍ക്കാലത്ത് അഞ്ചോ ആറോ യൂണിറ്റ് വൈദ്യുതി ഓരോ ദിവസവും ഉത്പാദിപ്പിക്കാം. പോരാതുള്ളത് ലൈനില് നിന്നെടുക്കാവുന്ന രീതിയിലാണ് അതിന്റെ സംവിധാനം. ചെലവ് ഇന്നത്തെ സ്ഥിതിക്ക് രണ്ട് ലക്ഷം രൂപയോളം വരും. അത് ഇനിയും കുറഞ്ഞു വരും എന്ന് ഉറപ്പാണ്. ഇത്തരം സംവിധാനത്തിന് കേന്ദ്ര സര്‍ക്കാരിന്റെ സബ്സിഡി 80,000 രൂപ കിട്ടും എന്നാണ് പറയുന്നത്. അതിന് അനെര്‍ട്ട് മുഖേന ആണ് അപേക്ഷിക്കേണ്ടത്. എന്തുകൊണ്ട് ഈ സംവിധാനത്തിന് സംസ്ഥാന സബ്സിഡി കൊടുത്തു കൂടാ? അതുകൂടി ഉണ്ടെങ്കില് തീര്‍ച്ചയായും ലാഭകരം ആയ ഒരു മുതല് മുടക്ക് എന്ന നിലയില് ഇത് സ്ഥാപിക്കാന് ഒരുപാട് പേര് മുന്നോട്ടു വരും. കേരളത്തിലെ ഉയര്‍ന്ന മധ്യവര്‍ഗക്കാരായ ഒരു ലക്ഷം കുടുംബങ്ങള് സ്വന്തം പുരപ്പുറത്തു സൌരോര്‍ജ സംവിധാനം സ്ഥാപിച്ചാല് വേനല്‍ക്കാലത്തെ പീക്ക് ലോഡ് നൂറു മെഗാവാട്ട് കുറവ് വരും. പ്രതിദിനം അഞ്ച് ലക്ഷം യൂനിറ്റ് ഊര്‍ജവും ലാഭിക്കാം. നൂറു മെഗാവാട്ടിന്റെ ഒരു വൈദ്യുതി നിലയം സ്ഥാപിക്കാന് ഇന്നത്തെ അവസ്ഥയ്ക്ക് ആയിരം ആയിരത്തി അഞ്ഞൂറ് കോടി രൂപയും അഞ്ചു പത്തു വര്‍ഷവും വേണ്ടി വരില്ലേ? ഓരോ ഉടമസ്ഥനും 50000 രൂപ വച്ചു സബ്സിഡി കൊടുത്താലും അതിനുള്ള ചെലവ് 500 കോടി രൂപയെ വരൂ. പിന്നെ എന്തേ അമാന്തം?\nവാസ്തവത്തില്, ഓരോ വീട്ടില് നിന്നും ഉത്പാദിപ്പിക്കുന്ന വൈദ്യുതി ഇലക്ട്രിസിറ്റി ബോര്‍ഡ് സ്വന്തം ലൈനിലേക്ക് എടുക്കും എന്ന് വന്നാല് ബാറ്ററി വേണ്ടല്ലോ. അപ്പോള് ചെലവ് അന്‍പതിനായിരം രൂപയോളം കുറയും. പാനലിന്റെ വിലയില് ന്യായമായും പ്രതീക്ഷിക്കാവുന്ന കുറവ് കൂടി പരിഗണിച്ചാല് ഒരു കിലോ വാട്ടിന്റെ സിസ്റത്തിന് ഒന്നര ലക്ഷം രൂപയ്ക്ക് താഴെ മാത്രമേ ചെലവ് വരൂ. മൂന്നിലൊന്നു കേന്ദ്ര സര്‍ക്കാരും മൂന്നിലൊന്നു സംസ്ഥാന സര്‍ക്കാരും സബ്സിഡി തരുമെങ്കില് ഉടമസ്ഥര് അന്‍പതിനായിരം രൂപ മുടക്കിയാല് മതിയല്ലോ. എങ്കില്, ഇതു തികച്ചും ലാഭകരം ആയ ഒരു സംരംഭമായി മാറും. ലോഡ് ഷെഡിങ്ങും പവര് കട്ടും ഭീഷണി ഉയര്‍ത്തുന്ന ഇന്നത്തെ സാഹചര്യത്തില് ഈ സംവിധാനത്തിന് ആകര്‍ഷകത്വം കൂടുക സ്വാഭാവികം തന്നെ. ഊര്‍ജക്ഷാമം എന്ന ഉര്‍വശീ ശാപത്തെ നമുക്ക് ഉപകാരമാക്കി മാറ്റാം.\nശരിക്ക് പറഞ്ഞാല്, വീട്ടുകാരേക്കാള് ലാഭം വ്യാപാരി വ്യവസായികള്‍ക്കും കമ്പനികള്‍ക്കും ആണ്. അവര്‍ക്ക് വൈദ്യുതി നിരക്ക് തന്നെ കൂടുതല് ആണല്ലോ. അതിനും പുറമേ, ഇതിന് വേണ്ടി വാങ്ങുന്ന ഉപകരണങ്ങളുടെ ചെലവ് 'ഡിപ്രീസ്യെഷന്' ആയി കാണിച്ച് ആദായ നികുതിയില് നേടാവുന്ന ഇളവ് മറ്റൊരു ആകര്‍ഷണം ആണ്. അപ്പോള് ഒരു ലക്ഷമല്ല, പല ലക്ഷം ആവശ്യക്കാര് മുന്നോട്ടു വരും എന്ന് ഉറപ്പാണ്. അതായത് ആയിരം കിലോവാട്ടിനു (ഒരു മെഗാവാട്ടിനു) 15 കോടി രൂപ. ആയിരം മെഗാവാട്ടിനു 15000 കോടി രൂപ. അതില് 500 കോടി കേന്ദ്ര സര്‍ക്കാര്, 500 കോടി സംസ്ഥാന സര്‍ക്കാര്, 500 കോടി ഉപഭോക്താക്കള് സ്വയം വഹിക്കുന്നു. ആയിരം മെഗാവാട്ട് സ്ഥാപിത ശേഷി ഉണ്ടാക്കാന് ഇതിനേക്കാള് നല്ല പബ്ളിക് പ്രൈവറ്റ് പാര്‍ട്ട്നര്‍ഷിപ് എന്തുണ്ട്?\nചുരുക്കത്തില് സൌരോര്‍ജ യുഗം ഉദിച്ചിരിക്കുന്നു. അത് കാണാനുള്ള കണ്ണു നമുക്കുണ്ടോ എന്നതാണ് പ്രശ്നം.\nആര് വി ജി മേനോന് ജനയുഗം 20 ഏപ്രില് 2012\nസൂര്യനാണ് താരം! 2\nകേരളത്തിന് ഒരു ദീര്‍ഘകാല ഊര്‍ജനയം\nLabels: പരിസ്ഥിതി, സമൂഹം


swapnangal: ആരാണിവര് ?\nഓണം വന്നു ...\nഓഫീസിലെ ഓണ ദിവസം . കേരള സാരി ഉടുത്തു , മുല്ലപ്പൂവും ചൂടി സുന്ദരി ആയിട്ട് ഒരുങ്ങി ഓഫീസിലേക്കിറങ്ങി . ബസ്സ് കാത്തു നില്‍ക്കയാണ് . തലേ ദിവസത്തെ മഴയില് ചളി ആയിരിക്കുന്ന റോഡ്. കഴിയുന്നത്ര സാരി ഒതുക്കി പൊക്കി പിടിച്ചാണ് നില്‍പ്പ് . പെട്ടെന്ന് ആള്‍ക്കൂട്ടത്തില് നിന്നു ഒരു സ്ത്രീ എന്‍റെ അടുത്തേക്ക് വന്നു. എനിക്ക് തീരെ പരിചയമില്ലാത്ത ഒരു സ്ത്രീ. ഒറ്റനോട്ടത്തില് തന്നെ മനസ്സിലായി, ലിപ്സ്ടിക്ക് ഇട്ടിട്ടുണ്ട് , മോഡേണ് വേഷധാരി . എന്നേക്കാള് പ്രായവും ഉണ്ട്. പതിയെ അവര് മുഖം എന്‍റെ ചെവിയോടു അടുപ്പിച്ചു പറഞ്ഞു, 'സാരി കൊറച്ചും കൂടി പൊക്കി പിടിച്ചോള് , കസവ് താഴെ ചെളിയില് മുട്ടുന്നുണ്ട്'. അവരെ നോക്കി കൃതജ്തയോടെ ഒന്നു പുന്ചിരിച്ചു , സാരി ഒന്നു കൂടി പൊക്കി പിടിക്കുമ്പോള് ഓര്‍ത്തു..ഇവര് എന്‍റെ ആരാ? എന്‍റെ സാരി ചെളിയില് മുട്ടിയാല് ഇവര്‍ക്കെന്താ ? എത്ര സുന്ദരമായ മനസ്സാണ് ഇവരുടെ ? എനിക്ക് ഇങ്ങനെ പെരുമാറാന് പറ്റുമോ ? ഹേയ്, ആയിട്ടില്ല ..ഇവരെ പോലെ ആകാന് ഇനിയും വളരാനുണ്ട് ...\nകഴിഞ്ഞ ആഴ്ച രാവിലെ ഓഫീസിലേക്ക് പോകുവാന് ധൃതി പിടിച്ചു റോഡ് ക്രോസ് ചെയ്യാന് നില്ക്കുകയാണ്. Median എത്തി. വണ്ടികള് മാല പോലെ പുറകെ പുറകെ വന്നുകൊണ്ടിരിക്കുന്നു . എന്നെ പോലെ തന്നെ പകുതി ക്രോസ് ചെയ്തു ഒരു പെണ്‍കുട്ടിയും നില്‍ക്കുന്നുണ്ട് . സ്കൂള് uniform ആണ്.7ലോ 8 ലോ ആവും. ഞങ്ങള് രണ്ടും അടുത്തായി . ഒരു ഒഴിവും കാണുന്നില്ല ക്രോസ് ചെയ്യാന്. അപ്പോഴാണ് ഒരു ചെറിയ ഗാപ് കിട്ടിയത് . ഒരു സെക്കന്റ് കൊണ്ടു ഞാന് ആ കുട്ടിയുടെ കൈ കടന്നു പിടിച്ചു. അവള് ഒരു നിമിഷം വിരണ്ടു എന്‍റെ മുഖത്തേയ്ക്ക് നോക്കി. പിന്നെ എന്‍റെ കൂടെ നടന്നു, റോഡ് ക്രോസ് ചെയ്തതും എന്‍റെ കൈ വിടുവിച്ചു കുട്ടി സ്റ്റോപ്പില് നിന്നു. എന്‍റെ ബസ് വന്നു ഞാനും പോയി... അടുത്ത ദിവസം അതെ പോലെ ഞങ്ങള് ഒരുമിച്ചു വന്നു വീണ്ടും ക്രോസ് ചെയ്യാന്. ഇത്തവണ വണ്ടി ഒന്നും വരുന്നുണ്ടായില്ല ..എന്നെ കണ്ട ഉടന് അവള് മുഖം നിറയെ ഒരു ചിരി സമ്മാനം ആയി തന്നു. അപ്പോഴും ഞാന് ഓര്‍ത്തു, ഇവള് എനിക്ക് ആരാണ്? എന്തെ എനിക്ക് അവളെ സഹായിക്കാന് തോന്നിയെ ? ഉം അപ്പൊ ഞാന് വളര്‍ന്നു തുടങ്ങി ...\nമിക്കവാറും ദിവസങ്ങളില് ഞാന് വളരെ അധികം സുന്ദരിയായ ഒരു അമ്മൂമ്മയെ ബസ് സ്റ്റോപ്പില് കാണാറുണ്ട് . തല മുടി മുഴുവന് തൂ വെള്ള. ബോബ് ചെയ്തിരിക്കുകയാണ് . എപ്പോഴും ഡ്രസ്സ് ചെയ്യുന്നത് ഒരു anglo ഇന്ത്യന് സ്റ്റൈലില് ആണ്. എവിടെയോ ജോലിക്ക് പോകുവാണ് . ഒരു 67 എന്ഗിലും കാണും പ്രായം. എന്നെ സര്‍പ്രൈസ് ചെയ്തത് അവര് ഈ പ്രായത്തിലും ജോലിക്ക് പോവുന്നു എന്നതാണ്. ഒരു ദിവസം ഇവര് ഞാന് കയറിയ ബസ്സില് ഉണ്ടായിരുന്നു. ഞാന് അവര്‍ക്ക് വേണ്ടി സീറ്റ് ഒഴിഞ്ഞു കൊടുത്തു. പിന്നീട് ഇവര് ഞാന് കയറുന്ന ബസ്സില് കയറാന് തുടങ്ങി. ചിലപ്പോ അവരുടെ ഭര്‍ത്താവ് കൂടെ കാണും. അദ്ദേഹം ഇടക്ക് എപ്പോഴോ ഇറങ്ങി പോവും . ബസ്സില് ഇവര് കയറിയാല് ആരെങ്ങിലും ഒക്കെ സീറ്റ് ഒഴിഞ്ഞു കൊടുക്കും. അത്രയ്ക്ക് പ്രായമുള്ളവര് അല്ലെ?ഈ പ്രായത്തില് ഇത്ര ഭംഗിയായിട്ട് ഡ്രസ്സ് ചെയ്തവരെ ഞാന് കണ്ടിട്ടേ ഇല്ല. ഒരു ദിവസം ഞാനും അവരും ഒരേ സീറ്റ് പങ്കിട്ടു . ഞാന് ബുക്ക് എടുത്തു നിവര്‍ത്തി . ഇവര് ഒരു ചെറിയ പോക്കറ്റ് ബൈബിള് എടുത്തു വായിക്കാന് തുടങ്ങി. തീരെ ചെറിയ അക്ഷരങ്ങള് . എന്നിട്ടും അവര് അത് വായിച്ചു കൊണ്ടേ ഇരുന്നു. അപ്പൊ ഞാന് ചോദിച്ചു, എങ്ങനെ ഇത്ര ചെറിയ അക്ഷരങ്ങള് വായിക്കുന്നു ? പിന്നീട് ഞങ്ങള് ധാരാളം സംസാരിച്ചു. അവര് ഒരു ബ്രിട്ടീഷ് സിറ്റിസണ് ആണ്. മലയാളം അറിയില്ല. ഒരു പ്രൈവറ്റ് സ്ഥാപനത്തില് ജോലി. പിന്നീട് എന്നെ അവര് എപ്പോ കണ്ടാലും സംസാരിക്കും . ബസിന്റെ ബോര്‍ഡ് ഞാന് വായിച്ചു കൊടുക്കണം. ചിലതൊക്കെ അവര് ഇംഗ്ലീഷ് പേരു മാത്രം കണ്ടു മനസ്സിലാക്കി വെച്ചിട്ടുണ്ട് . എനിക്ക് അവരോട് വലിയ ഇഷ്ടം ആണ്. ഇന്നു ഞാന് അവരെ കണ്ടു. ബസില് പുരുഷന്മാരുടെ സീറ്റില് അവര്‍ക്ക് വേണ്ടി ഒരാള് സീറ്റ് ഒഴിഞ്ഞു കൊടുത്തു. അവിടെ ഇരുന്ന ഉടന് അവര് എന്‍റെ ബാഗ് വാങ്ങി പിടിച്ചു. എന്നിട്ടു അടുത്തിരുന്ന ആള് എണീറ്റ് പോയപ്പോ എന്നെ വിളിച്ചു കൂടെ ഇരിക്കാന് സീറ്റ് തന്നു. എന്തിനാണ് ഇവര് എന്നെ സ്നേഹിക്കുന്നത് ? ആരാണ് ഇവര് എനിക്ക്?\nഞാന് ഈ പറഞ്ഞവരെ ഒക്കെ ഇനി നാളെയും കാണുമോ എന്നെനിക്കറിയില്ല . എന്നാലും ഇവര് എന്‍റെ സഹോദരിയോ , മകളോ ,അമ്മൂമ്മയോ ഒക്കെ ആണ്...നോക്കു , സ്നേഹം നമ്മളെ തേടി വരുന്ന വഴികള് വിചിത്രം തന്നെ...ഒരിക്കലും അറിയാത്തവരില് നിന്നു, ഒന്നും പ്രതീക്ഷിക്കാതെ അത് നമ്മെ തൊട്ടു വിളിക്കുന്നു ...\nPosted by raadha at 7:00 AM\nഇങ്ങനെ ദിനവും എത്രയോ ആളുകള്... ഒരു പരിചയവും ഇല്ലാഞ്ഞും സഹായ ഹസ്തവുമ്മായി വരുന്നവര്... ചെറിയ ചിരി സമ്മാനിച്ച് പോകുന്നവര്... വെറുതേ കുശലാന്വേഷണം നടത്തൂന്നവര്... ഇവര് നമ്മുടെ ആര് ? എന്ന ചോദ്യങ്ങള്‍ക്ക് ഉത്തരമില്ല... പക്ഷേ ആരെല്ലാമോ ആണ്...\nജീവിതം ഇങ്ങനെ ആയിരിക്കണം. നിസ്സാരമെങ്കിലും ആർക്കെങ്കിലും ഉപകാരപ്പെടുവാൻ, സന്തോഷം പകരാൻ അത് ഉപയോഗപ്പെടണം. സഹവർത്തത്തിലൂടെ ആണ് ബന്ധവും സ്വന്തവും അർത്ഥവത്താകുന്നത്.അങ്ങനെ ജീവിതം കൂടുതൽ മനോഹരമായി തീരട്ടെ...\nallenkilum naam oru commitmentum illanthe thanne aarudeyo aaro aanu ..\nnalla nirrekshanam ..thanks\n@സഹയാത്രികന് :) അതെ ജീവിതം ഇങ്ങനെ ഒക്കെ തന്നെ പോവട്ടെ..ആരെങ്ങിലും ഒക്കെ സ്നേഹിച്ചു, ആരെയെങ്ങിലും സ്നേഹിച്ചു..\n@പിന് :) നല്ല കമന്റിനു നൂറായിരം നന്ദി!\n@nirangal :D athe, arudeyo arokkeyo aayi namukku jeevikkam..\nblog nannaayittunt :)\n@flash :) thanks.\n@dreamy eyes :)\nനല്ല നിരീക്ഷണങ്ങള്. keep it up


അമിതവേഗതയും, അനധികൃത പാര്‍ക്കിംഗും! വല്ലകത്തെത്തിയാല് വാഹനങ്ങള്‍ക്ക് നിയന്ത്രണം തെറ്റും; ഈ മാസം മാത്രം ഇവിടെ ഉണ്ടായത് ആറിലേറെ വാഹനപകടങ്ങള് : Rashtradeepika\nഅമിതവേഗതയും, അനധികൃത പാര്‍ക്കിംഗും! വല്ലകത്തെത്തിയാല് വാഹനങ്ങള്‍ക്ക് നിയന്ത്രണം തെറ്റും; ഈ മാസം മാത്രം ഇവിടെ ഉണ്ടായത് ആറിലേറെ വാഹനപകടങ്ങള്\nവൈക്കം: യാത്രക്കാര്‍ക്ക് പേടിസ്വപ്‌നമായി വല്ലകം- തുറുവേലിക്കുന്ന് റോഡിലെ വളവ്. അശാസ്ത്രീയ നിര്‍മാണത്തിനൊപ്പം അനധികൃത പാര്‍ക്കിംഗും കൂടിയായതോടെ ഇവിടെ അപകടങ്ങള് തുടര്‍ക്കഥയായിരിക്കുകയാണ്. ഈ മാസം മാത്രം ആറിലേറെ വാഹനപകടങ്ങളാണ് ഇവിടെ നടന്നത്. നിരവധി അപകടങ്ങള് നടന്നിട്ടും പ്രദേശത്ത് കാര്യമായ മുന്‍കരുതലുകള് സ്വീകരിക്കാന് അധികൃതര് തയാറായിട്ടില്ലെന്ന് പ്രദേശവാസികള് ആരോപിക്കുന്നു.\nനൂറുകണക്കിന് വിദ്യാര്‍ഥികള് യാത്ര ചെയ്യുന്ന ഈ റോഡിലൂടെ സ്കൂള് സമയത്തുപോലും വാഹനങ്ങള് ചീറിപ്പായുകയാണ്. സ്കൂള് സമയങ്ങളില് ടിപ്പര് ലോറി നിരത്തിലിറക്കരുതെന്ന നിയമമുള്ളതിനാല് ഈ വളവിലാണ് വാഹനങ്ങള് പാര്‍ക്കിംഗ് ചെയ്യുന്നത്. അതുകൊണ്ട് തന്നെ എതിര്‍വശത്തുനിന്നും വരുന്ന വാഹനങ്ങള് ഡ്രൈവര്‍മാര്‍ക്ക് കാണാന് സാധിക്കാതെ വരുന്നു. അപകടങ്ങള് തുടര്‍ക്കഥയാകാന് ഇതാണ് കാരണമെന്നാണ് വിദഗ്ധര് പറയുന്നത്.\nബുധനാഴ്ച്ച ഇവിടെ ഉണ്ടായ അപകടത്തില് വഴിയാത്രക്കാരനായ വയോധികന് ഗുരുതരമായി പരിക്കേറ്റിരുന്നു. മൂന്നുപേരുമായി അമിത വേഗതയിലെത്തിയ ബൈക്ക് എഴുപത്തഞ്ചുകാരനായ ചെല്ലപ്പനെ ഇടിച്ചുതെറിപ്പിക്കുകയായിരുന്നു. അപകടത്തിനുശേഷം നിര്‍ത്താതെ പോയ ബൈക്കിനായി പോലീസ് അന്വേഷണം ഊര്‍ജിതമാക്കിയിട്ടുണ്ട്.\nകഴിഞ്ഞവര്‍ഷം കെഎസ്ആര്‍ടിസി റോഡരികിലെ പുരയിടത്തിലേക്ക് ഇടിച്ചുകയറി യാത്രക്കാര്‍ക്ക് പരിക്കേറ്റിരുന്നു. അപകടങ്ങള്‍ക്ക് കാരണമാകുന്ന അനധികൃത പാര്‍ക്കിംഗിനെതിരേ നടപടിയെടുക്കണമെന്നാവശ്യപ്പെട്ട് പ്രക്ഷോഭത്തിനൊരുങ്ങുകയാണ് നാട്ടുകാര്. അന്യസംസ്ഥാനങ്ങളില് നിന്നുള്ള വാഹനങ്ങള് ഇവിടെ പാര്‍ക്കിംഗ് സ്ഥിരമാക്കിയതോടെ മോഷണം അടക്കമുള്ള കുറ്റകൃത്യങ്ങളും പെരുകിയിട്ടുണ്ട്. പോലീസ് പട്രോളിംഗ് നിലച്ചതോടെയാണ് മോഷണങ്ങള് സ്ഥിരമായത്. അടുത്തിടെ സമീപത്തെ ജൂവലറിയിലും പള്ളിയിലും മോഷണശ്രമം നടന്നിരുന്നു. ഈ കേസില് പോലീസ് അന്വേഷണം തുടങ്ങിയെങ്കിലും പ്രതികളെ ഇനിയും പിടികൂടിയിട്ടില്ല. ഇവിടെ സിസിടിവി കാമറ സ്ഥാപിക്കണമെന്ന ആവശ്യവും ശക്തമാണ്.


BJP Seats will Increase in Rajya Sabha after June 19 Election | ബിജെപിക്ക് മികച്ച നേട്ടം; ഗ്രാഫ് കുത്തനെ ഉയരുന്നു, എന്‍ഡിഎ 100 അടിക്കും... കോണ്‍ഗ്രസിന് ഇടിവ് - Malayalam Oneindia\n46 min ago പലരും കാണാന് വരും, സിദ്ദുവും അങ്ങനെ വന്നതാണ്, കൂടിക്കാഴ്ച്ചയില് പ്രത്യേകയില്ലെന്ന് അമരീന്ദര്\nUpdated: Tue, Jun 9, 2020, 14:04 [IST]\nദില്ലി: ലോക്‌സഭയില് മികച്ച ഭൂരിപക്ഷം നേടി ഭരണം നടത്തുന്ന നരേന്ദ്ര മോദി സര്‍ക്കാരിന് ഇനി ആശ്വാസത്തിന്റെ നാളുകള്. രാജ്യസഭയിലും ബിജെപി കുതിച്ചുകയറാന് പോകുന്നു. ഒഴിവുള്ള രാജ്യസഭാ സീറ്റുകളിലേക്ക് ഈ മാസം 19ന് വോട്ടെടുപ്പ് നടന്നാല് ബിജെപിയുടെ ഗ്രാഫ് കുത്തനെ ഉയരും. ഇതോടെ പ്രാദേശിക പാര്‍ട്ടികളെ ആശ്രയിക്കുന്നത് കുറയ്ക്കാന് പാര്‍ട്ടിക്ക് സാധിക്കും.\nഅതേസമയം, കോണ്‍ഗ്രസിന് സീറ്റുകളുടെ എണ്ണത്തില് കുറവ് സംഭവിക്കും. രാജ്യസഭയിലെ പ്രതിപക്ഷത്തിന്റെ ശേഷി വീണ്ടും കുറയുമെന്ന് ചുരുക്കം. നിലവില് പ്രാദേശിക കക്ഷികളുടെ സഹായത്തോടെയാണ് നരേന്ദ്ര മോദി സര്‍ക്കാര് ബില്ലുകള് പാസാക്കുന്നത്. ഇനി രാജ്യസഭയില് വരാന് പോകുന്ന മാറ്റങ്ങള് ഇങ്ങനെ....\nബിജെപിക്ക് ഇപ്പോള് 75 അംഗങ്ങള്\nനിലവില് രാജ്യസഭയില് ബിജെപിക്ക് 75 അംഗങ്ങളാണുള്ളത്. ഈ മാസം 19ന് 24 സീറ്റുകളിലേക്ക് തിരഞ്ഞെടുപ്പ് നടക്കുകയാണ്. ഇതോടെ ബിജെപിയുടെ സീറ്റുകള് ഇനിയും വര്‍ധിക്കും. അതേസമയം, കോണ്‍ഗ്രസ് അംഗങ്ങളുടെ എണ്ണത്തില് കുറവ് സംഭവിക്കുകയും ചെയ്യും.\nഇനി വര്‍ധിക്കുന്ന സീറ്റുകള്\nഒമ്പത് സീറ്റുകള് ബിജെപിക്ക് വര്‍ധിക്കുമെന്നാണ് റിപ്പോര്‍ട്ടുകള്. ഇതോടെ ബിജെപിക്ക് 84 സീറ്റായി ഉയരും. എന്‍ഡിഎയുടേത് 100 സീറ്റുമാകും. അതിന് ശേഷം രാജ്യസഭയില് കേവല ഭൂരിപക്ഷത്തിന് 22 സീറ്റുകളുടെ കുറവ് മാത്രമാണ് എന്‍ഡിഎക്കുണ്ടാകുക. ബില്ലുകള് പാസാക്കുന്നതിന് ഇത് തടസമല്ല.\nരാജ്യസഭയിലെ മൊത്തം ഒഴിവുകള്\n245 സീറ്റുകളാണ് രാജ്യസഭയിലുള്ളത്. നിലവില് 21 സീറ്റുകള് ഒഴിഞ്ഞു കിടക്കുകയാണ്. ജൂണ് 25ന് അഞ്ച് സീറ്റുകള് കൂടി ഒഴിയും. ജൂലൈ 18ന് ഒരു സീറ്റ് ഒഴിവ് വരും. ഇതോടെ ജൂലൈ 18ന് രാജ്യസഭയില് വരുന്ന മൊത്തം ഒഴിവുകള് 27 ആയി ഉയരും.\nകേരളത്തില് ഒഴിവ് വരാന് കാരണം\nഈ മാസം 19ന് 24 രാജ്യസഭാ സീറ്റുകളിലേക്കാണ് തിരഞ്ഞെടുപ്പ് നടക്കുക. ബാക്കി മൂന്ന് സീറ്റുകളിലേക്കുള്ള ഒഴിവുകള് പിന്നീട് നികത്തും. കേരളം, ഉത്തര് പ്രദേശ്, ബിഹാര് എന്നീ സംസ്ഥാനങ്ങളിലാണ് പിന്നീട് ഒഴിവുകളുണ്ടാകുക. എംപി വീരേന്ദ്ര കുമാറിന്റെ നിര്യാണത്തെ തുടര്‍ന്നാണ് കേരളത്തില് ഒഴിവ് വന്നത്.\nകോണ്‍ഗ്രസിന് സീറ്റുകള് നഷ്ടമാകും\nനിലവില് ബിജെപിക്ക് രാജ്യസഭയില് 75 അംഗങ്ങളുണ്ട്. കോണ്‍ഗ്രസിന് 39 സീറ്റുകളും. ജൂണ് 19ന് തിരഞ്ഞെടുപ്പ് കഴിഞ്ഞാല് ബിജെപിയുടെ ഗ്രാഫ് ഉയരും. സീറ്റുകളുടെ എണ്ണം 84 ആകും. കോണ്‍ഗ്രസിന് രണ്ടു സീറ്റുകള് കുറച്ച് 37 ആയി താഴും. കര്‍ണാടകയിലാണ് കോണ്‍ഗ്രസിന് ഒരു സീറ്റ് നഷ്ടമാകുക.\nഎന്‍ഡിഎ സെഞ്ച്വറി അടിക്കും\nനിലവില് ബിജെപി നേതൃത്വം നല്‍കുന്ന എന്‍ഡിഎക്ക് രാജ്യസഭയില് 91 അംഗങ്ങളാണുള്ളത്. ബിജെപിയുടെ 75ന് പുറമെ, ബിഹാറിലെ ജെഡിയുവിന് അഞ്ച് സീറ്റ്, പഞ്ചാബിലെ ശിരോമണി അകാലിദളിന് മൂന്ന് സീറ്റുകളുമുണ്ട്. കൂടാതെ ബിജെപിയെ പിന്തുണയ്ക്കുന്ന സ്വതന്ത്ര കക്ഷികള്‍ക്ക് എട്ട് സീറ്റുകളാണുള്ളത്.\nയുപിഎക്ക് 61 സീറ്റുകളാണുള്ളത്. കോണ്‍ഗ്രസിന് 39, ഡിഎംകെക്ക് 7, ആര്‍ജെഡിക്ക് 5, എന്‍സിപിക്ക് 4, ശിവസേനക്ക് 3, മറ്റു ചെറുകക്ഷികള്‍ക്ക് മൂന്ന് എന്നിങ്ങനെയാണ് കണക്ക്. ജൂണ് 19 കഴിഞ്ഞാല് യുപിഎയുടെ സീറ്റ് കുറയും. എന്‍ഡിഎയിലും യുപിഎയിലും ഉള്‍പ്പെടാത്ത കക്ഷികള്‍ക്ക് 68 സീറ്റുകളുണ്ട്.\nരണ്ടിലും പെടാത്തവര് ഇവരാണ്\nതൃണമൂല് കോണ്‍ഗ്രസിന് 13 സീറ്റുകളാണ് രാജ്യസഭയിലുള്ളത്. ഇവര് പലപ്പോഴും യുപിഎയുടെ നിലപാടിനോട് യോജിക്കുന്നവരാണ്. അണ്ണഡിഎംകെക്ക് 9, ബിജെഡിക്ക് 9, എസ്പിക്ക് 8, ടിആര്‍എസിന് 7, സിപിഎമ്മിന് 5, ബിഎസ്പിക്ക് 4, എഎപിക്ക് 3, പിഡിപിക്ക് 2, വൈഎസ്ആര് കോണ്‍ഗ്രസിന് 2, മറ്റുള്ളവര്‍ക്ക് 6, നാമനിര്‍ദേശം ചെയ്ത 12 പേരില് എട്ട് പേര് ബിജെപിയില് ചേര്‍ന്നിരുന്നു.\nവ്യക്തമായ ഭൂരിപക്ഷം രാജ്യസഭയിലില്ലെങ്കിലും വിവാദമായ ബില്ലുകള് പോലും പാസാക്കാന് ബിജെപിക്ക് തടസമുണ്ടായിരുന്നില്ല. മുത്തലാഖ് ബില്ല്, കശ്മീരിന്റെ പദവി എടുത്തുകളയുന്ന ബില്ല് , സിഎഎ എന്നിവ രാജ്യസഭ പാസാക്കിയിരുന്നു. എന്‍ഡിഎയിലും യുപിഎയിലും പെടാത്ത കക്ഷികളുടെ സഹകരണത്തോടെയാണ് ബില്ലുകള് പാസാക്കിയിരുന്നത്.\nഒഡീഷയിലെ ഭരണകക്ഷിയായ ബിജെഡി, തമിഴ്‌നാട്ടിലെ അണ്ണാഡിഎംകെ കക്ഷികള് എപ്പോഴും ബിജെപിയെ പിന്തുണയ്ക്കുന്നവരാണ്. വിവാദ ബില്ലുകളെല്ലാം രാജ്യസഭയില് പാസായത് ഇവരുടെ സഹകരണത്തോടെയാണ്. ആന്ധ്രയിലെ വൈഎസ്ആര് കോണ്‍ഗ്രസ്, തെലങ്കാനയിലെ ടിആര്‍എസ് എന്നിവരും സഹകരിക്കാറുണ്ട്. വോട്ടെടുപ്പില് നിന്ന് വിട്ടുനില്‍ക്കുകയോ സഭയില് നിന്ന് ഇറങ്ങിപ്പോകുകയോ ചെയ്താണ് ഇവര് സഹകരിക്കാറ്.\nകോണ്‍ഗ്രസിന്റെ ശക്തി കേന്ദ്രങ്ങളില്\nമധ്യപ്രദേശ്, കര്‍ണാടക, ഗുജറാത്ത്, രാജസ്ഥാന് തുടങ്ങി കോണ്‍ഗ്രസിന് ശക്തമായ സ്വാധീനമുള്ള സംസ്ഥാനങ്ങളിലുള്‍പ്പെടെയാണ് രാജ്യസഭാ തിരഞ്ഞെടുപ്പ് നടക്കാന് പോകുന്നത്. ഗുജറാത്തില് രാജ്യസഭാ തിരഞ്ഞെടുപ്പിന് മുന്നോടിയായി കോണ്‍ഗ്രസില് രാജി തുടരുകയാണ്. ഇപ്പോള് എട്ട് എംഎല്‍എമാര് രാജിവച്ചു. ഈ സാഹചര്യത്തില് എല്ലാ എംഎല്‍എമാരെയും രാജസ്ഥാനിലെ റിസോര്‍ട്ടിലേക്ക് മാറ്റിയിരക്കുകയാണ് കോണ്‍ഗ്രസ്.\nbjp congress rajya sabha nda upa election ബിജെപി കോണ്‍ഗ്രസ് രാജ്യസഭ തിരഞ്ഞെടുപ്പ് എന്‍ഡിഎ യുപിഎ politics\nBJP Seats will Increase in Rajya Sabha after June 19 Election


16 min ago നോക്കിയ 8.3 5G സ്മാർട്ഫോൺ ഉടൻ അവതരിപ്പിച്ചേക്കും: വിശദാംശങ്ങൾ\n| Published: Saturday, August 8, 2015, 7:47 [IST]\nസ്ഥലങ്ങളെക്കുറിച്ചും ഭൂപ്രകൃതിയെക്കുറിച്ചും വ്യക്തമായ ധാരണ ലഭിക്കുന്നതില് മികച്ച പങ്കാണ് ഗൂഗിള് മാപ്‌സ് വഹിക്കുന്നത്. അതേസമയം ഗൂഗിള് മാപ്‌സില് പല വിചിത്ര കാര്യങ്ങളും ആശ്ചര്യപ്പെടുത്തുന്ന വസ്തുതകളും പതിയാറുണ്ട്.\nഇത്തരത്തില് ഗൂഗിള് മാപ്‌സില് പതിഞ്ഞ ആശ്ചര്യജനകമായ കാര്യങ്ങളാണ് ഇവിടെ പട്ടികപ്പെടുത്തുന്നത്. സ്ലൈഡറിലൂടെ നീങ്ങുക.\nഹംഗറിയിലെ ഗൂഗിള് മാപ്‌സില് പതിഞ്ഞതാണ് യേശു ക്രിസ്തുവിന്റെ ഭീമാകാരമായ ഈ രൂപം.\nഇറാഖിലെ സാദര് നഗരത്തിന് പുറത്തായി പതിഞ്ഞ രക്ത തടാകം.\nഇറ്റലിയിലെ ഒരു നഗരത്തിലെ ആകാശത്തിന് മുകളിലായി രൂപം കൊണ്ട വിചിത്ര രൂപം.\nബ്രൂക്ക്‌ലിനിലെ മരക്കൂട്ടങ്ങള്‍ക്കിടയില് വിചിത്രമായ രീതിയില് കാണപ്പെട്ട എയറോപ്ലയിന്.\nപീണ്ട്‌മോന്‍ട്, ഇറ്റലിയില് കാണപ്പെട്ട 200 അടി നീളത്തിലുളള മുയലിന്റെ ആകൃതിയില് രൂപം.\nസ്വാസ്തികയുടെ ആകൃതിയിലുളള ഈ രൂപം കാലിഫോര്‍ണിയയിലെ യുഎസ് നേവി ബേസ് ആണ്.\nനെതര്‍ലാന്‍ഡ്‌സിലെ വെസ്‌റ്റെന്‍ബെര്‍ഗ്‌സ്ട്രാറ്റില് വിചിത്രമായ രീതിയില് കാണപ്പെട്ട കാര് പാര്‍ക്കിങ്.\nപുരാതന അമേരിക്കന് ഇന്ത്യന്റെ രൂപത്തില് കാനഡയിലെ അല്‍ബര്‍ട്ടാ മലനിരകളില് നിന്നുളള കാഴ്ച.\nതെക്ക് പടിഞ്ഞാറന് ജര്‍മനിയിലെ മാന്‍ഹീമില് മേഴ്‌സിഡസിന്റെ ഡിക്കിയില് കാണപ്പെട്ട നഗ്നനായ മനുഷ്യന്.\nഅബര്‍ഡീനില് ഗൂഗിള് സ്ട്രീറ്റ് വ്യൂ കാറില് പതിഞ്ഞ കുതിരയുടെ തലയുളള മനുഷ്യന്.\nWhat in the world is going on with Google Maps?\nStory first published: Saturday, August 8, 2015, 7:47 [IST]


Hanuma Vihari creates Irani Cup history with hat-trick of hundreds - Malayalam MyKhel\n» തുടര്‍ച്ചയായ മൂന്ന് സെഞ്ച്വറികളുമായി ചരിത്രമെഴുതി ഹനുമ വിഹാരി\nUpdated: Friday, February 15, 2019, 17:51 [IST]\nനാഗ്പൂര്: ഇറാനി കപ്പ് ക്രിക്കറ്റില് പുതിയ റെക്കോര്‍ഡെഴുതി ഇന്ത്യന് താരം ഹനുമ വിഹാരി. റെസ്റ്റ് ഓഫ് ഇന്ത്യയ്ക്കുവേണ്ടി കളിക്കുന്ന വിഹാരി തുടര്‍ച്ചയായ മൂന്ന് സെഞ്ച്വറികളുമായാണ് തിളങ്ങിയത്. ഇതാദ്യമായാണ് ഒരു കളിക്കാരന് ഇറാനി ട്രോഫിയില് തുടര്‍ച്ചയായ മൂന്ന് സെഞ്ച്വറികള് നേടുന്നത്. വിദര്‍ഭയ്‌ക്കെതിരെ വിഹാരി രണ്ടാം ഇന്നിങ്‌സിലും സെഞ്ച്വറി നേടി.\nആദ്യ ഇന്നിങ്‌സില് 114 റണ്‍സ് നേടിയ വിഹാരി രണ്ടാം ഇന്നിങ്‌സില് 180 റണ്‍സാണ് സ്വന്തമാക്കിയത്. വിഹാരിയുടെ ബാറ്റിങ് മികവില് റെസ്റ്റ് ഓഫ് ഇന്ത്യ3വിക്കറ്റ് നഷ്ടത്തില് 374 റണ്‍സ് എന്ന നിലയില് ഡിക്ലയര് ചെയ്തു. ഇതോടെ വിദര്‍ഭയ്ക്ക് ജയിക്കാനായി 280 റണ്‍സാണ് വേണ്ടത്. റെസ്റ്റ് ഓഫ് ഇന്ത്യ ആദ്യ ഇന്നിങ്‌സില് 330 റണ്‍സെടുത്തിരുന്നു. വിദര്‍ഭ 425 റണ്‍സുമെടുത്തു.\nഇറാനി കപ്പിലെ ഒരു മത്സരത്തിലെ രണ്ട് ഇന്നിങ്‌സുകളിലും സെഞ്ച്വറി നേടിയ വിഹാരി 2011ന് ശേഷം ഈ നേട്ടത്തിലെത്തുന്ന ആദ്യ ബാറ്റ്‌സ്മാന് ആണ്. ശിഖര് ധവാന് ആണ് അന്ന് ഈ നേട്ടം കൈവരിച്ചത്. അടുത്തിടെ ഇന്ത്യന് ദേശീയ ടീമില് ഇടം നേടിയ വിഹാരി മികച്ച പ്രകടനമാണ് പുറത്തെടുത്തത്. ആഭ്യന്തരക്രിക്കറ്റിലെ സ്ഥിരതയാര്‍ന്ന പ്രകടനത്തിലൂടെ ടെസ്റ്റ് ടീമില് വീണ്ടും ഇടംപിടിക്കാന് വിഹാരിക്ക് കഴിയും.\nRead more about: hanuma vihari cricket ക്രിക്കറ്റ് ഇന്ത്യ\nStory first published: Friday, February 15, 2019, 17:29 [IST]


തെരഞ്ഞെടുപ്പിനെ നേരിടാന് സന്നദ്ധമെന്ന് മൂന്ന് മുന്നണികളും\nകേന്ദ്ര - സംസ്ഥാന സര്‍ക്കാരുകളുടെ വിലയിരുത്തലാകും തെരഞ്ഞെടുപ്പെന്ന് കോടിയേരി ബാലകൃഷ്ണന്\n10 Mar, 2019 at 05:01 PM\nപ്രചാരണത്തിന് ഒന്നര മാസമുണ്ടെങ്കിലും തെരഞ്ഞെടുപ്പ് ഒരുക്കത്തിലാണ് കേരളത്തിലെ മുന്നണികളെല്ലാം. ഇടത് മുന്നണി സ്ഥാനാര്‍ഥികളെ പ്രഖ്യാപിച്ച സാഹചര്യത്തില് വരുംദിവസങ്ങളില് തന്നെ തങ്ങളുടെ മത്സരാര്‍ഥികളെ രംഗത്തിറക്കാനുള്ള നീക്കത്തിലാണ് കോണ്‍ഗ്രസും ബി.ജെ.പിയും. തെരഞ്ഞടുപ്പ് നേരിടാന് സന്നദ്ധമാണെന്ന് സംസ്ഥാനത്തെ മൂന്ന് പ്രധാനപ്പെട്ട മുന്നണി നേതാക്കളും പ്രതികരിച്ചു.\nഒരു മാസം മുന്‍പ് തന്നെ കേരളത്തിലെ മുന്നണികള് തെരഞ്ഞെടുപ്പ് പ്രചരണ രംഗത്ത് സജീവമായിരുന്നു. എല്.ഡി.എഫും കോണ്‍ഗ്രസും തെരഞ്ഞെടുപ്പ് ജാഥകള് പൂര്‍ത്തീകരിച്ചു. ബി.ജെ.പിയുടെ മേഖല ജാഥകള് നടക്കുന്നു. എല്.ഡി.എഫ് സ്ഥാനാര്‍ഥികളെ പ്രഖ്യാപിച്ച് ഒരു മുഴം നീട്ടി എറിഞ്ഞപ്പോള് കോണ്‍ഗ്രസും ബി.ജെ.പിയും ഇതുവരെ സ്ഥാനാര്‍ഥി നിര്‍ണ്ണയത്തിലേക്ക് കടന്നിട്ടില്ല. സി.പി.എം സ്ഥാനാര്‍ഥികള് വരും ദിവസങ്ങളില് പ്രചാരണ പരിപാടികള് ആരംഭിക്കുന്ന പശ്ചാത്തലത്തില് സ്ഥാനാര്‍ത്ഥി നിര്‍ണ്ണയം വൈകരുതെന്ന നിലപാട് മറ്റ് രണ്ട് മുന്നണികളിലുമുണ്ട്.\nകേന്ദ്ര സംസ്ഥാന സര്‍ക്കാരുകളുടെ വിലയിരുത്തലാകും തെരഞ്ഞെടുപ്പെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന് പറ‍ഞ്ഞു. കോണ്‍ഗ്രസ് സ്ഥാനാര്‍ഥികളെ എത്രയും വേഗം പ്രഖ്യാപിക്കുമെന്ന് കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന് പറഞ്ഞു. ബി.ജെ.പിക്കും എന്.ഡി.എയ്ക്കും അനുകൂലമായ സാഹചര്യമാണ് കേരളത്തിലുള്ളതെന്നായിരുന്നു പി.എസ് ശ്രീധരന്‍പിള്ളയുടെ പ്രതികരണം. തെര‍ഞ്ഞെടുപ്പിന് ധാരാളം സമയമുണ്ടെന്നും ധൃതിപ്പെട്ട് സ്ഥാനാര്‍ഥികളെ പ്രഖ്യാപിക്കേണ്ട കാര്യമില്ലെന്നുമായിരുന്നു പ്രതിപക്ഷ നേതാവ് രമേശ് ചെന്നിത്തലയുടെ പ്രതികരണം.\nBJPUDFLDFGeneral Election 2019


Stars who’ve served time for their crimes - Malayalam Filmibeat\nപെണ്‍വാണിഭം, പീഡനം, വഞ്ചന, കൊലപാതകം തുടങ്ങിയ കേസില് അറസ്റ്റിലായ സിനിമാതാരങ്ങള്\n| Published: Wednesday, September 16, 2015, 12:10 [IST]\nപ്രശസ്തിയുടെ മറവില് പണത്തിന് വേണ്ടി കൊല്ലും കൊലയും നടത്തിയ ഒത്തിരി പ്രശസ്ത താരങ്ങളെ നമുക്കറിയാം. തമിഴ് സിനിമയ്ക്കകത്തും ഇത്തരം കേസുകളില് പെട്ട ഒത്തിരി താരങ്ങളുണ്ട്. ചെറിയ ചെറിയ വേഷങ്ങളിലൂടെയും സിനിമകളിലൂടെയും ശ്രദ്ധിക്കപ്പെട്ട നടീ-നടന്മാരും സംവിധായകരുമൊക്കെ. പ്രശസ്തരായവരും അക്കൂട്ടത്തിലില്ലാതെയല്ല.\nഅടുത്തിടെയാണ് പ്രശസ്ത സംവിധായകനും നിര്‍മാതാവുമായ വി ശേഖര് മോഷണക്കേസിന് അറസ്റ്റിലായത്. ക്ഷേത്രങ്ങളിലെ പഞ്ചലോഹ വിഗ്രഹം മോഷ്ടിച്ചെന്നാണ് കേസ്. മോഷണം മാത്രമല്ല, പീഡനം, പെണ്‍വാണിഭം, വഞ്ചന തുടങ്ങിയ കേസുകളില് അറസ്റ്റിലായ ചില തമിഴ് സെലിബ്രിട്ടികളെ കാണാം,\n2009 ല് പെണ്‍വാണിഭ കേസിലാണ് നടി ഭുവനേശ്വരിയെ ചെന്നൈ പൊലീസ് അറസ്റ്റ് ചെയ്തത്. ചെന്നൈയില് പലയിടത്തും ഇവര് വേശ്യാലയം നടത്തിയിരുന്നത്രെ. ചോദ്യം ചെയ്യലില് ഇവര് പല പ്രമുഖ നടിമാരുടെയും പേര് പറഞ്ഞത് വന് വിവാദമായി. പിന്നീട് ഭുവനേശ്വരി ജാമ്യത്തില് പുറത്തിറങ്ങുകയായിരുന്നു.\nതമിഴില് വില്ലന് വേഷങ്ങളിലും സഹന നടന് വേഷങ്ങളിലും തിളങ്ങിയ മന്‍സൂര് അലി ഖാന് സ്‌നേഹ ശര്‍മ എന്ന പെണ്‍കുട്ടിയുടെ പരാതിയില് പീഡനക്കേസിനാണ് അറസ്റ്റ് ചെയ്യപ്പെട്ടത്. വടപളനിയിലെ ഹോട്ടലിലേക്ക് വിളിച്ച് പീഡിപ്പിച്ചെന്നാണ് പരാതി. 1996 ലാണ് സംഭവം. പെണ്‍കുട്ടിയെ വിവാഹം ചെയ്യാം എന്ന് നടന് പറഞ്ഞെങ്കിലും പിന്നീടാണ് അവര് ഗര്‍ഭിണിയാണന്ന് അറിഞ്ഞത്. 2001 ല് സ്‌നേഹയ്‌ക്കെതിരെ നടന് വധഭീഷണി നടത്തിയതായും വാര്‍ത്തകളുണ്ട്. തുടര്‍ന്ന് ഏഴ് വര്‍ഷം തടവും പത്ത് നക്ഷം രൂപ നഷ്ടപരിഹാരമായി സ്ത്രീക്ക് നല്‍കാനും കോടതി ഉത്തവിട്ടു. എന്നാല് സ്ത്രീക്ക് മറ്റൊരാളുമായി ബന്ധമുണ്ടെന്ന് കണ്ടത്തിയതോടെ നടനെ വെറുതെ വിട്ടു. മാനനഷ്ടപരിഹാരമായി 50 ലക്ഷം രൂപ നടന് നല്‍കാന് ഉത്തരവായി\nകണ്ണാ ലഡ്ഡു തിന്ന ആസയാ, ഒമ്പതുള്ള ഗുരു തുടങ്ങിയ തമിഴ് ചിത്രങ്ങളില് കോമഡി താരമായി പവര്‍സ്റ്റാര് ശ്രീനിവാസന് പരിചിതനാണ്. ലോണ് നല്‍കാം എന്ന് വാഗ്ദാനം നല്‍കി കോടികള് തട്ടിയതിന് നടനെ ദില്ലി പൊലീസ് അറസ്റ്റ് ചെയ്തിരുന്നു. 2013 ലാണ് സംഭവം. ഈ കേസില് ജാമ്യത്തില് പുറത്തിറങ്ങി. 2012 ല് ഒരു ബിസിനസുകാരനില് നിന്നും 65 ലക്ഷം രൂപ തട്ടിയതിന് കില്‍പുക് പൊലീസ് അറസ്റ്റ് ചെയ്തിരുന്നു.\nഅമ്പലത്തിലെ പഞ്ചലോഹ വിഗ്രഹം മോഷ്ടിച്ചതിനാണ് പ്രശസ്ത സംവിധായകനും നിര്‍മാതാവുമായ വി ശേഖറിനെ മാസങ്ങള്‍ക്ക് മുമ്പ് അറസ്റ്റ് ചെയ്തത്. മൂന്ന് അമ്പലങ്ങളില് നിന്നായി 80 കോടി വിലവരുന്ന പഞ്ചലോഹ വിഗ്രഹങ്ങളാണത്രെ ശേഖര് മോഷ്ടിച്ചത്. തങ്കലിങ്കം എന്നയാളെ അറസ്റ്റ് ചെയ്തപ്പോഴാണ് സംഭവത്തില് വി ശേഖറിന് പങ്കുള്ളതായി പൊലീസിന് മനസ്സിലായത്. ദിവസങ്ങള്‍ക്ക് മുമ്പ് സംവിധായകന് ജാമ്യത്തില് പുറത്തിറങ്ങുകയും ചെയ്തു\nകാദല് മന്നന് എന്ന ചിത്രത്തിലൂടെ ശ്രദ്ധേയനായ സംവിധായകന് സരണ്, ആയിരത്തില് ഇരുവര് എന്ന പുതിയ ചിത്രത്തിന്റെ ഷൂട്ടിങ് ലൊക്കേഷനില് വച്ച് 2014 ആഗസ്റ്റിലാണ് അറസ്റ്റ് ചെയ്യപ്പെട്ടത്. ചെക്ക് കേസിന് ശിവകാശി ടൗണ് പൊലീസാണ് സംവിധായകനെ അറസ്റ്റ് ചെയ്തത്. അന്നു തന്നെ ശരണ് ജാമ്യത്തിലിറങ്ങുകയും ചെയ്തു\n2007 ല് സംവിധായകന് സെല്‍വനെ കൊന്ന കേസില് നടി സംഗീതയ്ക്ക് ജീവപര്യന്തം ശിക്ഷ കിട്ടിയത് ഈ അടുത്താണ്. തന്റെ ചിത്രത്തില് സംഗീതയ്ക്ക് നായിക വേഷവും പണവും വാഗ്ദാനം നല്‍കിയ സെല്‍വന് പിന്നീടത് പിന്‍വലിച്ചതിനെ തുടര്‍ന്ന് നടിയും സംവിധായകനും തമ്മില് വഴക്കുണ്ടാകുകയായിരുന്നു.\nനിര്‍മതാവ് തമിഴ് കുമരന്റെ പരാതിയെ തുടര്‍ന്നാണ് സംവിധായകന് പിവി പ്രസാദിനെ ചെന്നൈ പൊലീസ് അറസ്റ്റ് ചെയ്തത്. സംവിധായകന് തനിക്ക് 65 ലക്ഷത്തിന്റെ അടുത്ത് നഷ്ടമുണ്ടാക്കി എന്ന് പറഞ്ഞ് പ്രസാദിനെതിരെ വഞ്ചാനാകുറ്റം ചുമത്തുകയായിരുന്നു.\nRead more about: tamil film news photo feature actor actress director arrest തമിഴ് സിനിമ ഫോട്ടോ ഫീച്ചര് നടി നടന് സംവിധായകന് അറസ്റ്റ്\nIt was onlyamonth ago, when veteran filmmaker and producer V. Sekar was arrested by Tamil Nadu Police - Idol Wing, for allegedly smuggling eight Panchaloha idols from three temples worth `80 crore. It isn’t just Sekar alone who has done time for his crime. There are other Kollywood celebrities, too, whose crimes led them to prison gates. While some crimes were committed by celebrities, who were eager to make it big in this industry, others simply did it for money. Here isalook atafew of them.\nStory first published: Wednesday, September 16, 2015, 12:10 [IST]


Renuka Arun Singer Interview - കൊച്ചിയിൽ നിന്ന് ടോളിവുഡിലേക്ക് പാട്ടും പാടിയെത്തിയ രേണുക അരുൺ\nRenuka Arun Singer Karnatic Musician Interview Bhale Bhale Magadivoy Song\nമലയാള സിനിമ ശ്രദ്ധിക്കാതെ പോയ രേണുകയുടെ സ്വരമാധുര്യം ആദ്യം തെലുങ്കിൽ എത്തിച്ചത് സംഗീത സംവിധായകൻ ഗോപി സുന്ദറാണ്.\nMarch 11, 2017 03:30:58 pm\nതെലുങ്ക് സിനിമ പ്രേമികൾക്ക് മറക്കാനാവാത്ത ഗാനമാണ് ബലേ ബലേ മഗാഡിവോയ് എന്ന ചിത്രത്തിലെ എന്തരോ മഹാനുഭാവലു ഫ്യൂഷൻ മിക്‌സ്. അതുപോലെതന്നെ അത് പാടിയ ഗായിക രേണുക അരുണിനേയും സംഗീത പ്രേമികൾ മറക്കാനിടയില്ല. പെരുമ്പാവൂരുകാരിയായ രേണുകയുടെ ശബ്‌ദം വീണ്ടും ടോളിവുഡിൽ എത്തുകയാണ്. പുതിയ ഒരു തെലുങ്ക് ചിത്രത്തിൽ കൂടി പാടിയതിന്റെ സന്തോഷത്തിലാണ് ഈ കർണാടിക് സംഗീതജ്ഞ. രേണുകയുമായുളള സംഭാഷണത്തിൽ നിന്ന്…\nവീണ്ടും സിനിമയിൽ പാടുന്നു ?\nഒരു പുതിയ തെലുങ്ക് ചിത്രത്തിന് വേണ്ടി പുതിയതായി പാടിയിട്ടുണ്ട്. ഒന്ന് ഗോപീ സുന്ദറാണ് സംഗീതം നിർവഹിച്ചിരിക്കുന്നത്. മറ്റൊന്ന് തെലുങ്ക് സംഗീത സംവിധായകന്റേത് തന്നെയാണ്. ചിത്രത്തിന്റെ മറ്റ് വിവരങ്ങളൊന്നും പുറത്തു വിട്ടിട്ടില്ല. അതുകൊണ്ട് എനിക്കും ഇപ്പോൾ അതേക്കുറിച്ച് കൂടുതൽ പറയാനാവില്ല.\nതെലുങ്കിൽ സജീവമാകാനാണോ ?\nഅങ്ങനെയൊന്നും ചിന്തിച്ചിട്ടില്ല. ഇത് തെലുങ്കിലെ രണ്ടാം ചിത്രമാണ്. ആദ്യ തെലുങ്ക് ഗാനം എന്തരോ മഹാനുഭാവലു ഭയങ്കര ഹിറ്റായി. അത് ഏറെ പ്രശംസ നേടിത്തന്നിരുന്നു. 2015ലെ മികച്ച തെലുങ്ക് പിന്നണി ഗായികയ്‌ക്കുളള ഗള്‍ഫ് ആന്ധ്ര മൂവീ അവാര്‍ഡ്, ഗാമ അവാർഡ് എന്നിവ ആ ഗാനത്തിന് ലഭിച്ചു. പിന്നെ തെലുങ്കിൽ മൂന്ന് ഭക്തി ഗാനങ്ങൾ ആലപിച്ചിട്ടുണ്ട്. കൂടാതെ ആന്ധ്ര സർക്കാരിന്റെ രണ്ട് ഔദ്യോഗിക ഗാനങ്ങൾ പാടാനും കഴിഞ്ഞു.\nഎങ്ങനെയാണ് കൊച്ചിയിൽ നിന്ന് തെലുങ്കിലേക്ക് എത്തുന്നത് ?\nഞാൻ വർഷങ്ങളായി കർണാടിക് സംഗീത കച്ചേരി നടത്തുന്നുണ്ടായിരുന്നു. അങ്ങനെയിരിക്കെ ബലേ ബലേ മഗേഡിവോയ് എന്ന തെലുങ്ക് ചിത്രത്തിലേക്ക് കര്‍ണാടക സംഗീതം അറിയുന്ന ഒരു പുതിയ ഗായികയെ തേടുകയായിരുന്നു സംഗീത സംവിധായകൻ ഗോപി സുന്ദർ. ഒരു സുഹൃത്തില് നിന്നാണ് ഗോപി എന്നെക്കുറിച്ച് അറിയുന്നത്. ആ സമയം ഞാൻ ഒരു അപകടത്തെത്തുടര്‍ന്ന് കാലൊടിഞ്ഞു ആശുപത്രിയിൽ കിടക്കുകയാണ്.\nട്രാക്ക് പാടാന് എന്നാണ് ആദ്യം കരുതിയത്. എന്തായാലും പാടി നോക്കാം എന്നു കരുതി ആശുപത്രിയിൽ നിന്ന് നേരെ റെക്കോർഡിങ്ങിന് പോയി. പിന്നീട് ഓഡിയോ റിലീസ് ചെയ്യുന്നതിന് ഒരാഴ്‌ച മുന്‍പാണ് എന്റെ പാട്ടും ഉണ്ടെന്ന് അറിഞ്ഞത്. അങ്ങനെയാണ് സിനിമയിൽ എത്തുന്നത്.\nകർണാടിക് സംഗീതത്തിലേക്ക് ശ്രദ്ധിക്കാൻ കാരണം ?\nനാല് വയസ്സു മുതൽ സംഗീതം പഠിക്കുന്നുണ്ട്. ഇപ്പോഴും ചന്ദ്രമന നാരായണൻ നമ്പൂതിരിക്ക് കീഴിൽ സംഗീതം അഭ്യസിക്കുന്നുണ്ട്. എനിക്ക് പക്ഷേ കുഞ്ഞായിരുന്നപ്പോൾ നൃത്തം പഠിക്കാനായിരുന്നു താൽപര്യം. പക്ഷേ എന്റെ അച്‌ഛൻ ജി.വിജയൻ നായർക്ക് സംഗീതമായിരുന്നു താൽപര്യം. അദ്ദേഹത്തിന്റെ നിർബന്ധപ്രകാരമാണ് കർണാടിക് സംഗീതം അഭ്യസിച്ചു തുടങ്ങിയത്. അദ്ദേഹത്തിന്റെ തീരുമാനം തെറ്റിയില്ലെന്നു തോന്നുന്നു.\nസംഗീതം തന്നെയാണോ ജീവിതം ?\nചെറുപ്പം മുതൽ തുടങ്ങിയ സംഗീത പഠനം ഇന്നും തുടരുന്നു. സംസ്ഥാന സ്കൂൾ യുജനോൽസവത്തിന് തുടർച്ചയായി 92-95 വരെ നാല് തവണ ശാസ്ത്രീയ സംഗീതത്തിനും ലളിത ഗാനത്തിനും സമ്മാനം ലഭിച്ചിട്ടുണ്ട്. പിന്നെ കുറച്ച് കഴിഞ്ഞപ്പോൾ പ്രോഗ്രാമുകൾക്ക് പോകാൻ തുടങ്ങി. 1992 മുതൽ ഇപ്പോൾ 600 കച്ചേരികളിലധികം നടത്തി. ബാൻഡിന്റെ കൂടെ ചില ഫ്യൂഷനും ചെയ്‌തിട്ടുണ്ട്. എട്ടോളം ലൈവ് കൺസേർട്ടുകൾ നടത്തി. കുറച്ച് കാലം നാട്ടിൽ ഇല്ലായിരുന്നു. അങ്ങനെ കുറച്ച് ഗാപ്പ് വന്നു. പിന്നീട് കർണാടിക് തന്നെ വീണ്ടും ശ്രദ്ധിക്കാൻ തുടങ്ങി. ഇപ്പോൾ കർണാടിക് സംഗീതം കുട്ടികളെ പഠിപ്പിക്കുന്നുമുണ്ട്.\nമലയാള സിനിമ രേണുകയെ ശ്രദ്ധിക്കാതെ പോകുന്നു എന്ന് തോന്നുന്നുണ്ടോ ?\nഞാൻ പൊതുവേ ആരോടും അങ്ങോട്ട് ചെന്ന് അവസരം ചോദിച്ചിട്ടില്ല. പിന്നെ ഇവിടെ ഒരുപാട് നല്ല ഗായകർ ഇപ്പോഴുണ്ട്. അതുകൊണ്ടെല്ലാമായിരിക്കാം. ഗായകരുടെ ബാഹുല്യമാണ് ഇവിടെ സിനിമയിൽ. അതിനു വേണ്ടി നമ്മൾ പ്രൊഫഷനലി വർക്കൗട്ട് ചെയ്യണം. ഇതൊന്നും ഞാൻ ശ്രമിച്ചിട്ടില്ല. സ്റ്റേജ് ഷോകളിലും എവിടെയും പോയിട്ടില്ല. അങ്ങനെയും അറിയപ്പെടാതെ പോകുന്നുണ്ടാകാം.\nപിന്നെ കർണാടിക് സംഗീതജ്ഞ എന്ന് ബ്രാൻഡ് ചെയ്യപ്പെട്ട് പോയെന്ന് തോന്നുന്നു. കർണാടികാണ് എന്റെ ശക്തി. പക്ഷേ മെലഡികളും പാടാൻ ഇഷ്‌ടമാണ്. കർണാടിക് സംഗീതം ഞാൻ വളരെ ആസ്വദിച്ച് ചെയ്യുന്നതാണ്. അതുകൊണ്ട് സിനിമയിൽ വേണ്ടത്ര അംഗീകാരം ലഭിച്ചില്ല എന്നുപറഞ്ഞ് സങ്കടമൊന്നും തോന്നിയിട്ടില്ല.\nടൈപ് കാസ്റ്റ് ചെയ്യപ്പെടുന്നതിൽ വിഷമമുണ്ടോ ?\nവിഷമം ഒന്നുമില്ല. ഞാൻ പ്രതീക്ഷച്ചതിലും കൂടുതൽ ദൈവം എനിക്ക് തന്നിട്ടുണ്ട്. ഇവിടെ ഒരുപാട് നല്ല ഗായകരുണ്ട്. നല്ല ക്വാളിറ്റിയുളള ഗായകരാണ് എല്ലാം. എല്ലാവരും ഫ്യൂഷൻ അടക്കം എല്ലാം ചെയ്യുമ്പോൾ കർണാടിക് മാത്രം മതിയെന്ന് കരുതി ഞാൻ തന്നെ മാറി നിന്നതാണ്. നമുക്ക് പറ്റിയത് വരുമ്പോൾ സിനിമയിൽ ചെയ്യാം എന്നേ കരുതുന്നുളളൂ. കച്ചേരിയിൽ ഒരുപാട് ഓഫറുകൾ വരുന്നുണ്ട്.\nസംഗീതത്തിലെ പ്രചോദനം ?\nയാനി എന്ന ഗ്രീക്ക് സംഗീതജ്ഞനാണ് എന്റെ പ്രചോദനം. അദ്ദേഹത്തിന്റെ സംഗീതത്തോട് ഭയങ്കര ആരാധനയാണ്. പിന്നെ എം.എസ്.സുബ്ബലക്ഷ്‌മിയെയും വളരെ ഇഷ്‌ടമാണ്.\nപാട്ടും പ്രൊഫഷനും ?\nസോഫ്റ്റ്‌വെയർ എൻജിനിയറായി ഇൻഫോ പാർക്കിൽ ജോലി ചെയ്യുന്നുണ്ട്. കൂടെ സംഗീതം കൊണ്ടുപോകാൻ കഴിയുന്നുണ്ട്. എന്നും രാവിലെ പ്രാക്ടീസ് ചെയ്യും.\nവിവാഹശേഷമാണ് സിനിമയിൽ പാടുന്നത്. കച്ചേരികൾക്ക് പോകാനും സംഗീതം പഠിക്കാനും പഠിപ്പിക്കാനുമെല്ലാം സാധിക്കുന്നത് കുടുംബത്തിന്റെ പിന്തുണ കൊണ്ടാണ്. ഭർത്താവ് അരുൺ കുമാറും രണ്ടാം ക്ലാസുകാരി മകൾ ആനന്ദിതയും അച്‌ഛനും അമ്മ പത്മിനിയുമെല്ലാം വളരെയധികം പ്രോത്സാഹിപ്പിക്കുന്നുണ്ട്.\nTags: Gopi Sunder, Malayalam Film Industry, Music, Telugu\nപുരോഹിതന്റെ തകർപ്പൻ ബ്രേക്ക് ഡാൻസ് തരംഗമാകുന്നു- വീഡിയോ കാണം


നായയെച്ചൊല്ലി തർക്കം; അമ്മയ്ക്കും മകനും നേരെ വെടിവെപ്പ്,സായി മുൻ പരിശീലകൻ അറസ്റ്റിൽ | Former Sai trainer arrested for shooting mother and son\nപ്രേമദാസൻ കണ്ടെടുത്ത തോക്ക്\nതൃശ്ശൂർ: അയൽവാസികളായ അമ്മയ്ക്കും മകനും നേരെ വെടിവെച്ച മുൻ ഹാൻഡ്ബോൾ പരിശീലകൻ അറസ്റ്റിൽ. നെടുപുഴ ദുർഗാക്ഷേത്രത്തിനു സമീപം കരുവന്നൂർക്കാരൻ വീട്ടിൽ പ്രേമദാസനെ(63)യാണ് നെടുപുഴ പോലീസ് അറസ്റ്റ് ചെയ്തത്. ലൈസൻസുള്ള പിസ്റ്റൾ പിടിച്ചെടുത്തു.\nപ്രേമദാസന്റെ അയൽവാസി ചിരിയങ്കണ്ടത്ത് വത്സ (60), മകൻ റോഷൻ (28) എന്നിവർക്കുനേരെയാണ് വെടിവെച്ചത്. പ്രേമദാസന്റെ വളർത്തുനായയെ വത്സയുടെ വീടിനു സമീപം കെട്ടിയതിനെച്ചൊല്ലിയാണ് തർക്കം തുടങ്ങിയത്. ഇവർ തമ്മിൽ അതിർത്തിത്തർക്കവുമുണ്ട്.\nശനിയാഴ്‌ച രാവിലെയാണ് വളർത്തുനായയെ അഴിക്കാൻ പ്രേമദാസനെത്തിയത്. തലേദിവസം രാത്രി മുഴുവൻ വീടിന് പിറകിൽനിന്ന് നായയുടെ കുര കേട്ടിരുന്നതായും തങ്ങളുടെ വീട്ടിൽ എന്തിനാണ് നായയെ കെട്ടിയിട്ടതെന്നും വത്സ ചോദിച്ചതാണ് പ്രേമദാസനെ പ്രകോപിപ്പിച്ചത്. പ്രേമദാസൻ വത്സയെ അസഭ്യം പറയുന്നതുകേട്ട് മകൻ റോഷൻ എത്തി. ഇവർ തമ്മിലും തർക്കമുണ്ടായി.\nഉടൻ വീട്ടിലേക്ക് മടങ്ങിയ പ്രേമദാസൻ പിസ്റ്റളെടുത്തുവന്ന് ഇരുവർക്കും നേരെ വെടിവെക്കുകയായിരുന്നുവെന്ന് എസ്.ഐ പറഞ്ഞു. ഉന്നം തെറ്റിയതിനാൽ ഇരുവരും രക്ഷപ്പെട്ടു. അയൽവാസികൾ നൽകിയ പരാതിയെത്തുടർന്ന് നെടുപുഴ എസ്.ഐ. കെ.സി. ബൈജുവിന്റെ നേതൃത്വത്തിൽ പ്രതിയെ വീട്ടിലെത്തിയാണ് അറസ്റ്റ് ചെയ്തത്. പിടിച്ചെടുത്ത പിസ്റ്റളിൽ വെടിയുണ്ടകൾ നിറച്ചനിലയിലാണ്. നിറയൊഴിച്ച വെടിയുണ്ടയുടെ കെയ്സ് കണ്ടെത്തിയിട്ടുണ്ട്. പിസ്റ്റളിന് ഡിസംബർ വരെ ലൈസൻസ് കാലാവധിയുണ്ട്.\nസായി പരിശീലകനായ പ്രേമദാസൻ 2017-ൽ ആണ് വിരമിച്ചത്. പ്രതിയുടെ കോവിഡ് പരിശോധനാഫലം വന്നതിനുശേഷം ഞായറാഴ്‌ച കോടതിയിൽ ഹാജരാക്കും.


നീലക്കുറിഞ്ഞി വീണ്ടും പൂത്തപ്പോൾ — വികാസ്പീഡിയ\nഹോം പേജ് / കൃഷി / ജൈവകൃഷി / നീലക്കുറിഞ്ഞി വീണ്ടും പൂത്തപ്പോൾ\nലോകത്തിലെ ഏറ്റവും സൗന്ദര്യമുള്ള വസ്തുക്കൾ ഏതെന്ന് ചോദിച്ചാൽ അവ പൂക്കളാണെന്നാകും ഉത്തരം. എങ്കിൽ സൗന്ദര്യത്തിന്റെ ഓളപ്പരപ്പാണ് നീലക്കുറിഞ്ഞി മലനിരകൾ. അതെ, നീലക്കുറിഞ്ഞിവീണ്ടും പൂത്തിരിക്കുന്നു.\nലോകത്തിലെ ഏറ്റവും സൗന്ദര്യമുള്ള വസ്തുക്കൾ ഏതെന്ന് ചോദിച്ചാൽ അവ പൂക്കളാണെന്നാകും ഉത്തരം. എങ്കിൽ സൗന്ദര്യത്തിന്റെ ഓളപ്പരപ്പാണ് നീലക്കുറിഞ്ഞി മലനിരകൾ. അതെ, നീലക്കുറിഞ്ഞിവീണ്ടും പൂത്തിരിക്കുന്നു. നീണ്ട പന്ത്രണ്ടുവർഷക്കാലത്തെ ഇടവേളയ്ക്കുശേഷം പ്രളയത്തിനും മണ്ണൊലിപ്പിനും ഉരുൾപൊട്ടലിനും ശേഷം മണ്ണിനും മനസ്സിനും ആഘോഷത്തിന്റെ പുതുവർണമേകി ഒരു വനയോരം മുഴുവനും. തേനീച്ചകൾക്കും ചിത്രശലഭങ്ങൾക്കും പ്രൃതിസൗന്ദര്യാരാധകർക്കും ഇത് പൂക്കാലം. ഒരു വ്യാഴവട്ടക്കാലത്തിനുശേഷം പൂത്ത കുറിഞ്ഞികൾ വിനോദസഞ്ചാരികളെ വൻതോതിൽ പശ്ചിമഘട്ടത്തിലെ കുറിഞ്ഞിമലയിലേക്ക് ആകർഷിച്ചുകൊണ്ടിരിക്കുന്നു.\nഇത് കൂട്ടായ്മയുടെ സൗന്ദര്യം\nഒറ്റയ്ക്ക് നിന്നാൽ വലിയ സൗന്ദര്യമൊന്നും ആരുടെ മനസ്സിലും ഉണർത്താത്ത കാട്ടുകുറ്റിച്ചെടിയാണ് നീലക്കുറിഞ്ഞി എന്നാൽ കൂട്ടായിപൂത്തിറങ്ങിയാലോ അത് ഓരോ മനസ്സിലും സൗന്ദര്യത്തിരമാലകൾ തീർക്കും. വയലറ്റ് കലർന്ന നീലയാണ് അതിന്റെ അതിന്റെ യഥാർഥനിറം. സസ്യശാസ്ത്രപരമായി പറയുകയാണെങ്കിൽ അകാന്തേസിയേ കുടുംബത്തിൽപെട്ട ഇതിന്റെ ശാസ്ത്രനാമം സേ്ട്രാബിലാന്തസ് കുന്തിയാന എന്നാണ്. പൂക്കൾക്ക് ഒട്ടും മണമില്ല. പക്ഷേ, തേനിന്റെ അളവ് വളരെക്കൂടുതലാണ് അതുകൊണ്ടുതന്നെ ഇക്കാലത്ത് തേനീച്ചകളുടെ വരവും നീലക്കുറിഞ്ഞിയിൽ നിന്ന് തേൻ നുകരുന്ന ഫോർവിങ്‌സ് എന്ന ചിത്രശലഭത്തിന്റെ വിഹരിക്കലും കുറിഞ്ഞിപൂക്കുന്ന കാലങ്ങളിൽ പ്രകൃതിസ്നേഹികളുടെ കണ്ണിന് വിരുന്നൊരുന്നുന്നു. നല്ലതണുപ്പിൽ മാത്രം വളരുന്ന ചെടിയാണിത്. ഇതിന്റെ 250-ഓളം സ്പീഷിസുകൾ ലോകമാകമാനമുണ്ട്. അതിൽ 46 ഇനങ്ങളാണ് പശ്ചിമഘട്ടത്തിലുള്ളത്.\nനീലഗിരിക്കുന്നുകളിലാണ് കുറിഞ്ഞി ധാരാളം കണ്ടുവരുന്നത്. മൂന്നാറിന് പരിസരത്തും വട്ടവട, കൊട്ടക്കമ്പൂർ, കടവരി, കാന്തല്ലൂർ, കമ്പക്കല്ല്, പളനിമലകൾ, തമിഴ്‌നാട്ടിൽ കൊടൈക്കനാൽ, ഊട്ടിയിലെ മുക്കൂർത്തിമലകൾ എന്നിവിടങ്ങളിലാണ് ധാരാളമായി ഇവ പൂത്തുവരുന്നത്. പൂക്കാലം മൂന്നുമാസം നീണ്ടുനിൽക്കും. ഇതിന്റെ അവസാനകാലങ്ങളിൽ ആദിവാസികൾ ഇവയിൽനിന്ന് നേരിട്ട് തേൻ ശേഖരിക്കും.\nകേരളത്തിൽ ഇടുക്കിയിലെ 3200 ഹെക്ടറോളം വരുന്ന സമുദ്രനിരപ്പിൽനിന്ന് 1532 അടി ഉയരത്തിലുള്ള ഇരവികുളം ദേശീയപാർക്കിലാണ് നീലക്കുറിഞ്ഞികൾ ധാരാളമായി പൂക്കാറ്. യുനെസേ്കായുടെ ലോകപൈതൃകപ്പട്ടികയിൽ ഇടം നേടിയ ഇവിടെ ഇതിന് മുൻപ് 2006-ലാണ് ഇവ പൂത്തത് ബോംബെ നാച്ചുറൽ ഹിസ്റ്ററി സൊസൈറ്റി ഇതുവരെ ഒമ്പത് പൂക്കാലങ്ങൾ രേഖപ്പെടുത്തിയിട്ടുണ്ട്. ചെടികൾക്ക് അരമീ്റ്ററോളം ഇയരം കാണും. എന്നാൽ കാലാവസ്ഥയിലെ വ്യത്യാസം കാരണം മൂന്നാറിൽ കാണപ്പെടുന്നതിൽനിന്ന് കാന്തലൂരിലേത് അല്പം നീളം കൂടുതലുള്ളവയാണ്. മൂന്നുമുതൽ 14 കൊല്ലം വരെയുള്ള ഇടവേളകളിലാണ് നീലക്കുറിഞ്ഞികളുടെ ജനുസ്സിലുള്ള ചെടികൾ പൂക്കാറ് ഇതിൽ 12 കൊല്ലത്തെ ഇടവേളയിലാണ് മൂന്നാറിലെ നീലക്കുറിഞ്ഞികൾ പൂക്കാറ്. ഇത് നിരീക്ഷിച്ചത്് ജർമൻകാരുടെ മൂന്നംഗ സംഘമാണ്. അതിലൊരാളായ കുന്തിന്റെ പേരിലാണ് ഇതിന്റെ ശാസ്ത്രനാമത്തിന്റെ അവസാനഭാഗം.\nകുറിഞ്ഞിമലകൾ ആവാസവ്യവസഥയുടെ പ്രത്യേകത കൊണ്ടും ജനശ്രദ്ധയാകർഷിക്കുന്നതാണ്. ആപൂർവമായ സസ്യങ്ങളും പുല്ലുകളും ഔഷധങ്ങളും പക്ഷികളും ഉരഗങ്ങളും മൃഗങ്ങളും സസ്തനികളും ഷഡ്പദങ്ങളും നീലക്കുറിഞ്ഞിപുൽമേട്ടുകളിലുണ്ട്. വിനോദസഞ്ചാരം കൊണ്ടുണ്ടാകുന്ന മാലിന്യങ്ങളും ആവാസവ്യവസഥയിൽ വരുന്നമാറ്റങ്ങളും പൂക്കളുടെ ഈ നീലസാഗരത്തെ അലോസരപ്പെടുത്തുന്നുണ്ട്. കേരള വനം വന്യജീവിവകുപ്പിനാണ് നീലക്കുറിഞ്ഞികളുടെ സംരക്ഷണച്ചുമതല. 2006-ലും അതിനുമുമ്പത്തെ സീസണിലും കുറിഞ്ഞിച്ചെടികൾ വേരോടെ പിഴുതുകൊണ്ടുപോവാൻ ചിലർ ശ്രമിച്ചിരുന്നു അതിൽപ്പിന്നെ 2006-ൽ കുറിഞ്ഞിച്ചെടികൾ പറിക്കുന്നത് നിയമംമൂലം ശിക്ഷാർഹമാക്കി. ഇതിന്റെ വേരുകൾ ചൊറിക്കും ചിരങ്ങിനും ഔഷധമായി ഉപയോഗിക്കുന്ന ചില ആദിവാസിവിഭാഗങ്ങളുണ്ട്. അത്യന്തം പരിസ്ഥിതിപ്രാധാന്യവും വിനോദസഞ്ചാര പ്രാധാന്യവുമുള്ള ഇതിനെ നമുക്ക് സംരക്ഷിക്കാം. ഇത്തവണത്തെപൂക്കാലം കഴിഞ്ഞാൽ വീണ്ടുംമൊരു 12 വർഷം കഴിഞ്ഞുള്ള കുറിഞ്ഞിപൂക്കലിന് കണ്ണുംനട്ട് കാത്തിരിക്കാം.


1. ഹെബ്രോനില്‍വെച്ചു ദാവീദിന്നു ജനിച്ച പുത്രന്മാരാവിതുയിസ്രെയേല്‍ക്കാരത്തിയായ അഹീനോവാം പ്രസവിച്ച അമ്നോന് ആദ്യ ജാതന് ; കര്‍മ്മേല്‍ക്കാരത്തിയായ അബിഗയില് പ്രസവിച്ച ദാനീയേല് രണ്ടാമന് ;\n2. ഗെശൂര് രാജാവായ തല്‍മായിയുടെ മകളായ മയഖയുടെ മകന് അബ്ശാലോം മൂന്നാമന് ; ഹഗ്ഗീത്തിന്റെ മകന് അദോനീയാവു നാലാമന് ;\n3. അബീതാല് പ്രസവിച്ച ശെഫത്യാവു അഞ്ചാമന് ; അവന്റെ ഭാര്യ എഗ്ളാ പ്രസവിച്ച യിഥ്രെയാം ആറാമന് .\n4. ഈ ആറുപേരും അവന്നു ഹെബ്രോനില്‍വെച്ചു ജനിച്ചു; അവിടെ അവന് ഏഴു സംവത്സരവും ആറു മാസവും വാണു; യെരൂശലേമീല് അവന് മുപ്പത്തിമൂന്നു സംവത്സരം വാണു.\n5. യെരൂശലേമില്‍വെച്ചു അവന്നു ജനിച്ചവരാവിതുഅമ്മീയേലിന്റെ മകളായ ബത്ത്-ശൂവ പ്രസവിച്ച ശിമേയാ, ശോബാബ്, നാഥാന് ,\n6. ശലോമോന് എന്നീ നാലുപേരും യിബ്ഹാര്, എലീശാമാ,\n7. എലീഫേലെത്ത്, നോഗഹ്, നേഫെഗ്, യാഫീയാ,\n8. എലീശാമാ, എല്യാദാ എലീഫേലെത്ത് എന്നീ ഒമ്പതു പേരും.\n9. വെപ്പാട്ടികളുടെ പുത്രന്മാരൊഴികെ ദാവീദിന് പുത്രന്മാരൊക്കെയും ഇവരത്രേ. താമാര് അവരുടെ സഹോദരി ആയിരുന്നു.\n10. ശലോമോന്റെ മകന് രെഹബെയാം; അവന്റെ മകന് അബീയാവു; അവന്റെ മകന് ആസാ;\n11. അവന്റെ മകന് യെഹോശാഫാത്ത്; അവന്റെ മകന് യഹോരാം; അവന്റെ മകന് അഹസ്യാവു;\n12. അവന്റെ മകന് യോവാശ്; അവന്റെ മകന് അമസ്യാവു; അവന്റെ മകന് അസര്‍യ്യാവു. അവന്റെ മകന് യോഥാം; അവന്റെ മകന് ആഹാസ്;\n13. അവന്റെ മകന് ഹിസ്കീയാവു; അവന്റെ മകന് മനശ്ശെ;\n14. അവന്റെ മകന് ആമോന് ; അവന്റെ മകന് യോശീയാവു.\n15. യോശീയാവിന്റെ പുത്രന്മാര്‍ആദ്യജാതന് യോഹാനാന് ; രണ്ടാമന് യെഹോയാക്കീം; മൂന്നാമന് സിദെക്കിയാവു; നാലാമന് ശല്ലൂം.\n16. യെഹോയാക്കീമിന്റെ പുത്രന്മാര്‍അവന്റെ മകന് യെഖൊന്യാവു; അവന്റെ മകന് സിദെക്കിയാവു.\n17. ബദ്ധനായ യെഖൊന്യാവിന്റെ പുത്രന്മാര്‍അവന്റെ മകന് ശെയല്ത്തീയേല്,\n18. മല്‍ക്കീരാം, പെദായാവു, ശെനസ്സര്, യെക്കമ്യാവു, ഹോശാമാ, നെദബ്യാവു.\n19. പെദായാവിന്റെ മക്കള്‍സെരുബ്ബാബേല്, ശിമെയി. സെരുബ്ബാബേലിന്റെ മക്കള്‍മെശുല്ലാം, ഹനന്യാവു, അവരുടെ സഹോദരി ശെലോമീത്ത് എന്നിവരും\n20. ഹശൂബാ, ഔഹെല്, ബേരെഖ്യാവു, ഹസദ്യാവു, യൂശബ്-ഹേസെദ് എന്നീ അഞ്ചുപേരും തന്നേ.\n21. ഹനന്യാവിന്റെ മക്കള്‍പെലത്യാവു, യെശയ്യാവു, രെഫായാവിന്റെ മക്കള്, അര്‍ന്നാന്റെ മക്കള്, ഔബദ്യാവിന്റെ മക്കള്, ശെഖന്യാവിന്റെ മക്കള്.\n22. ശെഖന്യാവിന്റെ മക്കള്‍ശെമയ്യാവു; ശെമയ്യാവിന്റെ മക്കള്‍ഹത്തൂശ്, യിഗാല്, ബാരീഹ്, നെയര്‍യ്യാവിന്റെ മക്കള്\n23. എല്യോവേനായി, ഹിസ്കീയാവു, അസ്രീക്കാം ഇങ്ങനെ മൂന്നുപേര്.\n24. എല്യോവേനായിയുടെ മക്കള്‍ഹോദവ്യാവു, എല്യാശീബ്, പെലായാവു, അക്കൂബ്, യോഹാനാന് , ദെലായാവു, അനാനി ഇങ്ങനെ ഏഴുപേര്.


ദൃശ്യം 2വിലെ ട്വിസ്റ്റ് കണ്ട് ഉറക്കെ ചരിച്ച് പോയെന്ന് ഇന്ത്യന് സൂപ്പര് താരം\nഏറെ പ്രേക്ഷക ശ്രദ്ധ നേടുന്ന മോഹന്‍ലാല് നായകനായ മലയാള ചിത്രം ദൃശ്യം രണ്ടാം ഭാഗത്തിന് ഒരു സര്‍പ്രൈസ് ആരാധകനെ ലഭിച്ചിരിക്കുകയാണ്. അത് മറ്റാരുമല്ല ഇന്ത്യന് സൂപ്പര് താരവും ചെന്നൈ സ്വദേശിയുമായ ആര് അശ്വിനാണ്. ചിത്രത്തെ അഭിനന്ദിച്ച് അശ്വിന് ട്വീറ്റുമായി രംഗത്തെത്തി.\nഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റില് ഇന്ത്യന് വിജയ ശില്‍പിയായതിന് പിന്നാലെയാണ് അശ്വിന് സിനിമ കണ്ടത്. ?ഗംഭീര സിനിമയാണെന്നും ഇതുവരെ കാണാത്തവര് ഒന്നും രണ്ടും ഭാ?ഗങ്ങള് കാണണമെന്നും അശ്വിന് ട്വിറ്ററിലിട്ട കുറിപ്പില് വ്യക്തമാക്കി.\n‘ദൃശ്യം രണ്ടില് മോഹന്‍ലാല് അവതരിപ്പിച്ച ജോര്‍ജ്കുട്ടി കോടതിക്കുള്ളില് സൃഷ്ടിച്ച ട്വിസ്റ്റ് കണ്ട് ഉച്ചത്തില് ചിരിച്ചു പോയി. ഇതുവരെ കാണാത്തവര് ദൃശ്യം ഒന്ന് മുതല് കാണുക. മികച്ച ചിത്രമാണ്. വളരെ മികച്ച ചിത്രം’ അശ്വിന് ട്വിറ്ററില് കുറിച്ചു.\nകോവിഡ് വ്യാപനത്തിന്റെ പശ്ചാത്തലത്തില് ഒടിടി പ്ലാറ്റ്‌ഫോമില് ആണ് ദൃശ്യം2റിലീസ് ചെയ്തത്. ഇതിനോടകം തന്നെ സോഷ്യല് മീഡിയയില് വലിയ ചര്‍ച്ചയാണ് ഈ ചിത്രത്തെ കുറിച്ച് നടക്കുന്നത്. ദൃശ്യത്തിന്റെ ആദ്യ ഭാഗം ഒരുക്കിയ ജീത്തു ജോസഫാണ് രണ്ടാം ഭാഗവും തിരക്കഥയെഴുതി സംവിധാനം ചെയ്തത്.\nരണ്ട് സുപ്രധാന മാറ്റങ്ങള്, നാലാം ടെസ്റ്റിലെ ടീം ഇന്ത്യ ഇങ്ങനെ\nകേരളം കൊടുങ്കാറ്റായത് വെറുതെയായില്ല, പൊരുതി നേടി കേരളം\nവെടിക്കെട്ടിന്റെ പര്യായമായി താക്കൂര്, മുംബൈയ്ക്ക് കൂറ്റന് ജയം


Security heightened in Ayodhya | അയോധ്യയിൽ ജെയ്ഷെ മുഹമ്മദ് ആക്രമണത്തിന് പദ്ധതിയിടുന്നതായി ഇന്റലിജൻസ് മുന്നറിയിപ്പ്, സുരക്ഷ ശക്തമാക്കി - Malayalam Oneindia\n25 min ago കേരളത്തില് നിന്ന് വോട്ട് ചെയ്യാന് പുറപ്പെട്ടത് അന്ത്യയാത്രയായി; ബംഗാളില് വെടിയേറ്റ് മരിച്ചത് ആ4പേര്\n30 min ago മലമുകളിലെ മാണിക്യം: അസാധ്യമായത് ഒന്നുമില്ല, രഞ്ജിത്തിന് ആശംസകളുമായി ഷാജി കൈലാസ്\n31 min ago ഭരണത്തുടര്‍ച്ചയുണ്ടായാല് പാര്‍ട്ടി കോണ്‍ഗ്രസും കേരളത്തില്, 80 സീറ്റ് ജയിക്കുമെന്ന ഉറപ്പില് സിപിഎം\nPublished: December 25 2019, 19:42 [IST]\nദില്ലി: ഉത്തർപ്രദേശിലെ അയോധ്യയിൽ തീവ്രവാദ സംഘടനയായ ജെയ്ഷെ മുഹമ്മദ് ആക്രമണം നടത്താൻ സാധ്യതയുണ്ടെന്ന് ഇന്റലിജൻസ് മുന്നറിയിപ്പ്. മുന്നറിയിപ്പിനെ തുടർന്ന് അയോധ്യയിൽ സുരക്ഷ ശക്തമാക്കിയിട്ടുണ്ട്.\nതടങ്കല് കേന്ദ്രങ്ങള് ഇല്ല; തുറന്നത് ആഫ്രിക്കക്കാര്‍ക്ക് വേണ്ടിയെന്ന് കര്‍ണാടക മന്ത്രി\nഅയോധ്യയിലെ വിവിധ ഇടങ്ങളിൽ ആക്രമണം നടത്താൻ പാകിസ്താൻ ആസ്ഥാനമായി പ്രവർത്തിക്കുന്ന തീവ്രവാദ സംഘടനയായ ജെയ്ഷെ മുഹമ്മദിൻറെ തലവൻ മസൂദ് അസർ ആഹ്വാനം ചെയ്തതായി സൂചന ലഭിച്ചിട്ടുണ്ടെന്ന് ഇന്റലിജൻസ് മുന്നറിയിപ്പിൽ പറയുന്നു. വാർത്താ ഏജൻസിയായ ഐഎഎൻഎസാണ് റിപ്പോർട്ട് പുറത്ത് വിട്ടത്.\nഅയോധ്യയിൽ രാമക്ഷേത്ര നിർമാണത്തിന് അനുമതി നൽകിയ സുപ്രധാനമായ സുപ്രീം കോടതി വിധി വന്ന പശ്ചാത്തലത്തിൽ ഇന്റലിജൻസ് മുന്നറിയിപ്പിനെ അതീവ ഗൗരവമായിട്ടാണ് സുരക്ഷാ ഏജൻസികൾ കാണുന്നത്. നാല് മാസത്തിനുള്ളിൽ അയോധ്യയിൽ രാമക്ഷേത്രം നിർമിക്കുമെന്ന് ആഭ്യന്തര മന്ത്രി അമിത് ഷാ അടുത്തിടെ പറഞ്ഞിരുന്നു.\nസോഷ്യൽ മീഡിയ പ്ലാറ്റ്ഫോമായാ ടെലഗ്രാമിലൂടെയാണ് മസൂദ് അസർ ആക്രമണം നടത്താൻ അനുയായികളോട് ആഹ്വാനം ചെയ്തതെന്നാണ് വിവരം. ഇന്ത്യൻ മണ്ണിൽ ഞെട്ടിക്കുന്ന ആക്രമണങ്ങൾ നടത്താനാണ് പറയുന്നത്. നേപ്പാൾ അതിർത്തിയിലൂടെ കഴിഞ്ഞ മാസം7ഭീകരർ ഇന്ത്യയിലേക്ക് നുഴഞ്ഞുകയറിയതായി റിപ്പോർട്ടുണ്ടായിരുന്നു. ഉത്തർപ്രദേശിലെ ഗൊരഖ്പൂർ, അയോധ്യ എന്നിവിടങ്ങളിലായി ഇവർ എത്തിയിട്ടുണ്ടെന്നാണ് സൂചന. ഇതിൽ5പേരെ തിരിച്ചറിഞ്ഞിട്ടുണ്ട്. എന്നാൽ ഇവരെ ഇതുവരെ പിടികൂടാൻ സാധിച്ചിട്ടില്ല. നേപ്പാൾ അതിർത്തിയിലൂടെ കൂടുതൽ നുഴഞ്ഞുകയറ്റ ശ്രമങ്ങൾ നടക്കുന്നുണ്ടെന്നാണ് റിപ്പോർട്ടുകൾ. ഇവരുടെ കൈയ്യിൽ വൻ ആയുധശേഖരം ഉണ്ടെന്നും സൂചനയുണ്ട്.\nayodhya case terrorists jaishemohammad അയോധ്യ തീവ്രവാദി ആക്രമണം ജെയ്ഷെ മുഹമ്മദ്\nStory first published: Wednesday, December 25, 2019, 19:42 [IST]


ആരോഗ്യമേഖല വികസിപ്പിക്കാന് വിദേശ മലയാളികള് സഹായിക്കണം: മന്ത്രി ശിവകുമാര് - Trivandrum News\nആരോഗ്യമേഖല വികസിപ്പിക്കാന് വിദേശ മലയാളികള് സഹായിക്കണം: മന്ത്രി ശിവകുമാര്\nBy Editor January 18, 2015 Kerala News0Comments\nകൊച്ചി (ഹിന്ദുസ്ഥാന് സമാചാര്) : സംസ്ഥാനത്തെ ആരോഗ്യമേഖല വികസിപ്പിക്കാന് വിദേശത്തു താമസിക്കുന്ന മലയാളികള് സര്‍ക്കാരിനെ സഹായിക്കണമെന്ന് ആരോഗ്യമന്ത്രി വി.എസ്. ശിവകുമാര്. ലെ മെരിഡിയന് രാജ്യാന്തര കണ്‍വെന്‍ഷന് സെന്ററില് ആഗോള പ്രവാസി മലയാളി സംഗമത്തില് സംസാരിക്കുകയായിരുന്നു അദ്ദേഹം.\nമികച്ച ചികിത്സാസൗകര്യങ്ങള് ഏര്‍പ്പെടുത്താന് സര്‍ക്കാര് ഏറെ കാര്യങ്ങള് ചെയ്തിട്ടുണ്ട്. എന്നാല് പുതിയ സംരംഭങ്ങള് ആരംഭിക്കാന് പ്രവാസികളുടെ സാമ്പത്തിക പിന്തുണ സര്‍ക്കാരിന് ആവശ്യമുണ്ട്. സംസ്ഥാനത്തെ പല സംരംഭങ്ങളിലും കേരളീയ പ്രവാസി സമൂഹം സജീവമാണെങ്കിലും ആരോഗ്യമേഖലയില് അവരുടെ ഇടപെടല് വളരെ കുറവാണ്.\nസാമ്പത്തികമായി പിന്നാക്കം നില്‍ക്കുന്നവര്‍ക്കായി സര്‍ക്കാര് ആരോഗ്യമേഖലയില് നിരവധി പുതിയ പദ്ധതികള് ആവിഷ്‌കരിച്ചിട്ടുണ്ട്. അര്‍ബുദ ബാധിതര്‍ക്ക് സൗജന്യചികിത്സ നല്‍കുന്ന സുകൃതം അത്തരമൊരു പദ്ധതിയാണ്. സംസ്ഥാനത്തെ തെരഞ്ഞെടുത്ത ആശുപത്രികള് വഴിയാണ് ഈ പദ്ധതി നടപ്പാക്കുന്നത്. എല്ലാ ജില്ലകളിലും മെഡിക്കല് കോളജ് ആശുപത്രികള് സ്ഥാപിക്കാനുള്ള നടപടികള് പുരോഗമിച്ചു വരികയാണ്. നാല് പുതിയ മെഡിക്കല് കോളജ് ആശുപത്രികള് ഇതിനോടകം ആരംഭിച്ചു കഴിഞ്ഞതായും മന്ത്രി വ്യക്തമാക്കി.\nകെഎംആര്‍എല് എംഡി ഏലിയാസ് ജോര്‍ജ്,സ്റ്റാര്‍ട്ട് അപ് വില്ലേജ് സിഇഒ പ്രവണവ് കുമാര്,കണ്ണൂര് രാജ്യാന്തര വിമാനത്താവള എംഡി ജി. ചന്ദ്രമൗലി,നോര്‍ക്ക സെക്രട്ടറി റാണി ജോര്‍ജ് എന്നിവര് സംബന്ധിച്ചു.\nതന്റെ വാക്കുകള് മാധ്യമങ്ങള് വളച്ചൊടിച്ചു. വി എസ്\nMy City an Initiative by HLL Lifecare\nവയനാട്ടില് വീണ്ടും മാവോയിസ്റ്റ് ആക്രമണം


കള്ളുകുടിയ്ക്കാന് പണമില്ലാത്തതിനാല് വീട്ടിലെ കിണ്ടിയുമെടുത്ത് ഷാപ്പിലേയ്ക്ക് പോകുന്ന കാരണവരെപ്പോലെയാണ് തിരുവിതാംകൂര് ദേവസ്വം പ്രസിഡന്റ് എന്.വാസു. കോവിഡ് അടച്ചിടല് മൂലം പ്രതിസന്ധിയിലായ തിരുവിതാംകൂര് ദേവസ്വം ബോര്‍ഡ് പ്രസിഡന്റ് അമ്പലങ്ങളിലെ ഊട്ടുപുരകളില് കയറി തിരച്ചില് നടത്തുകയാണ്; പഴയ നിലവിളിക്കിനും കിണ്ടിയ്ക്കും വേണ്ടി. എല്ലാം പെറുക്കിക്കൂട്ടി തൂക്കിവിറ്റ് ദേവസ്വം അധികൃതര്‍ക്ക് ധൂര്‍ത്തടിയ്ക്കാനുള്ള പണം തികയ്ക്കണം. ഇതെല്ലാം തൂക്കിവിറ്റാല് ദേവസ്വം ബോര്‍ഡിന്റെ സാമ്പത്തിക പ്രതിസന്ധി തീരുമോ എന്നു ചോദിക്കരുത്. അതുകൊണ്ട് തികഞ്ഞില്ലെങ്കിലോ എന്നു കരുതി ക്ഷേത്രഭൂമി പച്ചക്കറികൃഷിയ്ക്ക് പാട്ടത്തിനു കൊടുത്തു കഴിഞ്ഞു. എന്നിട്ടും തികഞ്ഞിട്ടില്ലെങ്കില് ദേവസ്വത്തിന്റെ കീഴിലെ ജംഗമസ്വത്തുകളൊക്കെ പെറുക്കിവിറ്റ് ധൂര്‍ത്തടി തുടരും. എല്ലാം തീര്‍ന്നാലോ? സംശയംവേണ്ട ദേവന്റെ വിഗ്രഹം വരെ ഉരുക്കി വിറ്റ് കള്ള് കുടിയ്ക്കും. സഖാക്കള്‍ക്ക് എന്ത് ദേവന്? ദേവനെന്തിനാടോ പാറാവ് എന്ന് പണ്ട് ഒരു മൂത്ത സഖാവ് ചോദിച്ചിട്ടില്ലേ?\nഇങ്ങനെ ചെയ്യുന്നതിന് സഖാക്കള്‍ക്ക് ചോരതിളയ്ക്കുന്ന ഒരു മാതൃകയുണ്ട്. രാമജന്മഭൂമി പ്രക്ഷോഭകാലത്ത്, വിഗ്രഹം ഉരുക്കി വിറ്റ ഹിന്ദുരാജാവിന്റെ കഥ പറയാത്ത സഖാക്കളില്ല. കാശ്മീരിലെ ഹര്‍ഷന് എന്ന രാജാവിന്റെ കഥ. സ്ത്രീലമ്പടനും മദ്യപനുമായ ആ രാജാവ് തന്റ ധൂര്‍ത്തിന്, ഖജനാവിലെ കാശു തീര്‍ന്നപ്പോള് ക്ഷേത്രം കൊള്ളയടിക്കാനും വിഗ്രഹങ്ങള് ഉരുക്കി വില്‍ക്കാനും തുടങ്ങി. ഈ ഹര്‍ഷന്റെ കഥയാണ് സഖാക്കള് പതിവായി പറയാറുണ്ടായിരുന്നത്. ഇപ്പോള് കേരളത്തിലെ സര്‍ക്കാര് ഹര്‍ഷന്റെ പാതയിലാണ്. ദേവസ്വം സ്വത്തുക്കള് കൊള്ളയടിക്കലാണ് ഈ ഭരണാധികാരികളുടെ പതിവ്. ഗുരുവായൂര് ദേവസ്വമായാലും തിരുവിതാംകൂര് ദേവസ്വമായാലും ഒരു മാറ്റവുമില്ല. ക്ഷേത്രങ്ങളുടെ ആസ്തിസംബന്ധിച്ച ഒരു കണക്കും അവരുടെ കയ്യിലില്ല. അതിനാല് തന്നെ നഷ്ടപ്പെടുത്തിയതിനും കണക്കില്ല. മെല്ലെ മെല്ലെ അവരുടെ കൈ അവശേഷിക്കുന്ന ക്ഷേത്ര സ്വത്തിലേയ്ക്കും പൂജാപാത്രങ്ങളിലേയ്ക്കും വരെ എത്തിയിരിക്കുന്നു. ഇനിയുള്ളത് ദേവവിഗ്രഹമാണ്. സഹികെട്ട കാശ്മിരി ജനത ഹര്‍ഷനെ രാജകൊട്ടാരത്തില് തീയിട്ടുകൊല്ലുകയായിരുന്നു എന്ന പാഠം ഹര്‍ഷനെ മാതൃകയാക്കുന്ന സഖാക്കള് പഠിക്കുന്നത് നന്ന്.


Complaint against KSRTC Minnal | തനിച്ച് യാത്ര ചെയ്ത വിദ്യാർത്ഥിനി ആവശ്യപ്പെട്ട സ്റ്റോപ്പിൽ ബസ് നിർത്തിയില്ല; ഫോണിൽ വിവരമറിയിച്ചതിനെ തുടർന്ന് പിതാവ് പൊലീസിന്റെ സഹായം തേടി; പൊലീസ് കൈ കാണിച്ചിട്ടും നിർത്താതിരുന്ന കെഎസ്ആർടിസി മിന്നലിനെ ജീപ്പ് കുറുകെ ഇട്ട് തടഞ്ഞു; സ്ത്രീ സുരക്ഷയ്ക്ക് പുല്ലുവില കൽപ്പിക്കുന്ന നടപടിക്കെതിരെ വ്യാപക പ്രതിഷേധം - MarunadanMalayali.com\nതനിച്ച് യാത്ര ചെയ്ത വിദ്യാർത്ഥിനി ആവശ്യപ്പെട്ട സ്റ്റോപ്പിൽ ബസ് നിർത്തിയില്ല; ഫോണിൽ വിവരമറിയിച്ചതിനെ തുടർന്ന് പിതാവ് പൊലീസിന്റെ സഹായം തേടി; പൊലീസ് കൈ കാണിച്ചിട്ടും നിർത്താതിരുന്ന കെഎസ്ആർടിസി മിന്നലിനെ ജീപ്പ് കുറുകെ ഇട്ട് തടഞ്ഞു; സ്ത്രീ സുരക്ഷയ്ക്ക് പുല്ലുവില കൽപ്പിക്കുന്ന നടപടിക്കെതിരെ വ്യാപക പ്രതിഷേധം\nJanuary 14, 2018 | 07:43 AM IST | Permalink\nകോഴിക്കോട്: തനിച്ച് യാത്ര ചെയ്ത വിദ്യാർത്ഥിനിയെ അർദ്ധരാത്രി ആവശ്യപ്പെട്ട സ്റ്റോപ്പിൽ നിർത്താതെ കെഎസ്ആർടിസി ജീവനക്കാരുടെ ക്രൂരത. ആവശ്യപ്പെട്ട സ്റ്റോപ്പിൽ നിന്നും ഇരുപത് കിലോമീറ്റർ അകലെ ഹൈവേ പൊലീസ് ദേശീയപാതക്ക് കുറുകെ വാഹനമിട്ട് ബസ് തടഞ്ഞ് വിദ്യാർത്ഥിനിയെ ബസിൽ നിന്നും ഇറക്കി. കഴിഞ്ഞ പുലർച്ചെയാണ് നാടകീയ സംഭവങ്ങൾ അരങ്ങേറിയത്. പാലാ ബ്രില്യന്റ് എൻട്രൻസ് കോളേജിൽ പഠിക്കുന്ന പയ്യോളി സ്വദേശിനിയായ പതിനെട്ടുകാരിക്കാണ് കെ.എസ്.ആർ.ടി.സി ബസിൽ നിന്നും ഇത്തരത്തിൽ ദുരനുഭവമുണ്ടായത്.\nരാത്രി എട്ടര മണിക്ക് പാലയിൽ നിന്ന് പയ്യോളിയിലെ വീട്ടിലേക്ക് എ.ടി.സി 234 കെഎസ്ആർടിസി ബസിൽ കയറിയതായിരുന്നു വിദ്യാർത്ഥിനി. ഓൺലൈൻ വഴി ബുക്ക് ചെയ്ത ടിക്കറ്റ് കോഴിക്കോട് വരെയായിരുന്നു ഉണ്ടായിരുന്നത്. ബസ് കാസർഗോഡ് വരെയുണ്ടെന്നു മനസ്സിലായതിനെ തുടർന്ന് കോഴിക്കോട് കഴിഞ്ഞപ്പോൾ വിദ്യാർത്ഥിനി പയ്യോളിക്കുള്ള ടിക്കറ്റ് ആവശ്യപ്പെട്ടു. എന്നാൽ കണ്ണൂരിലേക്കുള്ള ടിക്കറ്റ് എടുക്കണമെന്ന് പറഞ്ഞതിനെ തുടർന്ന് നൂറ്റിപതിനൊന്ന് രൂപ നൽകി ടിക്കറ്റ് എടുക്കുകയും ചെയ്തു. പയ്യോളിയിൽ ഇറങ്ങണമെന്നാവശ്യപ്പെട്ടപ്പോൾ നിർത്താൻ സാധ്യമല്ലെന്നും ഇനി കണ്ണൂരിൽ മാത്രമേ നിർത്തുകയുള്ളൂ എന്നും കണ്ടക്ടർ പറഞ്ഞു.\nഇതോടെ പയ്യോളിയിൽ കാത്ത് നിൽക്കുകയായിരുന്ന പിതാവിനോട് വണ്ടി നിർത്തില്ല എന്ന് വിദ്യാർത്ഥിനി മൊബൈൽ വഴി ധരിപ്പിച്ചു. പിതാവ് ഉടൻ പയ്യോളി പൊലീസ് സ്റ്റേഷനിൽ ചെന്ന് കാര്യം അവതരിപ്പിച്ചു. ഡ്യൂട്ടിയിൽ ഉണ്ടായിരുന്ന പൊലീസ് ഉദ്യോഗസ്ഥനും പിതാവും ചേർന്ന് പയ്യോളിയിൽ പുലർച്ചെ രണ്ട് മണിക്ക്‌ബസ്സിന് കൈകാണിച്ചെങ്കിലും ബസ് നിർത്താതെ പോയി. പയ്യോളി പൊലീസ് മൂരാട് ട്രാഫിക്ക് ഡ്യൂട്ടിയിലുള്ള പൊലീസിനോട് ബസ് തടയാൻ ആവശ്യപ്പെട്ടെങ്കിലും അവിടെയും ബസ് നിർത്തിയില്ല.\nപിന്നീട് പൊലീസ് കണ്ട്രോൾ റൂമിലേക്ക് സന്ദേശം നൽകിയതിനെ തുടർന്ന് ദേശീയപാതയിൽ ചോമ്പാല പൊലീസ് കുഞ്ഞിപ്പള്ളിയിൽ വെച്ച് പൊലീസ് വാഹനം കുറുകെയിട്ട് ബസ് തടയുകയായിരുന്നു. ബസിന് പുറകെ പോയ രക്ഷിതാവ് കുഞ്ഞിപ്പള്ളിയിൽ എത്തുമ്പോഴേക്കും ബസ് വിദ്യാർത്ഥിനിയെ ഇറക്കി പോവുകയും ചെയ്തു. സ്ത്രീകൾ ആവശ്യപ്പെട്ടാൽ രാത്രി പത്ത് മണി കഴിഞ്ഞാൽ സ്വകാര്യ ബസ് ഉൾപ്പെടെയുള്ളവ ഏത് സ്ഥലത്തും നിർത്തണമെന്ന നിർദ്ദേശം നിലനിൽക്കുമ്പോഴാണ് കെഎസ്ആർടിസി ബസ് ജീവനക്കാരുടെ ക്രൂരത.\nഇത് സംബന്ധിച്ച് മുഖ്യമന്ത്രിക്കും മനുഷ്യാവകാശ കമ്മീഷനും പൊലീസിനും കെഎസ്ആർടിസി ഉന്നത ഉദ്യോഗസ്ഥർക്കും പരാതി നൽകിയതായി പിതാവ് അബ്ദുൾ അസീസ് മറുനാടൻ മലയാളിയോട് പറഞ്ഞു. അതേ സമയം പരാതിയുടെ ചോമ്പാല പൊലീസ് കെ.എസ്.ആർ.ടി.സി ജീവനക്കാർക്കെതിരെ കേസെടുത്തു. പൊലീസ് കൈകാണിച്ചിട്ടും വാഹനം നിർത്താതിരുന്നതിന് പയ്യോളി പൊലീസ് ബസ് ഡ്രൈവർക്കെതിരെ സ്വമേധയാ കേസെടുത്തു.


'ലക്ഷ്മി'യെ വിട്ടുകിട്ടാന് ഹേബിയസ് കോര്‍പ്പസുമായി സദ്ദാം സുപ്രീം കോടതിയില്; അത്ഭുതപ്പെട്ട് ചീഫ് ജസ്റ്റിസ്\nNew Delhi, First Published 10, Jan 2020, 10:54 AM IST\nരണ്ട് മാസത്തിന് ശേഷം നവംബറില് സദ്ദാം പുറത്തിറങ്ങി. എന്നാല്, ലക്ഷ്മിയുടെ അസാന്നിധ്യം സദ്ദാമിനെ ഏറെ വലച്ചു. ലക്ഷ്മിയെ പരിചരിക്കാന് തന്നെ അനുവദിക്കണമെന്നാണ് സദ്ദാമിന്‍റെ ആവശ്യം\nദില്ലി: ആനയ്ക്ക് വേണ്ടി ഹേബിയസ് കോര്‍പ്പസ് ഹര്‍ജിയുമായി പാപ്പാന് സുപ്രീം കോടതിയില്. ദില്ലിയിലെ പ്രശസ്തയായ ആനയായ ലക്ഷ്മിയെ വിട്ടുകിട്ടണമെന്നാവശ്യപ്പെട്ടാണ് പാപ്പാനായ സദ്ദാം സുപ്രീം കോടതിയെ സമീപിച്ചത്. ഹര്‍ജി പരിഗണിക്കവേ ആന ഇന്ത്യന് പൗരനാണോ എന്നും ആനയ്ക്കും ഹേബിയസ് കോര്‍പസ് ഹര്‍ജിയോ എന്നും സുപ്രീം കോടതി ചീഫ് ജഡ്ജി എസ് എ ബോബ്ഡെ ചോദിച്ചു. ആദ്യമായാണ് മൃഗത്തിന് വേണ്ടി സുപ്രീം കോടതിയില് ഹേബിയസ് കോര്‍പസ് ഹര്‍ജി നല്‍കുന്നത്.\n47 വയസ്സ് പ്രായമുള്ള ലക്ഷ്മി എന്ന ആനയെ പരിചരിക്കാന് 2008ലാണ് സദ്ദാം എത്തുന്നത്. ദില്ലിയിലെ യൂസഫ് എലി എന്നയാളുടേതായിരുന്നു ആന. സദ്ദാമുമായി വളരെ പെട്ടെന്ന് ലക്ഷ്മി അടുത്തു. ഭക്ഷണവും മരുന്നും സദ്ദാം നല്‍കിയാലേ കഴിക്കൂവെന്ന അവസ്ഥയിലായി. പിന്നീട് സദ്ദാമിന്‍റെ കുടുംബാംഗത്തെപ്പോലെയായി ലക്ഷ്മി.\nചട്ടപ്രകാരമല്ലാതെ ആനകളെ പാര്‍പ്പിക്കുന്നത് തടയാനുള്ള ദില്ലി സര്‍ക്കാര് നടപടിയാണ് സദ്ദാമിനെ ചതിച്ചത്. ലക്ഷ്മിനഗറിലെ ചേരിയിലായിരുന്നു സദ്ദാമിന്‍റെ താമസം. വനംവകുപ്പിനെ പേടിച്ച് മുങ്ങി നടന്നെങ്കിലും ഒടുവില് ലക്ഷ്മിയെ വനംവകുപ്പ് കസ്റ്റഡിയിലെടുത്ത് ഹരിയാനയിലെ സംരക്ഷണൻ കേന്ദ്രത്തിലേക്കയച്ചു. സദ്ദാമിനെ അറസ്റ്റ് ചെയ്യുകയും ചെയ്തു.\nരണ്ട് മാസത്തിന് ശേഷം നവംബറില് സദ്ദാം പുറത്തിറങ്ങി. എന്നാല്, ലക്ഷ്മിയുടെ അസാന്നിധ്യം സദ്ദാമിനെ ഏറെ വലച്ചു. ലക്ഷ്മിയെ പരിചരിക്കാന് തന്നെ അനുവദിക്കണമെന്നാണ് സദ്ദാമിന്‍റെ ആവശ്യം. അയല്‍ക്കാരന് പശുവിനെ മോഷ്ടിച്ചാലും ഹേബിയസ് കോര്‍പ്പസ് ഹര്‍ജിയുമായി സുപ്രീം കോടതിയില് വരില്ലേ എന്ന് ജഡ്ജി ചോദിച്ചു. മുമ്പ് അമേരിക്കയിലും സമാനസംഭവമുണ്ടായിരുന്നതായി സദ്ദാമിന്‍റെ അഭിഭാഷകന് അറിയിച്ചു.\nആനയെ വിട്ടുകിട്ടണമെന്നാവശ്യപ്പെട്ട് ഉടമ ഹൈക്കോടതിയില് പരാതി നല്‍കിയതിനാല് സദ്ദാമിനോടും ഹോക്കോടതിയെ സമീപിക്കാന് സുപ്രീം കോടതി ഉത്തരവിട്ടു.\nഫോട്ടോ കടപ്പാട്: ദ് ഇന്ത്യന് എക്‍സ്പ്രസ്\nLast Updated 10, Jan 2020, 10:56 AM IST\nപൗരത്വ നിയമ ഭേദഗതി: ജാമിയയില് നിന്ന് ഷഹീന്‍ബാഗിലേക്ക് മെഴുകുതിരി മാര്‍ച്ച്\nസബ്സിഡി അരി ഭക്ഷിച്ച് കുടിയേറ്റ മുസ്ലീങ്ങള് കൊഴുക്കുന്നു, ഒരുകോടി ബംഗ്ലാദേശികളെ പുറത്താക്കും-ബിജെപി നേതാവ്


കുവൈറ്റില് ജോലിക്കായ് ഇനി കടമ്പകളേറെ – Times Kerala\nകുവൈറ്റില് ജോലിക്കായ് ഇനി കടമ്പകളേറെ\nകുവൈറ്റ് സിറ്റി : 100 വിദഗ്ധ തസ്തികകളില് മാത്രമേ കുവൈറ്റില് ഇനി മുതല് വിദേശികള്‍ക്ക് നിയമനം നല്‍കൂ. ഇതിനായി ഇത്രയും തസ്തികകളുടെ പട്ടിക കുവൈറ്റ് മാന്‍പവര് അതോറിറ്റി തയ്യാറാക്കി. തൊഴിലവസരമുള്ള പദവികള് ഏതെല്ലാമെന്ന് വ്യക്തമാക്കുന്ന പട്ടിക വൈകാതെ പുറത്തുവിടും.\nരാജ്യത്തേക്ക് തൊഴില് വൈദഗ്ധ്യമില്ലാത്തവരുടെ വരവ് നിയന്ത്രിക്കാനാണ് പുതിയ പരിഷ്‌കാരങ്ങള്. പ്രാഗല്‍ഭ്യമില്ലാത്തവരുടെ വരവ് തൊഴില് സാമൂഹ്യ മേഖലകളില് സങ്കീര്‍ണ്ണതകള്‍ക്കിടയാക്കുന്നുവെന്ന വിലയിരുത്തലിന്റെ അടിസ്ഥാനത്തിലുമാണ് നടപടി.\nഅതാത് രാജ്യങ്ങളില് കുവൈറ്റിന്റെ അംഗീകാരമുള്ള സ്ഥാപനങ്ങള് നടത്തുന്ന ഓണ്‍ലൈന് പരീക്ഷകളില് വിജയിക്കുന്നവരെ മാത്രമേ ജോലിക്കായി പരിഗണിക്കൂ. ഒരു രാജ്യാന്തര കമ്പനിയെയാണ് ഇതിന്റെ ഏകോപനത്തിനായി നിയോഗിക്കുന്നത്.\nഅതേസമയം വിദേശ എഞ്ചിനീയര്‍മാര്‍ക്ക് വിസ ലഭിക്കാനും ഇഖാമ പുതുക്കാനും കുവൈറ്റ് എഞ്ചിനീയേഴ്‌സ് സൊസൈറ്റിയുടെ എന്‍ഒസി വേണമെന്ന വ്യവസ്ഥയില് ഇളവ് അനുവദിക്കില്ലെന്ന് അധികൃതര് അറിയിച്ചു. അതായത് സൊസൈറ്റി നടത്തുന്ന പരീക്ഷ പാസായാലേ ഇഖാമ പുതുക്കി നല്‍കൂ.\nനൂറുകണക്കിന് മലയാളി എഞ്ചിനീയര്‍മാരെ ഈ നീക്കം പ്രതിസന്ധിയിലാക്കുന്നതായി പരാതി ഉയര്‍ന്നിട്ടുണ്ട്. പഠിച്ച കോഴ്‌സിന് നാഷണല് ബോര്‍ഡ് ഓഫ് അക്രഡിറ്റേഷന്റെ അംഗീകാരമുണ്ടെങ്കിലേ കുവൈറ്റ് എഞ്ചിനീയേഴ്‌സ് സൊസൈറ്റി എന്‍ഒസി അനുവദിക്കൂവെന്ന പുതിയ വ്യവസ്ഥയാണ് വിനയാകുന്നത്.\nഇന്ത്യയില് പ്രസ്തുത രജിസ്‌ട്രേഷന് ഇല്ലാത്ത നിരവധി സ്ഥാപനങ്ങളും അനവധി കോഴ്‌സുകളുമുണ്ട്. ഇവയില് പഠിച്ചിറങ്ങിയ നിരവധി പേര് കുവൈറ്റില് ജോലിയെടുത്തുവരുന്നു. എന്നാല് പുതിയ വ്യവസ്ഥ വന്നതോടെ നിരവധി പേര്‍ക്ക് ജോലി നഷ്ടമായേക്കുമെന്നാണ് ആശങ്ക.\nമലയാളി വീട്ടമ്മയെ സൗദിയില് തൂങ്ങിമരിച്ച നിലയില് കണ്ടെത്തി\nബാല്‍ക്കണിയില് അഭ്യാസ പ്രകടനം


മൃതദേഹവും മയ്യിത്തും തമ്മിലുള്ള വ്യത്യാസങ്ങള് | difference between dead bodies | Madhyamam\ndate_range 17 Dec 2016 7:31 AM GMT\nമൃതദേഹവും മയ്യിത്തും തമ്മിലുള്ള വ്യത്യാസങ്ങള്\nനവംബര് 24ന് നിലമ്പൂര് കാടുകളില് പ്രമുഖ മാവോവാദി നേതാവ് കുപ്പു ദേവരാജും സഹപ്രവര്‍ത്തക അജിതയും കൊല്ലപ്പെട്ടത് പല മാനങ്ങളുള്ള രാഷ്ട്രീയ സംവാദങ്ങള്‍ക്ക് തിരികൊളുത്തിയിരിക്കുന്നു. ഉത്തരേന്ത്യന് സംസ്ഥാനങ്ങളില് പതിവുള്ള വ്യാജ ഏറ്റുമുട്ടല് തന്നെയാണ് നിലമ്പൂരില് നടന്നതെന്ന് മനുഷ്യാവകാശ പ്രസ്ഥാനങ്ങള് ആരോപിക്കുന്നു. പൊലീസ് നിലപാടിനെതിരെ അവര് പ്രത്യക്ഷ സമരത്തിലാണ്. ഒരു കമ്യൂണിസ്റ്റുകാരന് മുഖ്യമന്ത്രിയായിരിക്കെ ഇങ്ങനെ സംഭവിക്കരുതായിരുന്നു എന്ന് പറയുന്നവരുമുണ്ട്. ഇക്കാര്യത്തില് ഒരു മുഴം മുമ്പേ എറിഞ്ഞു അഭിപ്രായം പറഞ്ഞത് ഭരണമുന്നണിയിലെ പ്രബല ഘടകകക്ഷി കൂടിയായ സി.പി.ഐ ആണ്. 1978ല് നക്സലൈറ്റ് നേതാവ് വര്‍ഗീസിനെ വെടിവെച്ചു കൊന്നതാണ് കേരളത്തിലെ ആദ്യത്തെ അറിയപ്പെടുന്ന വ്യാജ ഏറ്റുമുട്ടല് കൊല.\nസി.പി.ഐക്കാരനായ സി. അച്യുതമേനോന് മുഖ്യമന്ത്രിയായിരിക്കെയാണ് ആ കൊല നടപ്പാക്കിയത്. ‘അച്യുതമേനോന് മഹച്ചരിതമാല’യാണ് കേരളത്തിലെ സി.പി.ഐയുടെ പ്രധാനപ്പെട്ടൊരു സൈദ്ധാന്തിക ഉരുപ്പടി. വ്യാജ ഏറ്റുമുട്ടല് കൊലക്ക് അധ്യക്ഷത വഹിച്ച, അടിയന്തരാവസ്ഥയുടെ കരാളതകള് നാട്ടില് നടപ്പാക്കിയ ഒരാളെ കേരളം കണ്ട ഏറ്റവും മികച്ച മുഖ്യമന്ത്രി എന്നു പറഞ്ഞു വാഴ്ത്തി നടക്കുന്നതില് അവര്‍ക്ക് പ്രത്യേകിച്ച് ചമ്മലൊന്നും കാണാറുമില്ല. ഇപ്പോള് വിഷയം അതല്ല. വ്യാജ ഏറ്റുമുട്ടല് കൊല മലയാളികളെ പരിചയപ്പെടുത്തിയ ഭരണകൂടത്തിന് നേതൃത്വം കൊടുത്ത പാര്‍ട്ടി, തലക്ക് ഇനാം പ്രഖ്യാപിച്ച് സര്‍ക്കാര് നോട്ടമിട്ടിരിക്കുന്ന ഒരു മാവോവാദി നേതാവ് കൊല്ലപ്പെട്ടപ്പോള് അസാധാരണമായ ആവേശത്തോടെ അതിനെതിരെ രംഗത്തുവരുന്നത് കൗതുകകരമാണ്.\nപൊലീസ് പറയുന്നത് അപ്പടി വിശ്വസിക്കാത്ത, വ്യത്യസ്തമായി ആലോചിക്കുന്ന ആളുകള്‍ക്ക് ആത്മവിശ്വാസം നല്‍കുന്നതായിരുന്നു കാനം രാജേന്ദ്രന്‍െറയും സി.പി.ഐയുടെയും നിലപാടുകള്. ‘മാവോവാദികളും കമ്യൂണിസ്റ്റുകളാണ്’എന്ന കാനത്തിന്‍െറ പ്രസ്താവന ഒരു ഇടതുപക്ഷ നേതാവിന്‍െറ ഉയര്‍ന്ന വര്‍ഗ സമീപനത്തിന്‍െറ നിദര്‍ശനമാണ്. സര്‍ക്കാര്, പൊലീസ്ഭാഷ്യത്തെ നിരന്തരം ചോദ്യം ചെയ്ത പാര്‍ട്ടിയുടെ യുവജനവിഭാഗം നിലമ്പൂരില് പ്രതിഷേധ മാര്‍ച്ച് സംഘടിപ്പിച്ചു. പാര്‍ട്ടി നേതാവും മുന് മന്ത്രിയുമായ ബിനോയ് വിശ്വം കുപ്പു ദേവരാജിന്‍െറ ശവസംസ്കാര ചടങ്ങില് പങ്കെടുക്കുകയും ചെയ്തു. ആകെ മൊത്തം വ്യത്യസ്തമായൊരു സി.പി.ഐയെ കേരളം കാണുകയായിരുന്നു.\nസി.പി.ഐയില് മാത്രമല്ല, പരമ്പരാഗത ഇടതു ക്യാമ്പില് നിലമ്പൂര് ഏറ്റുമുട്ടലുമായി ബന്ധപ്പെട്ട് വ്യത്യസ്ത സ്വരങ്ങള് വേറെയും ധാരാളം കേള്‍ക്കാനായി.\nഡി.വൈ.എഫ്.ഐ സംസ്ഥാന കമ്മിറ്റിയില് സര്‍ക്കാര് നിലപാടിനെതിരായ അഭിപ്രായങ്ങള് വന്നു. ഡി.വൈ.എഫ്.ഐ നേതാവും നിയമസഭാംഗവുമായ എം. സ്വരാജ് ഫേസ്ബുക്കില് തന്‍െറ അഭിപ്രായം കുറിച്ചു. അങ്ങനെ ഏറ്റുമുട്ടല് കൊലക്കെതിരായ പൊതുവികാരം വളര്‍ത്തുന്നതില് ഈ ഇടപെടലുകളെല്ലാം സഹായിച്ചു എന്നു പറയാം. കുപ്പു ദേവരാജിന്‍െറയും അജിതയുടെയും മൃതദേഹങ്ങള് വിട്ടുകൊടുക്കുന്നതുമായി ബന്ധപ്പെട്ട ചര്‍ച്ചകളിലും ഇങ്ങനെ ഉയര്‍ന്നു വന്ന പൊതുവികാരം വലിയ പങ്കുവഹിച്ചിട്ടുണ്ട്. പൊലീസ് ഭാഷ്യം അപ്പടി പ്രസിദ്ധീകരിക്കുന്നതിന് പകരം വ്യത്യസ്തവീക്ഷണങ്ങളെയും നിലപാടുകളെയും പ്രതിഫലിപ്പിക്കുന്നതില് മുഖ്യധാരാ മാധ്യമങ്ങളും ശ്രദ്ധിച്ചു. അത്രയും നല്ല കാര്യം.\nഅതേസമയം, ഏറ്റുമുട്ടല് കൊലകളുമായി ബന്ധപ്പെട്ട മറ്റു ചില അപ്രിയസത്യങ്ങള് പങ്കുവെക്കാനാണ് ഇവിടെ ഉദ്ദേശിക്കുന്നത്. കമ്യൂണിസ്റ്റ് പാര്‍ട്ടി ഓഫ് ഇന്ത്യ (മാവോയിസ്റ്റ്) എന്ന നിരോധിത സംഘടനയുടെ കേന്ദ്ര കമ്മിറ്റി അംഗമാണ് കുപ്പു ദേവരാജ്. കേരളത്തിന് പുറത്ത് നിരവധി കേസുകളില് അദ്ദേഹം പ്രതിയാണ്. അദ്ദേഹത്തിന്‍െറ തലക്ക് സര്‍ക്കാര് ഇനാം പ്രഖ്യാപിച്ചിട്ടുമുണ്ട്.\nമുന്‍കൂര് അനുവാദമില്ലാതെ പ്രവേശിക്കാനും താമസിക്കാനും പാടില്ലാത്ത നിക്ഷിപ്ത വനഭൂമിയില് വെച്ചാണ് അദ്ദേഹവും സഹപ്രവര്‍ത്തകയും കൊല്ലപ്പെടുന്നത്. ഇപ്പറഞ്ഞ കാരണങ്ങളാല് കുപ്പുവും കൂട്ടരും കൊല്ലപ്പെടാന് അര്‍ഹരാണെന്നല്ല പറഞ്ഞുവന്നത്. ഹിംസ നടപ്പാക്കാനുള്ള ഭരണകൂട യുക്തികള് അവരുടെ കാര്യത്തില് ഒത്തുവന്നിട്ടുണ്ട് എന്ന് സൂചിപ്പിക്കാന് മാത്രം പറഞ്ഞതാണ്. എന്നിട്ടും കുപ്പുവിന് വേണ്ടി സംസാരിക്കാനും ഭരണകൂട ചെയ്തിയെ വിമര്‍ശിക്കാനും നമുക്ക് സാധിക്കുന്നുണ്ട്. ഭരണമുന്നണിയെ പ്രതിരോധത്തിലാക്കും വിധം അതുമായി ബന്ധപ്പെട്ട ഗൗരവപ്പെട്ട ചോദ്യങ്ങള് ഉയര്‍ത്തുന്നതില് പുരോഗമന സമൂഹം വിജയിച്ചിട്ടുണ്ട്. കുപ്പുവിന്‍െറ മൃതദേഹം ഏറ്റുവാങ്ങാനും വീരോചിതമായ അഭിവാദനങ്ങളോടെ അത് സംസ്കരിക്കാനും ആളുകളുണ്ടായി.\nഇനിയൊരല്‍പം ഫ്ളാഷ്ബാക്ക്. 2008 ഒക്ടോബര് മാസം സംഭ്രമജനകമായ ഒരു ഏറ്റുമുട്ടല് കഥയുടെ വാര്‍ത്തയിലൂടെ മലയാളി കടന്നുപോയിട്ടുണ്ട്. മുസ്ലിം പേരുകാരായ നാല് മലയാളി യുവാക്കള് കശ്മീരില് സൈന്യവുമായുണ്ടായ ഏറ്റുമുട്ടലില് കൊല്ലപ്പെട്ടുവെന്നതായിരുന്നു നാടാകെ നടുങ്ങിയ ആ വാര്‍ത്ത. ന്യൂസ്റൂമുകളിലും ടെലിവിഷന് സ്റ്റുഡിയോകളിലും സര്‍വലോക മിതവാദികളും കയറിനിരങ്ങിയ നാളുകള്. മലയാളി മുസ്ലിംകള്‍ക്കിതെന്തു പറ്റി എന്ന ആര്‍ത്തനാദങ്ങള് എങ്ങും മുഴങ്ങി. തീവ്രവാദക്കെണിയില്‍നിന്ന് മലയാളി മുസ്ലിംകളെ രക്ഷിക്കാന് മാവൂര് റോഡിലെ ചില പുസ്തകക്കടകള് അടച്ചുപൂട്ടണമെന്നും അവ നടത്തുന്നവരെ പൂട്ടിയിടണമെന്നും അല്ളെങ്കില് നാടാകെ കശ്മീരാവുമെന്നും റിട്ടയര് ചെയ്ത മതേതര മാഷന്മാര് കട്ടായം പറഞ്ഞു. അവര് പറയുന്നത് അഖിലാണ്ഡ സത്യം എന്നു വിചാരിക്കുന്ന അവശ ബുദ്ധിജീവികള് സര്‍വരാജ്യ മിതവാദ മുന്നണിയുണ്ടാക്കാന് വേണ്ടി ചങ്ങലക്കെട്ടുകള് പൊട്ടിച്ച് രംഗത്തുവന്നു.\nനാടാകെ കോരിത്തരിച്ചു. മിതവാദ പ്രസ്താവനകളും മാനവിക സന്ദേശയാത്രകളും തീവ്രവാദവിരുദ്ധ ജുഗല്‍ബന്ദികളും കൊണ്ട് നാടാകെ ഇളകിമറിഞ്ഞ കാലം. കഥയായി, കവിതയായി, പോസ്റ്ററായി, മുദ്രാവാക്യങ്ങളായി, പത്രപ്രസ്താവനകളായി തീവ്രവാദ വിരുദ്ധ സാഹിത്യമിങ്ങനെ പൊട്ടിയൊലിച്ചു കൊണ്ടിരുന്നു. ആ വകയില് ശ്രദ്ധേയമായ ഒരു ഉരുപ്പടിയായിരുന്നു ഡി.വൈ.എഫ്.ഐ സംസ്ഥാനത്തൊട്ടാകെ ഒട്ടിച്ച ഒരു പോസ്റ്റര്. കശ്മീരില് കൊല്ലപ്പെട്ടു എന്നു പറയപ്പെടുന്ന ഫായിസിന്‍െറ ഉമ്മയുടേതായി എഴുതിപ്പിടിപ്പിച്ച ഒരു വാചകം; തീവ്രവാദിയാണെങ്കില് അവന്‍െറ മയ്യിത്ത് എനിക്ക് കാണണ്ട എന്നെഴുതിയ പോസ്റ്റര്.\nമുസ്ലിം തീവ്രവാദത്തിനെതിരായ പോസ്റ്റര് ഗേള് ആയി ഫായിസിന്‍െറ ഉമ്മയെ പ്രതീകവത്കരിക്കുകയായിരുന്നു കേരളത്തിലെ ഇടതുയുവത്വം. ആരും ചോദിക്കാതിരുന്ന ഒരു ചോദ്യം അപ്പോഴും അന്തരീക്ഷത്തിലുണ്ടായിരുന്നു. കൊല്ലപ്പെട്ടുവെന്ന് നിങ്ങള് പറയുന്ന ആ നാല് ചെറുപ്പക്കാരുടെ മയ്യിത്തെവിടെ സഖാവേ എന്നതായിരുന്നു അത്. മയ്യിത്ത് പോട്ടെ, അവരുടെ പോസ്റ്റ്മോര്‍ട്ടം റിപ്പോര്‍ട്ട്, മരണ സര്‍ട്ടിഫിക്കറ്റ് ഇവയൊന്നും ആരും ചോദിച്ചില്ല. ആരും ഹാജരാക്കിയുമില്ല. പക്ഷേ, ലവന്മാര് ഏറ്റുമുട്ടലില് കൊല്ലപ്പെട്ടെന്ന് നാം വിശ്വസിക്കണം. കുപ്പു ദേവരാജും അജിതയും എത്ര ഭാഗ്യവാന്മാര്. അവരുടെതായ മൃതദേഹങ്ങള് ബാക്കിവെക്കാന്, അവരുടെ പേരിലുള്ള പോസ്റ്റ്മോര്‍ട്ടം റിപ്പോര്‍ട്ട് ഡോക്യുമെന്‍റ് ചെയ്യാന് സാധിച്ചിട്ടുണ്ട്. അത് മൃതദേഹങ്ങള്‍ക്കുള്ള അവകാശമാണ്. പക്ഷേ, മയ്യിത്തുകള്‍ക്ക് നമ്മുടെ നാട്ടില് അത്തരമൊരു അവകാശം പോലുമില്ളെന്ന് അറിയുക.\nഫായിസും കൂട്ടരും കശ്മീരില് പോയിരുന്നോ, അവര് സൈന്യവുമായി ഏറ്റുമുട്ടിയിരുന്നോ, എങ്കില് എവിടെ, എപ്പോള്, എവിടെ മയ്യിത്ത്, എവിടെ പോസ്റ്റ്മോര്‍ട്ടം റിപ്പോര്‍ട്ട് തുടങ്ങിയ ചോദ്യങ്ങള് പ്രസക്തം തന്നെയായിരുന്നു. പക്ഷേ, അത്തരം ചോദ്യങ്ങള് പാടില്ലാത്തവിധം ‘മിതവാദ ഭീകരത’ നമ്മുടെ പൊതുബോധത്തെ അടക്കിവാഴുകയായിരുന്നു. തീവ്രവാദികളായ നാല് മുസ്ലിം ചെറുപ്പക്കാര് കൊല്ലപ്പെട്ടിരിക്കുന്നുവെന്ന് അധികാരികള് പറഞ്ഞാല് പിന്നെ തിരിഞ്ഞും മറിഞ്ഞും നോക്കേണ്ടതില്ല, തുടങ്ങുക കാമ്പയിന്. അതില് സംഘികളെ എങ്ങനെ തോല്‍പിക്കാന് പറ്റും എന്നത് മാത്രമാണ് ആലോചന. കൊല്ലം ഇപ്പോള് എട്ട് കഴിഞ്ഞു. ഫായിസിന്‍േറത് മാത്രമല്ല, ആ നാല് ‘തീവ്രവാദി’കളുടെയും മയ്യിത്ത് നമ്മളാരും ഇതുവരെ കണ്ടിട്ടില്ല. അവരുടെ പോസ്റ്റ്മോര്‍ട്ടം റിപ്പോര്‍ട്ട്, മരണ സര്‍ട്ടിഫിക്കറ്റ് അങ്ങനെയൊന്നിനെക്കുറിച്ചും കേട്ടിട്ടില്ല. മയ്യിത്തിന്‍െറ ഫോട്ടോ പോലും ഹാജരാക്കാന് ഭരണകൂടത്തിന് കഴിഞ്ഞിട്ടില്ല.\nഏറ്റുമുട്ടലില് കൊല്ലപ്പെട്ടെന്ന് നിങ്ങള് പറയുന്നവന്‍െറ മയ്യിത്തെവിടെ എന്ന് ചോദിക്കുന്നതുപോലും രാജ്യദ്രോഹമാവുന്ന മട്ടില് ‘ഉന്മാദ മിതവാദം’ വളര്‍ത്തുന്നതില് സംഘ്പരിവാറും ഇടതുപക്ഷവും മുസ്ലിം ഗ്രൂപ്പുകളും പരസ്പരം മത്സരിക്കുകയായിരുന്നു. സംഘ്പരിവാറിനെയും അവര് കണ്ണിലെ കൃഷ്ണമണി പോലെ സംരക്ഷിക്കുന്ന മതേതര/ലിബറല് ബുദ്ധിജീവികളെയും വിട്ടേക്കൂ. ഭരണകൂട ഹിംസയെക്കുറിച്ചും അതിന്‍െറ മര്‍ദനോപാധികളെക്കുറിച്ചും സൈദ്ധാന്തിക നിലപാടുള്ള ഇടതുപക്ഷം, അവന്‍െറ മയ്യിത്ത് ഞമ്മക്ക് കാണണ്ട എന്ന പോസ്റ്റര് കാമ്പയിന് നടത്തുകയായിരുന്നുവല്ളോ. മുഖ്യധാരാ മുസ്ലിം ഗ്രൂപ്പുകളുടെ കാര്യമാണ് അതേക്കാള് കഷ്ടം. തീവ്രവാദത്തിന്‍െറ പേരില് ഭരണകൂടം നടത്തുന്ന ഏത് ഹിംസയുമായി ബന്ധപ്പെട്ടും മുസ്ലിം ഗ്രൂപ്പുകള് സ്വീകരിക്കുന്ന നിലപാട് ‘അത് ഞങ്ങളല്ല, അവരാണ്’ എന്ന ലഘുതമ സാധാരണ ഗുണിതമാണ്. കുപ്പു ദേവരാജിനെക്കുറിച്ച് ‘മാവോവാദിയാണെങ്കിലും അവനൊരു കമ്യൂണിസ്റ്റാണ്’ എന്നു പറഞ്ഞ കാനം രാജേന്ദ്രന്‍െറ നിലപാടില് മുസ്ലിം നേതാക്കള്‍ക്ക് ഒരുപാട് പഠിക്കാനുണ്ട്.\nവെടിയേറ്റു വീഴുന്നവന്‍െറ മയ്യിത്ത് പോലും ചോദിക്കാന് സാധിക്കാത്തവിധം നിസ്സഹായരാക്കപ്പെട്ട ഒരു സമുദായത്തിന്‍െറ ചിത്രമാണ് 2008 ഒക്ടോബറിലെ സംഭവം പ്രതിനിധീകരിക്കുന്നത്. ആ നിസ്സഹായാവസ്ഥയിലേക്ക് സമുദായത്തെ തള്ളിവിടുന്നതില് മതനേതാക്കള്‍ക്കും മതേതര രാഷ്ട്രീയക്കാര്‍ക്കുമുള്ള പങ്ക് ഒരുപോലെയാണ്. എന്നാല്, സ്വന്തം സഖാവിന്‍െറ മൃതദേഹം ചോദിച്ചുവാങ്ങാനും വീരവണക്കം എന്ന അന്ത്യാഭിവാദ്യം ചെയ്ത് സംസ്കരിക്കാനുമുള്ള കരുത്ത് ഇപ്പോഴും മാവോവാദികള്‍ക്കുണ്ട്. അത് ആ രണ്ട് കൂട്ടരും തമ്മിലുള്ള കരുത്തിന്‍െറ വ്യത്യാസം മാത്രമല്ല. മയ്യിത്തും മൃതദേഹവും തമ്മിലുള്ള അടിസ്ഥാന വ്യത്യാസം കൂടിയാണത്.\nTAGS:Maoist police encounter\nNews Summary - difference between dead bodies


Insight | ജീവിതം സംതൃപ്തമാക്കാനുള്ള വഴി - MarunadanMalayali.com\nOctober 06, 2018 | 04:40 PM IST | Permalink\nഇന്നത്തെ സുവിശേഷത്തിൽ ഈശോ ഒരു കഥ പറയുകയാണ്. മുന്തിരിത്തോട്ടത്തിലേക്ക് ജോലിക്കാരെ വിളിച്ച ഉടമസഥന്റെ കഥ. അദ്ദേഹം അവസാനം എല്ലാ വേലക്കാർക്കും ഒരേ കൂലി കൊടുത്തു. ഒന്നാം മണിക്കൂറിൽ വന്നവനും പതിനൊന്നാം മണിക്കൂറിൽ വന്നവനും ഒരു ദനാറ വീതം. ഇതിലൊരു പ്രകടമായ അനീതിയുണ്ട്- ഒന്നിനെയും പന്ത്രണ്ടിനെയും തുല്ല്യമായി കാണുന്ന അനീതി. എന്നാൽ ഇതാണ് ദൈവിക നീതിയെന്നും, 99 ആടിനേക്കാൾ വലുത് ഒരെണ്ണമെന്നതാണ് ദൈവത്തിന്റെ അരിത്തമെറ്റിക്സെന്നും വ്യാഖ്യാനിക്കാറുണ്ടണ്ട്. എന്നാൽ ഈ കഥയുടെ അർത്ഥതലങ്ങൾ അതിനപ്പുറത്താണ്.\nകൗമാരക്കാരിയായ ശിഷ്യയെ ഗർഭിണിയാക്കിയ 60-കാരനായ പാസ്റ്റർക്ക് ഭാര്യയുടെ അനുമതിയോടെ രണ്ടാം വിവാഹം; വീട് പുതുക്കിപ്പണിത് രണ്ടുപേരെയും പാർപ്പിച്ച് മുൻ മാഫിയ തലവനായ സുവിശേഷകൻ\nസുവിശേഷകൻ ഉന്നംവയ്ക്കുന്ന അർത്ഥം മറ്റൊന്നാണ്. ഈശോ ഈ കഥ പറയുന്നത് ഒരു പ്രതികരണമായിട്ടാണ്. പത്രോസിന്റെ ഒരു ചോദ്യത്തിനുള്ള മറുപടിയായിട്ടാണ് ഈശോ ഈ കഥ പറയുന്നത്: ''അപ്പോൾ പത്രോസ് പറഞ്ഞു. ഇതാ ഞങ്ങൾ എല്ലാമുപേക്ഷിച്ച് നിന്നെ അനുഗമിച്ചിരിക്കുന്നു. ഞങ്ങൾക്കെന്താണ് ലഭിക്കുക'' (മത്തായി 19:27). അതിനുത്തരമായി പന്ത്രണ്ട് ഗോത്രങ്ങളെ അവർ വിധിക്കുന്ന കാര്യവും, ഒന്നിന് നൂറിരട്ടിയായി അവർക്ക് തിരികെ കിട്ടുന്ന കാര്യവും ഈശോ പറയുന്നു (19:2529). ഒടുവിൽ ഒരു കാര്യം കൂടി അവൻ കൂട്ടിചേർക്കുന്നു: ''എന്നാൽ മുമ്പന്മാരായ അനേകർ പിമ്പന്മാരും, പിമ്പന്മാർ മുമ്പന്മാരുമാകും'' (19:30). അതായത്, ആർക്ക് എന്താണ് ലഭിക്കാൻ പോകുന്നെന്നതിനെക്കുറിച്ച് ഒരു ഉറപ്പുമില്ലായെന്നു സാരം.\nഇതു പറഞ്ഞു കഴിഞ്ഞയുടനെയാണ് ഈശോ മുന്തിരിത്തോട്ടത്തിലെ ജോലിക്കാരുടെ കഥ പറയുന്നത് (20:1). അങ്ങനെയെങ്കിൽ കിട്ടാൻ പോകുന്ന പ്രതിഫലത്തെക്കുറിച്ച് ഒരു ഉറപ്പുമില്ലെന്ന് വിശദീകരിക്കാനുള്ള കഥയാണിത്. ഇത് ഉറപ്പു വരുത്താനായി കഥയുടെ അവസാനം മുമ്പു പറഞ്ഞ വചനം ഒരു പ്രാവശ്യം കൂടി ഈശോ ആവർത്തിക്കുന്നു: ''ഇപ്രകാരം പിമ്പന്മാർ മുമ്പന്മാരും മുമ്പന്മാർ പിമ്പന്മാരുമാകും'' (20:16).\nമറ്റൊരു കാര്യം കൂടി തിരിച്ചറിയേണ്ടതുണ്ട് - എന്താണ് 'മുന്തിരിത്തോട്ടത്തിലെ ജോലി' കൊണ്ട് ഉദ്ദേശിക്കുന്നത്? ഇത് തിരിച്ചറിയാനും കഥയുടെ സന്ദർഭമാണ് നമ്മെളെ സഹായിക്കുന്നത്. എന്തു ലഭിക്കുമെന്ന് പത്രോസ് ചോദിക്കുന്നത് ഒരു പ്രത്യേക സന്ദർഭത്തിലാണ്. ധനികനായ ഒരു യുവാവ് ഈശോയുടെ അടുത്തുവന്ന് നിത്യജീവൻ പ്രാപിക്കാനുള്ള വഴി ആരായുന്നു (19:16). പ്രമാണങ്ങളെല്ലാം പാലിച്ച യുവാവിനോടു ഈശോ പറയുന്നത് നിത്യജീവൻ പ്രാപിക്കണമെങ്കിൽ തന്നെ അനുഗമിക്കണമെന്നാണ്: ''നീ പൂർണ്ണനാകാൻ ആഗ്രഹിക്കുന്നെങ്കിൽ, പോയി നിനക്കുള്ളതെല്ലാം വിറ്റ് ദരിദ്രർക്ക് കൊടുക്കുക. അപ്പോൾ സ്വർഗ്ഗത്തിൽ നിനക്ക് നിക്ഷേപമുണ്ടാകും. പിന്നെ വന്ന് എന്നെ അനുഗമിക്കുക'' (19:21).\nഅങ്ങനെയെങ്കിൽ പൂർണ്ണനാകാനും, നിത്യജീവൻ പ്രാപിക്കാനും, സ്വർഗ്ഗത്തിൽ പ്രവേശിക്കാനാമുള്ള പുതിയ മാർഗം ക്രിസ്തുവിനെ അനുഗമിക്കുകയാണ്. അതായത് 'ക്രിസ്തുശിഷ്യത്വമാണ്' നിത്യജീവനുള്ള ഉറപ്പായ മാർഗ്ഗമെന്നു സാരം.\nപക്ഷെ, ഇതു കേട്ട ധനികനായ യുവാവ് ദുഃഖിതനായി തിരിച്ചു പോയി. എല്ലാം ഉപേക്ഷിച്ച് ക്രിസ്തുവിന്റെ ശിഷ്യനാകാൻ ധനികൻ വിമുഖത കാണിച്ച സന്ദർഭത്തിലാണ് പത്രോസ് തങ്ങൾ ഉപേക്ഷിച്ചതിന് എന്ത് പ്രതിഫലം കിട്ടുമെന്ന് ഈശോയോട് ചോദിക്കുന്നത് (19:27). അങ്ങനെയെങ്കിൽ മുന്തിരിത്തോട്ടത്തിലെ ജോലി സൂചിപ്പിക്കുന്നത് 'ക്രിസ്തുശിഷ്യത്വത്തെ' തന്നെയാണ്.\nഎന്ത് ലഭിക്കുമെന്ന് ചോദിക്കുന്ന പത്രോസിനോടും മറ്റ് ശിഷ്യരോടും ഈശോ പറയുന്ന കഥയാണിത്. ഒരു വീട്ടുടമസ്ഥൻ തന്റെ മുന്തിരിത്തോട്ടത്തിലേക്കു ഒരു ദനാറ ദിവസക്കൂലിക്ക് ജോലിക്കാരെ വിളിക്കാൻ പോയി. ഒന്നാം മണിക്കൂറിലും മൂന്നാം മണിക്കൂറിലും ആറാം മണിക്കൂറിലും ഒമ്പതാം മണിക്കൂറിലും പതിനൊന്നാം മണിക്കൂറിലും അവൻ തോട്ടത്തിലേക്ക് ജോലിക്കാരെ വിളിച്ചുവിട്ടു. സന്ധ്യയായപ്പോൽ പതിനൊന്നാം മണിക്കൂറിൽ വന്നവർക്ക് മുതൽ കൂലി കൊടുക്കാൻ തുടങ്ങി. പതിനൊന്നാം മണിക്കൂറിൽ വന്നവർക്ക് ഒരു ദനാറ കിട്ടി. അത് കണ്ടപ്പോൾ രാവില മുതൽ ജോലി ചെയ്തവർ അവർക്ക് 12 ദനാറയെങ്കിലും കിട്ടുമെന്ന് പ്രതീക്ഷിച്ചു കാണണം (അവരോടു വാഗ്ദാനം ചെയ്തത് ഒരു ദനാറായായിരുന്നെങ്കിലും). തൽഫലമായി ഒരു ദനാറ ലഭിച്ചപ്പോൾ അവർ വീട്ടുടമസ്ഥനെതിരെ പിറുപിറുത്തു (20:12).\nചുരുക്കത്തിൽ ഈശോ പത്രോസിനോടും കൂട്ടരോടും കഥയിലൂടെ ആവശ്യപ്പെടുന്നത്, അവരുടെ ഹൃദയത്തിന്റെ ശ്രദ്ധ ഒന്നു മാറ്റിപ്പിടിക്കാനാണ്. ഇപ്പോൾ അവരുടെ ശ്രദധ കേന്ദ്രീകരിച്ചിരിക്കുന്നത് - 'എന്ത് കിട്ടുമെന്ന' പ്രതിഫലേച്ഛയിലാണ്. അതിൽ നിന്നും ഹൃദയത്തിന്റെ ശ്രദ്ധ മാറ്റി, ചെയ്യുന്ന ജോലിയിലേക്ക് തിരിച്ചു വയ്ക്കാനാണ് ഈശോ ആവശ്യപ്പെടുന്നത്. അതായത് ക്രിസ്തുവിനെ അനുഗമിക്കുകയെന്ന 'ശിഷ്യത്വജീവിതത്തിൽ' ഹൃദയവും മനസ്സും അർപ്പിച്ചു ജീവിക്കുകയാണ് ശിഷ്യർ ചെയ്യേണ്ടത്.\nചുരുക്കത്തിൽ ജീവിതത്തിന്റെയും ഹൃദയത്തിന്റെയും 'ഫോക്കസ് മാറ്റിപ്പിടിക്കാനാണ്' ഈശോ ശിഷ്യരോടും നമ്മോടും പറയുന്നത്. നമ്മൾ ചെയ്യുന്നതിനൊക്കെ എന്തു കിട്ടുമെന്ന് ചിന്തിച്ച് അതിൽ ഹൃദയമർപ്പിച്ച് ജീവിക്കാതെ, അനുദിനം നമ്മൾ ജീവിക്കുന്ന ശിഷ്യത്വജീവതത്തിൽ ഹൃദയവും മനസ്സും അർപ്പിച്ച് ജീവിക്കുക. അനുനിമിഷം നമ്മൾ ജീവിക്കുന്ന ശിഷ്യത്വജീവിതം തരുന്ന നന്മകളിൽ ഹൃദയമർപ്പിക്കുക. നീ ജീവിക്കുന്ന ക്രിസ്തുശിഷ്യത്വം അനുനിമിഷം ആസ്വദിച്ച് ജീവിക്കുക. ഇതാണ് ഈശോ നമ്മളോടു ആവശ്യപ്പെടുന്നത്.\nഅങ്ങനെ ശിഷ്യത്വജീവിതം അനുനിമിഷം ആസ്വദിച്ചു ജീവിക്കുന്നവൻ അതിലൂടെ ജീവനിൽ പ്രവേശിക്കുകയാണ് ചെയ്യുന്നത് (19:17). അങ്ങനെ ജീവിക്കുന്നവൻ നിത്യജീവനിലേക്ക് നടന്നടുക്കുകയാണ് (19:16). അങ്ങനെ ജീവിക്കുന്നവൻ രക്ഷയുടെ വഴിയിലാണ് (19:25). ചുരുക്കത്തിൽ അനുനിമിഷം നിന്റെ ശിഷ്യത്വ ജീവിതത്തിൽ ഹൃദയമർപ്പിച്ച് അതാസ്വദിച്ച് ജീവിക്കുന്നതിലൂടെയാണ് നീ നിത്യജീവനിൽ പ്രവേശിക്കുന്നത്; നിത്യരക്ഷ സ്വന്തമാക്കുന്നത്.\nഡോ. വി. പി. ഗംഗാധരൻ പറയുന്ന സിസ്റ്റർ ഫിലോമിനയുടെ കഥയുണ്ട്. രോഗികളും സ്റ്റാഫും ''മമ്മി'' എന്നു വിളിച്ചിരുന്ന സിസ്റ്റർ ഫിലോമിന. നഴ്സിങ് ശുശ്രൂഷ ആസ്വദിച്ച് ജീവിച്ച ഒരു നഴ്സ്! മരണക്കിടക്കയിലും അവരുടെ ഉത്കണ്ട രോഗികളെക്കുറിച്ചും സ്വന്തം സഹപ്രവർത്തകരെക്കുറിച്ചുമായുരുന്നു (ഓഡിയോ കേൾക്കുക).\nജീവനിലേക്ക് പ്രവേശിക്കാനും, അതിലൂടെ നിത്യജീവനിലേക്ക് നടന്നടുക്കാനും, ദൈവരാജ്യത്തിൽ പ്രവശിക്കാനുമുള്ള വഴിയാണ് ഈശോ പറഞ്ഞു തരുന്നത്. ഭാവിയിൽ നമുക്ക് കിട്ടേണ്ട പ്രതിഫലത്തിൽ ശ്രദ്ധിച്ച് ജീവിക്കുന്നതിനു പകരം, അനുദിനം നമ്മൾ ജീവിച്ചു കൊണ്ടിരിക്കുന്ന ശിഷ്യത്വജീവിതത്തിന്റെ നന്മകളിൽ മനസ്സും ഹൃദയവും അർപ്പിച്ച്\nജീവിക്കുക. അപ്പോൾ നിന്റെ ജീവൻ കൂടുതൽ സജീവമാകും; നിന്റെ ജീവൻ അതിന്റെ നിറവിലേക്ക് വളർന്നുകയറും; നീ നിത്യജീവന്റെ വഴിയിലാകും.\nപന്ത്രണ്ടു മണിക്കൂർ ജോലി ചെയ്തവർ ഒരു ദനാറ വാങ്ങുമ്പോൾ വീട്ടുടമസ്ഥനെതിരെ അവർ പിറുപിറുക്കുന്നു (20:11). കാരണം അവരുടെ ഹൃദയത്തിന്റെ ശ്രദ്ധ ഒരു മണിക്കൂർ ജോലി ചെയ്തവന് കിട്ടിയ ഒരു ദനാറിയിലായിരുന്നു. മറ്റുള്ളവരുടെ ജീവിതനന്മകളിലും സൗഭാഗ്യങ്ങളിലും ശ്രദ്ധയർപ്പിച്ച് ജീവിച്ചാൽ നിന്റെ ജീവിതം പുറുപിറുപ്പു നിറഞ്ഞതാകും. അതായത് നിന്റെ ജീവിതം അസംതൃപ്തി നിറഞ്ഞ ജീവിതമായി മാറും. നേരെ മറിച്ച്, നിന്റെ ജീവിതത്തിന്റെ നന്മകളെ ആസ്വദിച്ച് അനുനിമിഷം ജീവിച്ചാലോ? നിന്റെ ജീവിതം സംതൃപ്തിയുള്ളതായി മാറും.\nപന്ത്രണ്ടു മണിക്കൂറുകാരുടെ പരാതികൂടി നമ്മൾ ശ്രദ്ധിക്കണം: ''ദിവസത്തിന്റെ ഭാരവും ചൂടും സഹിച്ച ഞങ്ങളോട് അവരെ നീ തൂല്യരാക്കിയല്ലോ'' (20:12). അതായത്, അവരുടെ ശ്രദ്ധ ദിവസത്തിന്റെ ഭാരത്തിലും ചൂടിലുമാണ്. അതിനാൽ തന്നെ ജോലി ചെയ്തു കൊണ്ടിരുന്നപ്പോൾ അവർ ആ ജോലി ആസ്വദിച്ചു കാണില്ല. അവസാനം കൂലി കിട്ടുമ്പോഷും അവർക്ക് അതൃപ്തിയാണ്. നേരെ മറിച്ച്, അധ്വാനത്തിന്റെ നന്മകളിൽ ശ്രദ്ധിച്ച് അതാസ്വദിച്ചിരുന്നെങ്കിൽ, അവർ അദ്ധ്വാനിച്ച പന്ത്രണ്ട് മണിക്കൂറും അവർക്ക് ആസ്വദിക്കാമായിരുന്നു. മറ്റുള്ളവർക്കാർക്കും കിട്ടാത്ത ദീർഘമായ മണിക്കൂറുകൾ അദ്ധ്വാനിക്കാനായല്ലോ എന്ന കൃതജ്ഞത അവരുടെ ഹൃദയത്തിൽ നിറഞ്ഞേനേ.\nഅതിനാൽ നിന്റെ ശിഷ്യത്വജീവിതം തരുന്ന നന്മകളിൽ നീ ഹൃദയമർപ്പിച്ച് ജീവിക്കുക. നിന്റെ ശിഷ്യത്വജീവിതം നീ ആസ്വദിച്ച് ജീവിക്കുക. ദാമ്പത്യ ജീവിതത്തിന്റെ കുടുംബബന്ധങ്ങളാണെങ്കിലും, സമർപ്പിതജീവിതത്തിന്റെ ആത്മദാനമാണെങ്കിലും അവ തരുന്ന നന്മകളെ അനുനിമിഷം നീ ആസ്വദിച്ചു ജീവിക്കുക. അതിലൂടെയാണ് നിന്നിലെ ജീവൻ സമൃദ്ധമാകുന്നതും, അതിലൂടെയാണ് നീ നിത്യജീവനിലേക്ക് നടന്നടുക്കുന്നതും. അങ്ങനെയാണ് നിന്റെ ജീവിതം സംതൃപ്തിയുള്ള ജീവിതമായി മാറുന്നത്.


ഭോപ്പാലില് നിന്നും കടല് കാണാന് നാടുവിട്ട് 15 വയസ്സുകാരന്, എത്തിപ്പെട്ടത് കേരളാ പോലീസിന്റെ കരങ്ങളില്! വൈറലായി തിരുവല്ലം എസ്‌ഐയുടെ കുറിപ്പ് - BIGNEWSLIVE | Latest Malayalam News\nകൈയ്യില് ആകെയുണ്ടായിരുന്ന നൂറു രൂപയുമെടുത്തു കടല് കാണാന് പുറപ്പെട്ടതായിരുന്നു 15 വയസ്സുകാരനായ ആ കൊച്ചുമിടുക്കന്.\nഅങ്ങനെയിരിക്കെയാണ് കഴിഞ്ഞ ദിവസം വിശന്ന് കരയുന്ന കുട്ടിയെ റോഡരികില് കേരള പോലീസിലെ എസ്‌ഐ സമ്പത് കണ്ടെത്തിയത്. തുടര്‍ന്ന് കുട്ടിയെ തിരുവല്ലം പോലീസ് ചൈല്‍ഡ് വെല്‍ഫയര് കമ്മിറ്റിയുടെ അനുമതിയോടെ സംരക്ഷണ കേന്ദ്രത്തിലേക്ക് മാറ്റി. തുടര്‍ന്ന് കുട്ടിയെ കിട്ടിയ വിവരം ഔദ്യോഗികമായി ഭോപ്പാല് പോലീസില് അറിയിക്കുകയും ചെയ്തു. കുട്ടിയെ കാണാനില്ലെന്ന പരാതി അവിടെയും ലഭിച്ചതായി ഭോപ്പാല് പോലീസ് മറുപടി നല്‍കി. തുടര്‍ന്ന് രക്ഷിതാക്കളോടൊപ്പം കുട്ടിയെ കൂട്ടാന് ഭോപ്പാല് പോലീസും കേരളത്തിലെത്തി.\nഭോപ്പാലില് നിന്നും കടല് കാണാന് കേരളത്തില് എത്തിയ കുട്ടിയുടെ കഥ ഇതിനോടകം തന്നെ സോഷ്യല് മീഡിയയില് വൈറലായിരുന്നു. ഇപ്പോള് ഈ സംഭവം ഫേസ്ബുക്കില് തന്റെ അനുഭവക്കുറിപ്പായി പങ്കുവെച്ചിരിക്കുകയാണ് എസ്‌ഐ സമ്പത്ത്.\n‘കടല് കാണാന് ഇറങ്ങി പുറപ്പെട്ടതായിരുന്നു ആ പതിനഞ്ചുകാരന്. 100 രൂപയുമെടുത്ത് ഭോപ്പാലില് നിന്നും ട്രെയിന് കയറി കടലു കാണാനിറങ്ങിയ കുട്ടിയെ കടലു കാണിച്ച് സന്തോഷവാനാക്കി തന്നെ മടക്കി അയച്ചു.\n15 കാരന് മാത്രമല്ല അവനെ കൊണ്ടുപോകാനെത്തിയ സഹോദരനെയും ഭോപ്പാലില് നിന്നെത്തിയ പൊലീസിനെയും കടല് കാണിച്ചു. കോവളം കണ്ട സന്തോഷത്തോടെ കുട്ടി മടങ്ങുമ്പോള് ഈ കുറിപ്പെഴുതുന്നത് ഒരു കൃതജ്ഞയുടെ പേരിലാണ്.\nഏതാനും ദിവസം മുമ്പാണ് വിശന്ന് കരയുന്ന കുട്ടിയെ റോഡരികില് കണ്ടത്. തിരുവല്ലം പൊലീസ് ചൈല്‍ഡ് വെല്‍ഫയര് കമ്മിറ്റിയുടെ അനുമതിയോടെ സംരക്ഷണ കേന്ദ്രത്തിലേക്ക് മാറ്റി. കുട്ടിയില് നിന്നും ലഭിച്ച വിവരം അനുസരിച്ച് ഞാന് ഭോപ്പാല് പൊലീസുമായി ബന്ധപ്പെട്ടു. കുട്ടിയെ കാണാതായതുമായി ബന്ധപ്പെട്ട് ഒരു കേസ് അവിടെയുമെടുത്തിരുന്നു.\nവിവരം അറിയിച്ച ഉടന് സാമൂഹിക നീതി വകുപ്പ് സെക്രട്ടറി ബിജു പ്രഭാകര് സാര് ഇടപെട്ടു. ജില്ലാ ലീഗല് സര്‍വീസ് അതോറിറ്റി സെക്രട്ടറി -സബ് ജഡ്ജ് ജൂബിയ മാഡം ഇടപ്പെട്ടു. കൃത്യമായ ഇടപെടലുകളെ തുടര്‍ന്ന് ആറു മണിയോടെ സി ഡബ്ലിയു സി അംഗങ്ങളെല്ലാം ഓഫീസിലെത്തി. കുട്ടിയെ ഹാജരാക്കി നാട്ടിലേക്ക് പോകാന് അനുമതി ബഹുമാനപ്പെട്ട കമ്മിറ്റി എനിക്ക് നല്‍കി. നാട്ടിലേക്കു പോകുന്നതിന് മുമ്പ് അവന് ഒരാഗ്രഹമേ ഉണ്ടായിരുന്നുള്ളൂ ,കടല് കാണണം. ഇന്നേ വരെ ഭോപ്പാലില് നിന്നെത്തിയ കുട്ടികളുടെ മൂത്ത സഹോദനോ, അവര്‍ക്കൊപ്പമെത്തിയ പൊലീസോ കടല് കണ്ടിലത്രേ. അങ്ങനെ കടല് കാണിക്കാന് തിരുവല്ലം പൊലീസ് തീരുമാനിച്ചു. ചേട്ടന്റെ കൈയും പിടിച്ച് തിരമാല നോക്കിയുള്ള അവന്റെ ചിരി ….\nTags: kl sampath\nകണ്ണില്ലാത്ത ക്രൂരത; അമാനുഷിക ശക്തി നേടാനായി 14 കാരന് ഏഴ് വയസുകാരനെ കൊലപ്പെടുത്തി


ആറന്മുളയിലെ തെരെഞ്ഞെടുപ്പ് പ്രവർത്തനങ്ങളിൽ വീഴ്ച; സി.പി.ഐ.എം\nആറന്മുളയിലെ തെരെഞ്ഞെടുപ്പ് പ്രവർത്തനങ്ങളിൽ വീഴ്ചയെന്ന് സി.പി.ഐ.എം റിപ്പോർട്ട്. 267 പാർട്ടിയംഗങ്ങൾ തെരെഞ്ഞെടുപ്പ് പ്രചാരണത്തിൽ നിന്നും വിട്ടു നിന്നെന്ന് സി.പി.ഐ.എം റിപ്പോർട്ട്.തുടര്‍ഭരണം ഉണ്ടാവില്ലെന്ന് കരുതിയാണ് പലരും പ്രവര്‍ത്തനങ്ങളില്‍നിന്ന് വിട്ടുനിന്നതെന്നും ഇത്തരക്കാരുടെ ആവശ്യങ്ങള്‍ക്ക് കത്തുകള് നല്‍കരുതെന്നും പലയിടത്തും ബ്രാഞ്ച് കമ്മിറ്റികള്‍ക്ക് നിര്‍ദേശം നല്‍കിയതായും പറയുന്നു.\nഇരവിപേരൂർ കോഴഞ്ചേരി പന്തളം പത്തനംതിട്ട ഏരിയ കമ്മിറ്റികളുടെ കീഴിലുള്ള 22 ലോക്കൽ കമ്മിറ്റികളിൽ 20 ഇടങ്ങളിലായാണ് 267 പാർട്ടി കേഡര്‍മാര് വിട്ടുനിന്നത്. തെരഞ്ഞെടുപ്പ് കാലത്ത് മൊബൈൽ ആപ്പിൻ്റെ സഹായത്തോടെ സിപിഎം തെരഞ്ഞെടുപ്പ് അവലോകനം നടത്തിയിരുന്നു. ഇതിന് പുറമെ പ്രാദേശികമായി ശേഖരിച്ച വിവരവും ക്രോഡീകരിച്ചാണ് ഇത്രയധികം പാർട്ടി അംഗങ്ങൾ പ്രവർത്തനങ്ങളിൽ നിന്ന് വിട്ടുനിന്നതായി കണ്ടെത്തിയത്.\nജില്ലാ സെക്രട്ടറിയേറ്റ് അംഗം എ പദ്മകുമാറിൻ്റെ നേതൃത്വത്തിലുള്ള കമ്മിറ്റിയാണ് അവലോകനം നടത്തിയത്. റിപ്പോർട്ടിൽ പരാമർശിക്കുന്നവർക്ക് ബ്രാഞ്ച് കമ്മിറ്റികൾ യാതൊരു ആവശ്യങ്ങൾക്കും കത്ത് നൽകരുതെന്നും നിർദേശം നൽകി. 267 പാർട്ടി കേഡർമാർ വിട്ടുനിൽക്കാനുണ്ടായ സാഹചര്യം പരിശോധിക്കാനാണ് പാർട്ടി തീരുമാനം.


കൗണ്ടറുകളിലെ സ്‌നേഹവായ്പുകൾ | Life Glint | The Clarity Portal\nHome » ശ്രദ്ധ » സഫലമീ നിമിഷം » കൗണ്ടറുകളിലെ സ്‌നേഹവായ്പുകൾ\nWed, 23-11-2016 10:08:32 PM ;\nചെറുതെങ്കിലും സ്വാഗതാർഹമായ ചെറിയ മാറ്റങ്ങൾ പൊതു ഇടങ്ങളിൽ നോട്ടസാധുവാക്കലിന്റെ പശ്ചാത്തലത്തിൽ മലയാളി പ്രകടമാക്കിത്തുടങ്ങിയിരിക്കുന്നു. അത്തരം കുഞ്ഞുമാറ്റങ്ങളെക്കുറിച്ചുള്ള ലൈഫ്ഗ്ലിന്റ് പരമ്പര\nകൊച്ചിയിലെ ഒരു വെജിറ്റേറിയൻ റസ്റ്റാറണ്ട്. അത്യാവശ്യം മുന്തിയത്. രാവിലെ നല്ല തിരക്കുമുണ്ട്. കൗണ്ടറിലിരിക്കുന്ന കാഷ്യറുടേത് വിനീതമായ ചിരിയിൽ പൊതിഞ്ഞ ധർമ്മസങ്കടം. നോട്ടസാധുവാക്കലാണ് ആ സാധുവിന്റെ ഈ മുഖഭാവത്തിനു കാരണം. അഞ്ചു രൂപയിലവസാനിക്കുന്ന ബില്ലാണെങ്കിൽ അദ്ദേഹം ഉപഭോക്താവിനോട് ദയനീയ ഭാവത്തിൽ 'അഞ്ചുരൂപ ചെയ്ഞ്ച് ഉണ്ടോ എന്നു നോക്കുവോ' എന്നു ചോദിക്കും. ഭക്ഷണം കഴിച്ചിട്ട് കൗണ്ടറിലെത്തുന്നവർ തങ്ങളുടെ പേഴ്‌സിന്റെ കാണാക്കോണുകളിലെങ്ങാനും അഞ്ചു രൂപ ഒളിഞ്ഞിരിപ്പുണ്ടോ എന്ന് തുരന്നും കുലുക്കിയും നോക്കും. ഉണ്ടാവില്ല. ചിലരുടെ പേഴ്‌സിന്റെ ചില്ലറ അറയിൽ നിന്ന് ചിലപ്പോൾ രണ്ടോ മൂന്നോ രൂപ വീണെന്നിരിക്കും. അത് പുതിയ രണ്ടായിരത്തിന്റെ നോട്ടിനേക്കാൾ മൂല്യമുള്ള വണ്ണം കാഷ്യർ സ്വീകരിക്കും. ബാക്കി വേണ്ടായെന്നും പറയും. അതിഥി സന്തോഷത്തോടെ യാത്രയാകും. രാത്രിയിൽ തുകയിൽ നല്ല കുറവുണ്ടാകുന്നുവെന്ന് കാഷ്യർ.\nനവമ്പർ എട്ടിനു മുൻപായിരുന്നുവെങ്കിൽ ചില്ലറ മേശയ്ക്കുള്ളിൽ കിടക്കുകയാണെങ്കിലും കാഷ്യർ ചോദിക്കും ചില്ലറയുണ്ടോയെന്ന്. കയ്യിലുണ്ടെങ്കിലും അതിഥി പറയും ഇല്ലെന്ന്. അങ്ങോട്ടുമിങ്ങോട്ടുമുള്ള ഒന്നു രണ്ട് നോട്ടങ്ങൾക്കു ശേഷം കാഷ്യർ ചില്ലറ കൊടുക്കുകയും ചെയ്യും. ('പോയിതുല' എന്ന് കാഷ്യർ ഉള്ളിൽ പറയുന്നത് ഉപഭോക്താവിന് അറിയാനും കഴിയുമായിരുന്നു.) നവമ്പർ എട്ടിലെ നോട്ടസാധുവാക്കലിനു ശേഷം വന്ന കൗണ്ടറുകളിലെ മാറ്റമാണിത്. സംഗതി നോട്ട് ക്ഷാമമാണെങ്കിലും കൗണ്ടറുകൾ ഇന്ന് സ്‌നേഹത്തിന്റെ കൊടുക്കൽ വാങ്ങൽ കൗണ്ടർ കൂടിയായിരിക്കുന്നു. കാഷ്യർ കഴിയുന്നതും അതിഥിക്ക് കൊടുക്കാതിരിക്കുന്നില്ല. ഒരതിഥിക്ക് അഞ്ചു രൂപയ്ക്ക് പകരം പത്തു രൂപ കാഷ്യർ കൊടുത്തപ്പോൾ അദ്ദേഹം പറയുന്നു ‘നിങ്ങളുടെ ബുദ്ധിമുട്ടു മനസ്സിലാകുന്നുണ്ട്. ഞാൻ ഇനിയും വരുമിവിടെ. അപ്പോൾ അഞ്ചുരൂപ ഞാൻ ഓർമ്മിച്ചു തരും.’ അതു കേട്ട കാഷ്യറുടെ മുഖഭാവം കാണേണ്ടതായിരുന്നു. അയ്യായിരം രൂപ അദ്ദേഹത്തിന് വെറുതെ കിട്ടിയാൽ പോലും ആ മുഖഭാവം വരില്ല. കാരണം അത് നൈസർഗ്ഗികമായി അദ്ദേഹത്തിൽ നിന്നുണ്ടായതാണ്. അതായത് മറ്റൊരാൾ തന്നെ മനസ്സിലാക്കി താൻ കാണിച്ച സ്‌നേഹത്തിന്റെ ഇരട്ടിമധുരത്തിൽ തിരച്ചു നൽകിയതിന്റെ സന്തോഷം ഭാവമായി മുഖത്ത് പ്രത്യക്ഷപ്പെട്ടതാണ്.\nബുദ്ധന്റെ തത്വങ്ങളുടെ എല്ലാം രത്‌നച്ചുരുക്കം ഒറ്റവാക്കിൽ എന്താണെന്നു ചോദിച്ചാൽ അത് മനസ്സിലാക്കലാണ് (Understanding). ഈ ഗുണം സംഭവിക്കുന്നിടത്താണ് സംസ്‌കാരം സമ്പന്നമാകുന്നത്. ഒന്നുകൂടി തെളിച്ചു പറഞ്ഞാൽ അഹിംസ പ്രയോഗത്തിലാകുന്നത്. ഹിംസയുടെയും അഹിംസയുടെയും തോതിന്റെ കൂടുതലും കുറവുമനുസരിച്ചാണ് ഓരോ സമൂഹത്തിന്റെയും സാംസ്‌കാരിക നിലവാരം ആത്യന്തികമായി അറിയാൻ കഴിയുക. ഈ വെജിറ്റേറിയൻ കൗണ്ടറിൽ ഇരിക്കുന്ന കാഷ്യർ അവിടെ ഭക്ഷണം കഴിച്ചിട്ട് ബില്ലുകൊടുക്കുന്ന ആളെ മനസ്സിലാക്കുന്നു. അതായത് അയാളുടെ അവസ്ഥയെന്താണെന്ന് അയാൾ പറയാതെ പൂർണ്ണമായും അറിയുന്നു. അത് അറിവായി അയാളിൽ വർത്തിക്കുന്നു. അറിവ് ബുദ്ധിയിൽ സ്വാധീനഭാവത്തിൽ നിൽക്കുന്നിടത്ത് ഒരിക്കലും ഹിംസ വരില്ല. അജ്ഞതയിൽ മാത്രമേ അതു സംഭവിക്കുകയുള്ളു. നോട്ടസാധുവാക്കലിന്റെ ബുദ്ധിമുട്ട് ഏറ്റവും നന്നായി കാഷ്യർക്കറിയാം. അതേപോലെ ചില്ലറയില്ല എന്നു പറയുമ്പോൾ ഉപഭോക്താവിനും അറിയാം കൗണ്ടറിലെ അവസ്ഥ. അവിടെ അഞ്ചു രൂപ കുറവുകിട്ടുന്നത് ഉപഭോക്താവിന് സന്തോഷം നൽകുന്നില്ല. മറിച്ച് അയാളെ സഹായിക്കണമെന്ന് മനസ്സ് പറയുന്നു. അതിനാൽ അൽപ്പനേരം കൗണ്ടറിൽ കൂടുതൽ ചെലവഴിക്കുന്നതിനോ ഒന്നും ഉപഭോക്താവിന് ബുദ്ധിമുട്ടു തോന്നുന്നില്ല. പരസ്പരം മനസ്സിലാക്കുന്നതിന്റെ പശ്ചാത്തലത്തിലുള്ള അറിവിന്റെ പ്രതിഫലനമാണ് കാണുന്നത്.\nചിന്തയിൽ നിന്ന് പ്രവൃത്തിയുണ്ടാകുന്നതുപോലെ പ്രവൃത്തിയിലൂടെ മനുഷ്യനിലേക്ക് സ്വധീനമുണ്ടായി അതിന്റെ ഫലമായി ചിന്തയും തൽഫലമായി സമീപനവും ഉണ്ടാകുന്നു. ഇവിടുത്തെ അറിഞ്ഞുകൊണ്ടുള്ള ഇടപാടുകൾ പരസ്പരം മനസ്സിലാക്കുക എന്ന അവസ്ഥയുടെ ധാതുക്കൾ ആൾക്കാരിൽ അവരറിയാതെ നിക്ഷേപിക്കപ്പെടുന്നു. ഇതു മനുഷ്യത്വത്തിന്റെ അടിസ്ഥാനമാണ്. ഈ അടിസ്ഥാനം വല്ലാതെ കണ്ട് കേരളത്തിൽ കമ്മിയായിരുന്ന അവസ്ഥയിലാണ് ഈ ധാതുക്കളുടെ പുനർവിന്യാസം സംഭവിക്കുന്നത്. നോട്ടസാധുവാക്കലിന് ശേഷം മനുഷ്യർ വല്ലാതെ കണ്ട് ബുദ്ധിമുട്ടുന്നെങ്കിലും രോഷത്തിന്റെയും അക്രമങ്ങളുടെയും കാര്യത്തിൽ ഗണ്യമായ കുറവു വന്നിട്ടുണ്ട്. അത് മാധ്യമങ്ങൾ ശ്രദ്ധിച്ചാലറിയാം. അതിനാൽ നാടിന് മൊത്തത്തിൽ ഒരു വ്രതമെടുക്കലിന്റെ അനുഭവം ഉണ്ടാകുന്നുണ്ട്.\nഈ ഹോട്ടലിലെ വെയിറ്റർമാരുടെ ഭാവവും ശ്രദ്ധേയമായിരുന്നു. നല്ല ടിപ്പ് കിട്ടുന്ന ഹോട്ടലാണ്. എന്നാൽ അത്തരമൊരു പ്രതീക്ഷയുമില്ലാതെ ഭക്ഷണം കഴിക്കാൻ വരുന്നവരോട് പഴയതിനേക്കാൾ സ്‌നേഹവായ്‌പോടെ പെരുമാറുന്നു. ബില്ലു കൊടുക്കുമ്പോൾ പറയന്നു, 'സർ, കാർഡുണ്ടെങ്കിൽ അതായിരിക്കും സൗകര്യം'. ഇങ്ങനെ ഇടപഴകലിൽ ഗുണകരമായ മാറ്റം നോട്ടസാധുവാക്കൽ സാധ്യമാക്കിയിരിക്കുന്നു.


ബന്ദിപ്പൂരിലെ കാട്ടുതീ കവര്‍ന്നെടുത്തത് 2500 ഓളം ഹെക്ടര് കാടിനെ\nകടുവാസങ്കേതത്തിന്റെ കവാടത്തോട് ചേര്‍ന്ന് കിലോമീറ്ററുകള് ദൂരത്തില് ചാരം മൂടിയ നിലയിലാണ്.\n26 Feb, 2019 at 01:45 AM\nബന്ദിപ്പൂര് മുതുമല കടുവാസങ്കേതത്തിനകത്തെ കാട്ടു തീ ബാധിച്ചത് 2500 ഓളം ഹെക്ടര് കാടിനെയാണ് . കടുവാസങ്കേതത്തിന്റെ കവാടത്തോട് ചേര്‍ന്ന് കിലോമീറ്ററുകള് ദൂരത്തില് ചാരം മൂടിയ നിലയിലാണ്. മുതുമലയില് പലയിടങ്ങളിലും തീ പൂര്‍ണ്ണമായി അണഞ്ഞിട്ടില്ല.\nസമീപകാലത്തെ ഏറ്റവും വലിയ കാട്ടുതീയാണ് ബന്ദിപ്പൂരിലും മുതുമലയിലും ഉണ്ടായത്. രണ്ട് ദിവസത്തിനിപ്പുറം ബന്ദിപ്പൂരിലെ കാഴ്ചകളാണിത് ചാരം മൂടിയ കുറേ കുന്നുകള് , മലമുകളില് ഇപ്പോഴും പുക അടങ്ങിയിട്ടില്ല. പച്ചപ്പിനെ തുടച്ചെടുത്ത അഗ്നിബാധ പ്രദേശത്ത് ചൂട് കൂടാനും ഇടയാക്കിയിട്ടുണ്ട്. വനം വകുപ്പിന്റെ തീവ്ര ശ്രമങ്ങള്‍ക്ക് ഒടുവിലാണ് രണ്ടാം ദിവസമെങ്കിലും തീ നിയന്ത്രിക്കാനായത്. തീയണക്കാനുള്ള പരമ്പരാഗത രീതികള് കൊണ്ട് വന് അഗ്നിബാധകളെ നിയന്ത്രിക്കാനാവില്ലെന്ന പാഠം കൂടി നല്‍കുന്നുണ്ട് ബന്ദിപ്പൂരിലെ കാട്ടുതീ.\nകടുവാ സങ്കേതത്തിനകത്തെ കാട്ടുതീ ഉണ്ടാക്കുന്ന പാരിസ്ഥിതിക പ്രത്യാഘാതങ്ങളും ചെറുതല്ല. വന്യ ജീവികളുടെ സ്വാഭാവിക ആവാസ വ്യവസ്ഥയെ തകിടം മറിച്ചതിനു പുറമെ വരള്‍ച്ച , ജലക്ഷാമം , മരുഭൂ വത്കരണം ,അത്യുഷ്ണം തുടങ്ങിയവക്കും ഇത് കാരണമായേക്കും.\nബന്ദിപ്പൂരിലെ കാട്ടുതീ നിയന്ത്രണവിധേയം; ഹെക്ടര് കണക്കിന് വനമേഖല കത്തിനശിച്ചു\nഹൈദരബാദ് ഏറ്റുമുട്ടല് കൊലപാതകത്തില് തെലങ്കാന ഹൈക്കോടതി ഇടപെടുന്നു


ഒരു ക്രിക്കറ്റ് ആരാധകന്\nഎല്ലാ ശനിയാഴ്ചകളിലും എന്‍റെ വീട്ടില് മുടങ്ങാതെ വരുന്ന ഒരാളുണ്ട്.\nഒരു ബംഗാളി. മുപ്പതിന് മുകളില് പ്രായമുണ്ട് കക്ഷിക്ക്. തേപ്പുകാരനാണ്. പക്ഷേ നിങ്ങള് ഉദ്ദേശിക്കുന്ന തേപ്പല്ല കേട്ടോ. അസ്സല് തേപ്പ് തന്നെ. നഗരത്തിലെ ഏതോ അഴുക്കുചാലിനടുത്തുള്ള തെരുവില് നിന്ന് രാവിലെ തന്നെ തന്‍റെ ഉന്തു വണ്ടിയും പണി സാധനങ്ങളുമായി അയാള് വരും. അയാളുടെ വരവിനായാണ് ആ ദിവസം ഹൌസിംഗ് കോളനിയിലെ പല വീട്ടുകാരും കാത്തിരിക്കുന്നതെന്ന് തന്നെ പറയാം. അത്ര ആത്മാര്‍ഥമായും വെടിപ്പായുമാണ് ചെറുപ്പക്കാരന് വസ്ത്രങ്ങള് തേച്ചു തരുക.\nപേര് സമി. അയാള് ജോലി ചെയ്യുന്നത് കാണാന് തന്നെ ഒരു പ്രത്യേക ചന്തമുണ്ട്. ഓരോരോ നാട്ടു വിശേഷങ്ങള് പറഞ്ഞ് സമി തേക്കുമ്പോള് സമയം പോകുന്നത് അറിയില്ല. ഹിന്ദിയിലും ബംഗാളി ചുവയുള്ള മലയാളത്തിലുമാണ് സംസാരം.\nസിംഗൂരിനടുത്തുള്ള ഏതോ ഒരു കുഗ്രാമത്തില് നിന്നാണ് സമി വരുന്നത്. സ്ഥലത്തിന്‍റെ പേര് അയാള് പലതവണ പറഞ്ഞെങ്കിലും അത് എനിക്ക് ഇനിയും വഴങ്ങിയിട്ടില്ല. അല്ലെങ്കിലും ബംഗാളിനെ ചൊല്ലി ഊറ്റം കൊള്ളുമ്പോഴും നമുക്കറിയാവുന്ന അവിടത്തെ അപൂര്‍വ്വം സ്ഥലങ്ങളാണല്ലോ ഈ സിംഗൂരും നന്ദിഗ്രാമുമൊക്കെ. കൊല്‍ക്കത്തയും ഡാര്‍ജിലിങ്ങുമാണ് പിന്നെ ചില അപവാദങ്ങളായുള്ളത്.\nവര്‍ഷങ്ങള്‍ക്ക് മുമ്പ് ബംഗ്ലാദേശില് നിന്ന് കുടിയേറിയതാണ് സമിയുടെ കുസുംബം. അടുത്തിടെ ഹൈദരാബാദില് വച്ച് ഇന്ത്യ- ബംഗ്ലാദേശ് ടെസ്റ്റ് മത്സരം നടന്നപ്പോഴാണ് എനിക്ക് അക്കാര്യം മനസിലായത്.\nഅയാള് ബംഗ്ലാദേശിന് വേണ്ടി വീറോടെ വാദിക്കുന്നത് കണ്ടപ്പോള് ഞാന് ആദ്യം അമ്പരന്നു. അപ്പോഴാണ് സമി സ്വല്പം മടിയോടെയാണെങ്കിലും തന്‍റെ പൂര്‍വ്വ ചരിത്രം വെളിപ്പെടുത്തിയത്. നാട്ടിലെ സാഹചര്യം മോശമായപ്പോഴാണ് സമിയുടെ കുടുംബം മെച്ചപ്പെട്ട ജീവിതം തേടി അതിര്‍ത്തി കടന്നത്. വോട്ടു ബാങ്ക് ലക്ഷ്യമിട്ടെത്തിയ പ്രാദേശിക നേതാക്കള് കണ്ണടച്ചതോടെ അവര്‍ക്ക് അധികം താമസിയാതെ ഇവിടത്തെ പൌരത്വ രേഖകള് സ്വന്തമായി.\nഇന്ന് സമി വിവാഹിതനാണ്. ഭാര്യയും രണ്ടു കുട്ടികളുമുണ്ട്. അവര് മാതാപിതാക്കളോടൊപ്പം ബംഗാളില് സുഖമായി കഴിയുന്നു.\nഎന്തൊക്കെയായാലും ഞങ്ങള് ബംഗ്ലാദേശികള് അല്ലേ സാബ് ? : എല്ലാം പറഞ്ഞു കഴിഞ്ഞപ്പോള് സമി കുറച്ച് ജാള്യതയോടെ ചോദിച്ചു.\nഅതേ, തോല്‍ക്കാനായി മാത്രം ജനിച്ചവര് : ഞാന് കളിയാക്കി.\nസാബ് അങ്ങനെ കളിയാക്കുകയൊന്നും വേണ്ട, കഴിഞ്ഞ പ്രാവശ്യം നിങ്ങള് ബംഗ്ലാദേശില് വന്നപ്പോള് തുടര്‍ച്ചയായ രണ്ടു കളികളില് ഞങ്ങളല്ലേ ജയിച്ചത്? : അയാള് ആവേശത്തോടെ ചോദിച്ചു.\nസമീ, ഇന്ത്യയും ബംഗ്ലാദേശും തമ്മില് ഇതുവരെ മുപ്പത് ഏകദിനങ്ങളും ഒമ്പത് ടെസ്റ്റ് മാച്ചും കളിച്ചിട്ടുണ്ട്. അതില് ആകപ്പാടെ അഞ്ചു പ്രാവശ്യമാ നിങ്ങള് ജയിച്ചത്. ഇന്നുവരെ ഒരു ടെസ്റ്റിലും നിലം തൊട്ടിട്ടുമില്ല. : ഞാന് പറഞ്ഞു.\nസമിക്ക് അത് ഒരു കുറച്ചില് പോലെ തോന്നി. മുഖം കുനിഞ്ഞു. പക്ഷേ പെട്ടെന്ന് സമനില വീണ്ടെടുത്ത അയാള് പറഞ്ഞു.\nഇപ്രാവശ്യം ഞങ്ങള് ചരിത്രം തിരുത്തികുറിക്കും. സാബ് നോക്കിക്കോ. ഞങ്ങളുടെ കളിക്കാരെല്ലാം നല്ല ഫോമിലാണ്. ഈ ടെസ്റ്റ് ബംഗ്ലാദേശ് ജയിക്കും.\nഒന്നുമില്ല, സമി. നിനക്കൊരു കാര്യം അറിയാമോ ? ഈ ടെസ്റ്റ് വച്ചത് തന്നെ വിരാട്ടിന് ഡബിള് സെഞ്ചുറി അടിക്കാനാ. ഓന് വല്ലാതെ തരിച്ചു നില്‍ക്കുകയാണേ…………… : ഞാന് നിസാര ഭാവത്തില് പറഞ്ഞു.\nനമുക്ക് കാണാം സാബ്. : സമി ആത്മവിശ്വാസത്തോടെ ചിരിച്ചുകൊണ്ട് പറഞ്ഞു.\nഞാന് പറഞ്ഞത് പോലെ സംഭവിച്ചു. ഇന്ത്യ 208 റണ്‍സിനു ജയിച്ച മത്സരത്തില് വിരാട്ട് കോഹ്ലി ഡബിളും അടിച്ചു.\nഅടുത്ത ശനിയാഴ്ച ഞാന് സമിയെ കാത്തിരുന്നെങ്കിലും അയാള് വന്നില്ല. സമിക്ക് പനിയാണെന്നും അതുകൊണ്ടാണ് വരാത്തതെന്നും പകരക്കാരനായെത്തിയ ആസാമി പറഞ്ഞെങ്കിലും എനിക്കത് വിശ്വാസ്യ യോഗ്യമായി തോന്നിയില്ല. എന്നോട് പറഞ്ഞത് പോലെ ക്രിക്കറ്റ് മത്സരത്തെ കുറിച്ച് സമി കോളനിയിലെ മറ്റ് പലരോടും പറഞ്ഞിട്ടുണ്ടാകുമെന്നും അവരെ നേരിടാനുള്ള വൈമുഖ്യം കൊണ്ടാണ് അയാള് കൂട്ടുകാരനെ പറഞ്ഞു വിട്ടതെന്നും ഞാന് ഊഹിച്ചു.\nപിന്നീടുള്ള ദിവസങ്ങളില് ഞാന് മറ്റ് ചില തിരക്കിലായത് കൊണ്ട് സമിയെ കാണാനൊത്തില്ല. ആഴ്ചകള്‍ക്ക് ശേഷം അയാളെ കണ്ടെങ്കിലും ആ വിഷമിപ്പിക്കുന്ന പഴയ ചോദ്യം ഞാന് ബോധപൂര്‍വ്വം ഒഴിവാക്കി. വെറുതെ എന്തിനാ എന്നോ നടന്ന കാര്യത്തെ കുറിച്ച് പറഞ്ഞ് ഒരാളെ വിഷമിപ്പിക്കുന്നത് ?\nസമി നല്ലൊരു ക്രിക്കറ്റ് പ്രേമിയാണ്. ബംഗ്ലാദേശിയാണ്. പക്ഷേ നന്നായി പണിയെടുക്കുന്നുണ്ട്. മാത്രമല്ല വന്നു വന്ന് കേരളത്തിന്‍റെ പല മേഖലകളിലും ഈ ബംഗാളികളാണ് പിടിമുറുക്കുന്നത്. നാട്ടുകാര് ഗള്‍ഫ് ഉള്‍പ്പടെയുള്ള വിശേഷ നാടുകളിലേക്ക് പലായനം ചെയ്യുമ്പോള് നമ്മള് മലയാളികള് ക്രമേണ ഇവിടെ ന്യൂനപക്ഷമാകുമെന്നും ശ്രീലങ്കക്ക് സമാനമായ സ്ഥിതി വിശേഷങ്ങള് കേരളത്തില് രൂപം കൊള്ളുമെന്നും ഞാന് മനക്കണ്ണില് കണ്ടു. അപ്പോള് വെറുതെയെന്തിനാ വടി കൊടുത്ത് അടി വാങ്ങിക്കുന്നത് ?\nRead പാളം തെറ്റിയ വണ്ടികള്\nഞാന് അങ്ങനെ വിചാരിച്ചെങ്കിലും ഇക്കൊല്ലത്തെ ചാമ്പ്യന്‍സ് ട്രോഫി തുടങ്ങിയപ്പോള് സമിയുടെ ദേശസ്നേഹം വീണ്ടും തലപൊക്കി.\nസാബ്, ഇത്തവണത്തെ ഞങ്ങളുടെ സെമി ഒരു ഒന്നൊന്നര സെമി ആയിരിക്കും. കഴിഞ്ഞ ലോകകപ്പിലെ തോല്‍വിക്ക് ഞങ്ങള് പകരം വീട്ടും. : നഗരത്തിലെ തിരക്കേറിയ മാര്‍ക്കറ്റ് റോഡില് വച്ച് കണ്ടപ്പോള് സമി എന്‍റെ അടുത്ത് വന്ന് പറഞ്ഞു.\nആസ്ത്രേലിയയെ പിടിച്ചു കേട്ടാമെങ്കില് ഞങ്ങള്‍ക്ക് ഇന്ത്യയെ തോല്‍പ്പിക്കാനാണോ പ്രയാസം ? : കയ്യിലുണ്ടായിരുന്ന കപ്പലണ്ടി കൊറിച്ചുകൊണ്ട് അയാള് പഴയ ആത്മവിശ്വാസത്തോടെ പറഞ്ഞു.\nഅതുപോലെ മഴ വരാന് പ്രാര്‍ഥിക്ക് സമീ………… : ഞാന് പെട്ടെന്ന് പച്ചക്കറി വാങ്ങുന്നതിലേക്ക് ശ്രദ്ധ തിരിച്ചുകൊണ്ട് പറഞ്ഞു.\nഅതൊന്നും വേണ്ട സാബ്. ഞങ്ങള്‍ക്ക് ഇക്കുറി കൃത്യമായ ഗെയിം പ്ലാനുണ്ട്. അത് മൊര്‍ത്താസ ഇന്നലെയും പറഞ്ഞല്ലോ. കോഹ്ലിയെയും ധവാനെയുമൊന്നും ഞങ്ങള് നിലം തൊടാന് വിടില്ല. : പണം കൊടുത്ത് സാധനങ്ങളുമായി ഞാന് പുറത്തേക്ക് നടന്നപ്പോള് സമിയും എന്‍റെ കൂടെ വന്നു.\nആത്മവിശ്വാസം വളരെ നല്ലതാണ്, സമീ. തോല്‍ക്കുന്നത് വരെ…… : ഞാന് അയാളുടെ തോളില് തട്ടിക്കൊണ്ട് പറഞ്ഞു.\nഇത് ഏതോ സിനിമയില് ലാലേട്ടന് പറഞ്ഞ ഡയലോഗല്ലേ ? : സമിയുടെ ചോദ്യം എന്നെ ഞെട്ടിച്ചു കളഞ്ഞു.\nനിനക്കപ്പോള് മോഹന്‍ലാലിനെയൊക്കെ അറിയാമോ ? : ഞാന് ചോദിച്ചപ്പോള് അയാളൊന്നു ചിരിച്ചു.\nപിന്നെ അറിയാതെ ? മോഹന്‍ലാല്, മമ്മൂട്ടി പിന്നെ പ്രിഥ്വിരാജ്…………… അങ്ങനെ എല്ലാവരെയും അറിയാം. വീടും കുടുംബവുമൊന്നും അടുത്തില്ലാത്തത് കൊണ്ട് എനിക്ക് ആകപ്പാടെ ഒരു എന്‍റര്‍ട്ടെയ്ന്മെന്റ് എന്നൊക്കെ പറയുന്നത് ഇതല്ലേ സാബ് ? : സമി തെല്ല് വിഷമത്തോടെ പറഞ്ഞു. അത് കണ്ടപ്പോള് ഞാന് വല്ലാതെയായി.\nനീ വീട്ടിലേക്ക് വിളിക്കാറുണ്ടോ ? : ഞാന് അയാളെ ആശ്വസിപ്പിക്കാനെന്നോണം ചോദിച്ചു. പെട്ടെന്ന് സമിയുടെ മുഖം തെളിഞ്ഞു.\nഎന്നും വിളിക്കാറുണ്ട്. രാത്രിയില്. അടുത്ത മാസം ഞാന് അങ്ങോട്ട് പോകുന്നുണ്ട്. പറ്റിയാല് അവളെയും മക്കളെയും ഇവിടെ കൊണ്ടു വരണം. കുറച്ചു ദിവസമായി ഞാന് അതിന്‍റെ ഓട്ടത്തിലാണ്. : അയാള് പറഞ്ഞു.\nഎനിക്ക് സമിയോട് എന്തെന്നില്ലാത്ത ബഹുമാനം തോന്നി. വീടും കുടുംബവും വിട്ട് രാജ്യത്തിന്‍റെ മറ്റൊരറ്റത്ത് വന്ന് ശരിക്ക് അധ്വാനിച്ച് ജീവിക്കുകയാണ് അയാള്. ഒരിക്കലും അയാള് വെറുതെയിരിക്കാറില്ല. എന്ത് പണിയും ചെയ്യും. ശനി, ഞായര് ഒഴിച്ചുള്ള ദിവസങ്ങളില് വിവിധ പണി സ്ഥലങ്ങളില് വച്ച് ഞാനയാളെ കണ്ടിട്ടുണ്ട്. റോഡ്, കെട്ടിടം, പാലം എന്നിവയുടെ നിര്‍മ്മാണത്തിന് കരാര് അടിസ്ഥാനത്തില് ആളെ കൊടുക്കുന്ന ഏതോ ഏജന്‍റിന്‍റെ കീഴിലാണ് സമിയുടെ ജോലി. അതുകൊണ്ട് എപ്പോഴും എവിടെയും അയാളെ കാണാം.\nഞാന് യാത്ര പറഞ്ഞ് അടുത്തുള്ള ഓട്ടോ സ്റ്റാന്‍റിലേക്ക് നടന്നപ്പോള് സമി പെട്ടെന്ന് പുറകില് നിന്ന് വിളിച്ചു.\nസാബ്, അപ്പോള് മറക്കണ്ട പതിനഞ്ചാം തീയതി. സെമി. സമിയല്ല സെമി. കോഹ്ലിയെയും കൂട്ടരെയും ഞങ്ങള് പറപറത്തും. : അയാള് പതിവ് പ്രസരിപ്പ് വീണ്ടെടുത്തുകൊണ്ട് പറഞ്ഞു.\nഇല്ലെങ്കില് ? : ഞാന് ഒരു കുസൃതിച്ചിരിയോടെ ചോദിച്ചു. അയാള് ഒരു നിമിഷം ആലോചിച്ചു.\nഅന്നത്തെ പോലെ നിനക്ക് പണി പിടിക്കുമായിരിക്കും അല്ലേ ? : ഞാന് കയ്യിലുണ്ടായിരുന്ന സഞ്ചി ഓട്ടോയില് വച്ച് കൊണ്ട് വീണ്ടും ചോദിച്ചു.\nഇല്ലെങ്കില് ഞാന് ഈ പകുതി മീശ എടുക്കും. അങ്ങനെയാണല്ലോ നിങ്ങള് മലയാളികള് സാധാരണ പന്തയം വയ്ക്കുന്നത് ? : സമി വെല്ലുവിളിയുടെ സ്വരത്തില് പറഞ്ഞു. മറുപടിയായി ചിരിച്ചുകൊണ്ട് ഞാന് ഓട്ടോയില് കയറി.\nപതിനഞ്ചാം തീയതിയില് എന്താണ് നടന്നതെന്ന് ഞാന് പ്രത്യേകിച്ച് പറയണ്ടല്ലോ. ബംഗ്ലാദേശിനെ ഒമ്പത് വിക്കറ്റിന് തകര്‍ത്ത ഇന്ത്യ ഫൈനലില് കടന്നു. രോഹിത് ശര്‍മ്മ 123, വിരാട്ട് കോഹ്ലി 96 എന്നിങ്ങനെ എടുത്ത് പുറത്താകാതെ നിന്നു. പത്ത് ഓവര് ബാക്കി നില്‍ക്കെയാണ് ഇന്ത്യ എതിരാളികള്‍ക്ക് മേല് വിജയം കൊയ്തത്.\nഅതിനുശേഷമുള്ള ശനിയാഴ്ച ഇന്നാണ്. പതിവ് പോലെ ഞാന് സമിയെ കാത്തിരുന്നെങ്കിലും അയാള് വന്നില്ല. ഇടയ്ക്ക് അപ്രതിക്ഷിതമായാണ് ആ തലവെട്ടം ഞാന് മതിലിന് മുകളില് കണ്ടത്. ഒറ്റ നോട്ടത്തില് തന്നെ ഞാന് ആളെ തിരിച്ചറിഞ്ഞു. സമി. എന്നെ നേരിടാനുള്ള വൈമനസ്യം കാരണം വീട്ടില് കയറാതെ പോകുകയാണ് അയാള്.\nസമീ…………; കണ്ട മാത്രയില് ഞാന് നീട്ടി വിളിച്ചു. അതോടെ അയാളുടെ ഉന്തുവണ്ടിയുടെ വേഗം കൂടിയെന്ന് ശബ്ദത്തില് നിന്ന് എനിക്ക് മനസിലായി. ഞാന് ഓടി ഗെയ്റ്റില് എത്തിയപ്പോഴേക്കും സമി കുറച്ചകലെ എത്തിക്കഴിഞ്ഞിരുന്നു.\nസമീ, അവിടെ നില്‍ക്ക് : ഞാന് വിടാതെ പുറകെ പിടിച്ചു.\nഎന്തായി നമ്മുടെ പന്തയത്തിന്‍റെ കാര്യം ? : പിന്നാലെ ഓടുന്നതിനിടയില് ഞാന് വിളിച്ചു ചോദിച്ചു. സമി അതോടെ വീണ്ടും വേഗം കൂട്ടി.\nസാബ്, കണ്ടതല്ലേ. കോഹ്ലിക്ക് സെഞ്ചുറി അടിക്കാന് കഴിഞ്ഞോ ? അതാ ഞങ്ങളുടെ പവര്. : സ്പീഡില് പോകുന്നതിനിടയില് ഇടയ്ക്ക് തിരിഞ്ഞു നോക്കിക്കൊണ്ട് സമി ചോദിച്ചു. പക്ഷേ ഞാന് വിട്ടില്ല. അല്ലെങ്കിലും ഈയിടെയായി ചേസ് ചെയ്ത് പിടിക്കാന് നമുക്ക് ഒരു പ്രത്യേകം ഒരു ആവേശമുണ്ടല്ലോ. ഏത്? ക്രിക്കറ്റ് പ്രേമികള്‍ക്ക് ഈ പറഞ്ഞത് പെട്ടെന്ന് മനസിലാകും. അവസാനം വിരാട്ടിനെ പോലെ പിന്തുടര്‍ന്ന് സമിയെയും ഞാന് പിടിച്ചു.\nവണ്ടി പിടിച്ചെങ്കിലും സമി എനിക്ക് മുഖം തരാതെ തല വെട്ടിച്ചു.\nഎന്താ ? : ഞാന് ചോദിച്ചു. അയാള് മുഖം പൊത്തിക്കൊണ്ട് എന്‍റെ നേരെ തിരിഞ്ഞു. കൈ മാറ്റിയപ്പോള് ക്ലീന് ഷേവ് ചെയ്ത മുഖം. ചിരിച്ചുകൊണ്ട് അയാള് പറഞ്ഞു.\nഅല്ല, നിങ്ങളല്ലേ പറഞ്ഞത് വിരാട്ട് ഭയങ്കര പ്ലേയറാണ്, ഒന്നാം നമ്പര് ബാറ്റ്സ്മാനാണ് എന്നൊക്കെ. എന്നിട്ട് പത്ത് ഓവര് ബാക്കിയുണ്ടായിട്ട് അങ്ങേര്‍ക്ക് സെഞ്ചുറി അടിക്കാന് കഴിഞ്ഞോ ?\nഅതുകേട്ടപ്പോള് ഞാന് ചിരിച്ചു. മീശയില്ലാതെ മുഖത്തേയ്ക്ക് കൈ ചൂണ്ടി ഞാന് ചോദിച്ചു.\nഇതെന്താ ഈ കാണിച്ചു വച്ചിരിക്കുന്നത് ?\nഅത് സാബിനോട് ഞാന് പന്തയം വച്ചതല്ലേ, തോറ്റാല് പകുതി മീശ എടുക്കാമെന്ന്…….: അയാളുടെ വാക്കുകള് പകുതി മുറിഞ്ഞു.\nഅത് പകുതി എടുക്കാമെന്നല്ലേ നീ പറഞ്ഞത്, പിന്നെ എന്തിനാ മുഴുവന് എടുത്തത് ? : ഞാന് ചോദിച്ചു.\nസാബിനോട് പന്തയം വച്ചത് പോലെ ഞാന് അടുത്ത സ്ട്രീറ്റിലെ ചില ഫ്രീക്ക് പയ്യന്മാരോടും പന്തയം വച്ചിരുന്നു. ബാക്കി പകുതി അവര്‍ക്ക് വേണ്ടിയാ. : സമി നിഷ്കളങ്കമായി പറഞ്ഞപ്പോള് ഞാനും ചിരിച്ചുപോയി.\nനീ ഏതായാലും വീട്ടിലേക്ക് വാ. അവിടെ ആരും ഇതേകുറിച്ചൊന്നും ചോദിക്കില്ല. : ഞാന് അയാളുടെ തോളില് കൈ വച്ചുകൊണ്ട് തിരികെ നടന്നു. വീട്ടില് ഒരു കെട്ട് ഡ്രസ്സ് തേയ്ക്കാനുണ്ടെന്നും അയാള് വന്നില്ലെങ്കില് എനിക്ക് പണിയാകുമെന്നും പക്ഷേ ഞാന് പറഞ്ഞില്ല. ദൈനം ദിന ജോലികള് മുതല് മെട്രോ വരെയുള്ള കാര്യങ്ങളില് നമ്മള് ബംഗാളികളോട് എത്ര മാത്രം കടപ്പെട്ടിരിക്കുന്നു എന്ന് ഇത് വായിക്കുന്ന എല്ലാവര്‍ക്കും അറിയാമല്ലോ. തൃണമൂല് കോണ്‍ഗ്രസ്സിന്‍റെ കേരള ഘടകവും അധികം താമസിയാതെ നമുക്ക് പ്രതിക്ഷിക്കാം. തിരഞ്ഞെടുപ്പ് പ്രചാരണത്തിനായി കേരള നേതാക്കള് ഗള്‍ഫിലേക്ക് പോകുന്നത് പോലെ വോട്ട് പിടിക്കാനായി ബംഗാളിലെ നേതാക്കള് ഇവിടെയും വരും.\nസമി വണ്ടി തള്ളിക്കൊണ്ട് എന്‍റെ പുറകെ വന്നു.\nസമീ, ഏതായാലും ഇതുപോലുള്ള പന്തയങ്ങള് നീ ഇനി വയ്ക്കരുത്. : ഞാന് തിരിഞ്ഞു നോക്കാതെ തന്നെ പറഞ്ഞു.\nഅതെന്താ സാബ് ? : അയാള് ആകാംഷയോടെ ചോദിച്ചു.\nപിന്നെ മീശ വയ്ക്കാന് നിനക്ക് സമയമുണ്ടാകില്ല. അതുകൊണ്ടാ……… : ഞാന് നിസാരഭാവത്തില് പറഞ്ഞു.\nസാബ്…………..: ചങ്ക് പിളരുന്ന വേദനയോടെ സമി നീട്ടി വിളിച്ചു. അയാള് പെട്ടെന്ന് സഡന് ബ്രേക്കിട്ടു. ഞാന് ഒന്നും അറിയാത്ത ഭാവത്തില് ആദ്യം മുന്നോട്ട് നടന്നെങ്കിലും പിന്നെ തിരിഞ്ഞു നോക്കി. അതോടെ സമചിത്തത വീണ്ടെടുത്ത അയാള് വണ്ടിയുമായി എന്‍റെ പിന്നാലെ പാഞ്ഞെത്തി.\nഞങ്ങളുടെ കളിചിരികളും നേരമ്പോക്കുകളും കോളനിയുടെ അന്തരിക്ഷത്തില് അലിഞ്ഞു ചേര്‍ന്നു. ഞാന് ഇപ്പോള് ഇതെഴുതുമ്പോഴും എന്‍റെ പുതിയ കഥയ്ക്ക് പ്രചോദനമായതറിയാതെ അയാള് പുറത്ത് തേപ്പ് തുടരുകയാണ്.


5ജി സങ്കീര്‍ണ പ്രശ്‌നമാണ് ഭയക്കാന് കാരണങ്ങളുണ്ട് | RISALA WEEKLY\nലോകത്ത് ഉപഗ്രഹാധിഷ്ഠിത ആശയവിനിമയത്തിന്റെ നാലാംതലമുറ ലോകത്ത് പ്രാവര്‍ത്തികമായിട്ട് ഒരുദശകം പിന്നിടുന്നതേയുള്ളൂ. തടസം കൂടാതെയുള്ള മൊബൈല് – ഇന്റര്‍നെറ്റ് ബന്ധങ്ങള് സാധ്യമാക്കുന്നതില് വലിയ മുന്നേറ്റമാണ് ഇതിലൂടെ കൈവരിക്കാനായത്. ഈ സേവനങ്ങളുടെ അഞ്ചാം തലമുറയിലേക്ക് വേഗത്തില് നീങ്ങാനൊരുങ്ങുകയാണ് ലോകം. അമേരിക്കയും ദക്ഷിണ കൊറിയയും 5ജി പ്രാബല്യത്തിലാക്കികഴിഞ്ഞു. സ്വീഡന്, നോര്‍വെ, ഡെന്‍മാര്‍ക്ക്, ഫിന്‍ലന്‍ഡ്, ഐസ്‌ലന്‍ഡ് തുടങ്ങിയ രാജ്യങ്ങള് 5ജിയിലേക്ക് മാറുന്നതിനുള്ള പദ്ധതി പ്രഖ്യാപിച്ചുകഴിഞ്ഞു. രണ്ടാം തലമുറ മൊബൈല് സേവനങ്ങള് സാധ്യമാക്കുന്നതിനുള്ള ലൈസന്‍സും സ്‌പെക്ട്രവും അനുവദിക്കുന്നതിലൂണ്ടായ കാലതാമസം ഇന്ത്യയിലെ ഈ മേഖലയിലുള്ള മുന്നേറ്റത്തെ പ്രതികൂലമായി ബാധിച്ചിരുന്നു. എങ്കിലും 5ജി പ്രാവര്‍ത്തികമാക്കുന്നതിനെക്കുറിച്ച് പഠിക്കാന് ഉന്നതതല സംഘത്തെ സര്‍ക്കാര് നിയോഗിച്ചുകഴിഞ്ഞു. 2020 ആകുമ്പോഴേക്കും പരീക്ഷണാടിസ്ഥാനത്തില് 5ജി സേവനങ്ങള് ആരംഭിക്കുകയാണ് ലക്ഷ്യം. എന്തായാലും ആശയവിനിമയ രംഗത്തെ പുതിയ സാധ്യതകള് അടിസ്ഥാന പ്രശ്‌നങ്ങളെ അപ്രസക്തമാക്കും വിധത്തിലുള്ള പ്രതീക്ഷകള് ജനിപ്പിച്ചുകഴിഞ്ഞു.\n5ജിയുടെ തുടക്കത്തെ വലിയ പ്രതീക്ഷയോടെ കാത്തിരിക്കുന്നത് രാജ്യത്തെ വ്യവസായ സമൂഹം തന്നെയാണ്. വിവരങ്ങളുടെ അതിവേഗത്തിലുള്ള കൈമാറ്റം നിലവില് സാധ്യമല്ലാത്തതുകൊണ്ട് കൃത്രിമ ബുദ്ധിയുടെ (ആര്‍ട്ടിഫിഷ്യല് ഇന്റലിജന്‍സ്) പ്രയോഗം നമ്മുടെ രാജ്യത്ത് പ്രാവര്‍ത്തികമായിട്ടില്ല. ഡ്രൈവറില്ലാതെ ഓടുന്ന വാഹനങ്ങള് ഇതിനൊരു ഉദാഹരണമാണ്. ഡ്രൈവറില്ലാത്ത കാറുകള് ഇതിനകം തന്നെ വികസിപ്പിച്ചെടുത്തിട്ടുണ്ട്. മറ്റു കാറുകളുമായും ഗതാഗത നിയന്ത്രണ സംവിധാനങ്ങളുമായും ബന്ധിപ്പിക്കാന് സാധിച്ചാല് മാത്രമേ ഇത്തരം കൃത്രിമ ബുദ്ധിയുള്ള കാറുകള് നിരത്തിലിറക്കാനാകൂ. ഇതടക്കം ദൂരദേശത്തുള്ള റോബോട്ടുകളെ ഉപയോഗിച്ചുള്ള ശസ്ത്രക്രിയ വരെ നടപ്പാകണമെങ്കില് വിവരകൈമാറ്റം അതിവേഗത്തില് നടത്താന് പാകത്തിലുള്ള 5ജി പ്രാബല്യത്തിലാകേണ്ടതുണ്ട്.\nസ്ഥല – കാല ഭേദത്തെ ഏതാണ്ട് പൂര്‍ണമായും ഇല്ലാതാക്കുന്നതാണ് പുതിയ സാങ്കേതികവിദ്യ എന്ന് ഈ രംഗത്തെ വിദഗ്ധര് അവകാശപ്പെടുന്നു. എല്ലാറ്റിനെയും നമ്മുടെ അടുത്തേക്ക് എത്തിക്കുന്നു, വിവിധ സാങ്കേതികവിദ്യകളെ ഏകോപിപ്പിക്കാന് സഹായിക്കുന്നു, അങ്ങനെ പലതും ഇതിന്റെ നേട്ടങ്ങളായി വിശേഷിപ്പിക്കപ്പെടുന്നു. കൃഷി, ആരോഗ്യം തുടങ്ങിയ മേഖലകളിലൊക്കെ വലിയ മുന്നേറ്റത്തിന് സഹായകമാകും 5ജി എന്നും വിലയിരുത്തലുണ്ട്. ഗ്രാമീണ മേഖലകളില് ജീവിക്കുന്നവരുടെ അടിയന്തര ആവശ്യങ്ങളോട് വേഗത്തില് പ്രതികരിക്കാനുള്ള അവസരവും തുറന്നിടുമെന്നാണ് വിദഗ്ധരുടെ പക്ഷം.\nഇതൊക്കെയാണെങ്കിലും പുതിയ സാങ്കേതികവിദ്യയ്ക്കായി നല്‍കേണ്ടിവരുന്ന വില എന്തായിരിക്കുമെന്ന ആശങ്ക ആരോഗ്യരംഗത്തെ പല വിദഗ്ധരും മുന്നോട്ടുവെക്കുന്നുണ്ട്. ആരോഗ്യം, പരിസ്ഥിതി എന്നീ മേഖലകളില് സങ്കീര്‍ണമായ പ്രശ്‌നങ്ങളുടെ ‘നിധി പേടകം’ തുറക്കുന്നത് കൂടിയായി മാറും 5ജി എന്നും ഇവര് മുന്നറിയിപ്പ് നല്‍കുന്നു.\nറേഡിയോ ഫ്രീക്വന്‍സി (വയര് ബന്ധിതമല്ലാത്ത സംവിധാനങ്ങള്‍ക്കുള്ളത്), ഇലക്‌ട്രോ മാഗ്നറ്റിക് ഫീല്‍ഡ് (വയര് ബന്ധിതമായ സംവിധാനങ്ങള്‍ക്കുള്ളത്) എന്നിവ സൃഷ്ടിക്കുന്ന റേഡിയേഷനെക്കുറിച്ച് പലവിധത്തിലുള്ള പഠനങ്ങള് ലോകവ്യാപകമായി നടക്കുന്നുണ്ട്. എലികളിലും മനുഷ്യരിലും ഈ റേഡിയേഷനുണ്ടാക്കുന്ന ആഘാതം എന്താണ് എന്നതിലൂന്നിയായിരുന്നു പഠനങ്ങള്. മനുഷ്യരില് കാന്‍സറിന് കാരണമായേക്കാം ഇത്തരം റേഡിയേഷനുകള് എന്ന നിഗമനത്തിലാണ് ഏതാണ്ട് എല്ലാ പഠനങ്ങളും എത്തിയത്. ലോക ആരോഗ്യ സംഘടനയുടെ ഇന്റര്‍നാഷനല് ഏജന്‍സി ഫോര് റിസര്‍ച്ച് ഓണ് കാന്‍സര് (ഐ എ ആര് സി) ഇത്തരം പഠനങ്ങളെ അവലോകനം ചെയ്ത് 2011ല് ഒരു റിപ്പോര്‍ട്ട് പ്രസിദ്ധീകരിക്കുകയും ചെയ്തു.\nഅമേരിക്കന് ഐക്യനാടുകളിലെ പരിസ്ഥിതിക്കും ആരോഗ്യത്തിനും വേണ്ടിയുള്ള ദേശീയ ഇന്‍സ്റ്റിറ്റ്യൂട്ട് 2018ല് മറ്റൊരു റിപ്പോര്‍ട്ട് പ്രസിദ്ധപ്പെടുത്തി. 3ജി, 4ജി സേവനങ്ങള് പ്രദാനം ചെയ്യാന് ഉപയോഗിക്കുന്ന 900 മെഗാ ഹെര്‍ട്‌സിന്റെ റേഡിയോ, ഇലക്‌ട്രോ മാഗ്നറ്റിക് തരംഗങ്ങള് നാഡികളെ ബാധിക്കുന്ന അര്‍ബുദത്തിന് കാരണമാകുന്നുണ്ടെന്ന കണ്ടെത്തലാണ് ഈ റിപ്പോര്‍ട്ടിലുണ്ടായിരുന്നത്. ആണ് എലികളിലും പെണ് എലികളിലുമായിരുന്നു പരീക്ഷണങ്ങള്. 3ജി, 4ജി സേവനങ്ങള്‍ക്കുപയോഗിക്കുന്ന തരംഗങ്ങള് പ്രസരിപ്പിക്കുന്ന റേഡിയേഷന് എലികളുടെ തലച്ചോറില് കാന്‍സറായി മാറിയേക്കാവുന്ന ട്യൂമറുകള് ഉണ്ടാക്കുന്നുണ്ടെന്നും കണ്ടെത്തി.\n2018ല് തന്നെ ഇറ്റലിയിലെ സീസര് മള്‍ടോണി കാന്‍സര് റിസര്‍ച്ച് സെന്റര് മറ്റൊരു റിപ്പോര്‍ട്ട് പ്രസിദ്ധീകരിച്ചു. 1.8 ജിഗാ ഹെര്‍ട്‌സിന്റെ റേഡിയോ, ഇലക്‌ട്രോ മാഗ്നറ്റിക് തരംഗങ്ങള് എലികളിലുണ്ടാക്കുന്ന മാറ്റങ്ങളെക്കുറിച്ചാണ് ഇറ്റലിയിലെ സ്ഥാപനം പഠിച്ചത്. ഈ തരംഗങ്ങള് സൃഷ്ടിക്കുന്ന റേഡിയേഷന് നാഡികളെയും തലച്ചോറിനെയും ബാധിക്കുന്ന അര്‍ബുദങ്ങള്‍ക്ക് കാരണമാകുന്നുവെന്നായിരുന്നു കണ്ടെത്തല്. വികിരണങ്ങള് രോഗസാധ്യത വര്‍ധിപ്പിക്കുന്നതായും പഠനം കണ്ടെത്തി.\n600 മെഗാ ഹെര്‍ട്‌സിനും 86 ജിഗാ ഹെര്‍ട്‌സിനുമിടയിലുള്ള റേഡിയോ, ഇലക്‌ട്രോ മാഗ്നറ്റിക് തരംഗങ്ങളാണ് 5ജി സേവനങ്ങള് പ്രദാനം ചെയ്യുന്നതിനായി ഉപയോഗിക്കുന്നത്. മേല് വിവരിച്ച പഠനങ്ങളെല്ലാം ഇത്തരം തരംഗങ്ങളില് നിന്നുണ്ടാകുന്ന വികിരണങ്ങളുടെ ആഘാതത്തെക്കുറിച്ചായിരുന്നു. അര്‍ബുദം മാത്രമല്ല ഭീഷണി. 5ജി സേവനങ്ങള്‍ക്കുപയോഗിക്കുന്ന തരംഗങ്ങളില് നിന്നുള്ള വികിരണങ്ങള് 20 അസുഖങ്ങള്‍ക്ക് കാരണമാകാമെന്നാണ് പഠനത്തില് കണ്ടെത്തിയത്. ഹൃദയ സംബന്ധമായ പ്രശ്‌നങ്ങള്, ടൈപ്പ്2പ്രമേഹം, ഡിപ്രഷന്, ഉത്കണ്ഠ, അത്മഹത്യാപ്രവണത തുടങ്ങിയ മാനസിക പ്രശ്‌നങ്ങള് എന്നിവയ്ക്കും കാരണമാകാം.\nജീവജാലങ്ങളുടെ ജൈവപ്രക്രിയയുമായി യോജിച്ച് പോകുന്ന ഒന്നല്ല ഇത്തരം കൃത്രിമ വികിരണങ്ങളെന്ന് കാനഡയിലെ മക്ഗില് സര്‍വകലാശാലയിലെ പ്രൊഫസര് പോള് ഹെറോ ചൂണ്ടിക്കാട്ടുന്നു. ജീവന് നിലനിര്‍ത്തുന്നതില് പ്രധാനമായ സൂക്ഷ്മ കോശങ്ങളുടെ സ്വാഭാവിക പ്രവര്‍ത്തനങ്ങളെ ഇത്തരം വികിരണങ്ങള് തടസ്സപ്പെടുത്തും. ഇതിന് തെളിവുകളുണ്ട്. അതെല്ലാം കാലങ്ങളായി അവഗണിക്കപ്പെട്ടിരിക്കുന്നു. സെല് ഫോണുകളുടെ ഉപയോഗം ഇനിയും കൂടാന് 5ജി കാരണമാകും. ഫോണില് നിന്നും അശയവിനിമയം സുഗമമാക്കാന് സ്ഥാപിക്കുന്ന ബേസ് സ്റ്റേഷനുകളില് നിന്നുമുള്ള വികിരണത്തിന് ജീവജാലങ്ങള് കൂടുതല് വിധേയരാകും. ഇതിന്റെ ആഘാതത്തിന് കൂടുതല് ഇരകളാകുക കുട്ടികളായിരിക്കുമെന്ന് പ്രൊഫസര് പോള് ഹെറോ പറഞ്ഞു. 5ജി സേവനങ്ങള്‍ക്ക് ഉപയോഗിക്കുന്ന തരംഗങ്ങള് മനുഷ്യശരീരത്തിലേക്ക് കൂടുതലായി കടന്നുകയറും. പല സ്രോതസുകളില് നിന്നുള്ള ഇലക്‌ട്രോ മാഗ്നെറ്റിക് സിഗ്‌നലുകളെ സംയോജിപ്പിച്ചാണ് 5ജി പ്രവര്‍ത്തിക്കുക എന്നതിനാല് അപകട സാധ്യത കൂടുതലാണെന്നും പ്രൊഫസര് ഹെറോ പറയുന്നു.\n40 രാജ്യങ്ങളില് നിന്നുള്ള 230 ആരോഗ്യ വിദഗ്ധരും ശാസ്ത്രജ്ഞരും അടുത്തിടെ സമ്മേളിച്ച്, പുതിയ സാഹചര്യം ഉയര്‍ത്തുന്ന വെല്ലുവിളി വിശദമായി ചര്‍ച്ചചെയ്തിരുന്നു. 5ജി സേവനങ്ങള് തുടങ്ങുമ്പോള് ഉണ്ടാകാന് ഇടയുള്ള അപകടങ്ങളെക്കുറിച്ച് സ്വതന്ത്രമായ പഠനം നടത്തണമെന്ന് ഈ സമ്മേളനം ആവശ്യപ്പെട്ടിട്ടുണ്ട്. സേവനങ്ങള് ഉടന് തുടങ്ങാനുള്ള പദ്ധതി മരവിപ്പിക്കാന് സ്വീഡന് മുതല് ഐസ്‌ലന്‍ഡ് വരെയുള്ള നോര്‍ദിക് രാജ്യങ്ങളോട് സമ്മേളനം ആവശ്യെപ്പട്ടു. ഇന്ത്യയടക്കം 36 രാജ്യങ്ങളില് നിന്നുള്ള 180 ഗവേഷകര് ഇതേ ആവശ്യം യുറോപ്യന് യൂണിയന് മുന്നില്‍വെച്ചിരുന്നു. ആരോഗ്യമേഖലയില് ഉണ്ടാക്കാന് ഇടയുള്ള ആഘാതങ്ങളെക്കുറിച്ച് പഠിച്ചതിന് ശേഷമേ 5ജി പ്രാബല്യത്തിലാക്കാന് അനുവദിക്കാവൂ എന്ന് അമേരിക്കന് ഐക്യനാടുകളിലെ ശാസ്ത്രജ്ഞര് 2015ല് തന്നെ ലോക ആരോഗ്യ സംഘടനയോട് ആവശ്യപ്പെട്ടിരുന്നു. എന്നാല് ഈ ആവശ്യങ്ങളൊന്നും പരിഗണിക്കപ്പെട്ടില്ല. ജര്‍മനിയും അമേരിക്കയും ദക്ഷിണ കൊറിയയുമൊക്കെ 5ജി സേവനങ്ങള് നല്‍കാന് ശേഷിയുള്ള സ്‌പെക്ട്രത്തിന്റെ വിതരണം ആരംഭിച്ചു. അമേരിക്കയും ദക്ഷിണ കൊറിയയും സേവനങ്ങള് പ്രദാനം ചെയ്യാന് തുടങ്ങുകയും ചെയ്തു.\nഅതേസമയം ഉയര്‍ന്ന ഫ്രീക്വന്‍സിയിലുള്ള റേഡിയോ തരംഗങ്ങള് ആരോഗ്യ പ്രശ്‌നങ്ങളൊന്നും സൃഷ്ടിക്കില്ലെന്ന് വാദിക്കുന്ന വിദഗ്ധരും കുറവല്ല. വിവിധ ഉപകരണങ്ങളുടെ ഇലക്‌ട്രോ മാഗ്നറ്റിക് ഫീല്‍ഡില് നിന്നുള്ള വികിരണങ്ങളുടെ പരിധി നിശ്ചയിക്കുന്ന ജര്‍മനി കേന്ദ്രമായി പ്രവര്‍ത്തിക്കുന്ന അന്താരാഷ്ട്ര കമ്മീഷന് ഈ നിലപാടാണ് സ്വീകരിച്ചിരിക്കുന്നത്. ഇത്തരം വികിരണങ്ങള് ആരോഗ്യ പ്രശ്‌നങ്ങളുണ്ടാക്കുന്നതായി ഇതുവരെ റിപ്പോര്‍ട്ട് ചെയ്യപ്പെട്ടിട്ടില്ലെന്നാണ് ഇന്ത്യന് ടെലികോം റെഗുലേറ്ററി അതോറിറ്റിയിലെ അംഗവും ഐ ഐ ടി കാണ്‍പൂരിലെ ഡയറക്ടറുമായ അഭയ് കരാന്ദികര് പറയുന്നത്.\nജീവജാലങ്ങള്‍ക്ക് പ്രത്യേകിച്ച് മനുഷ്യര്‍ക്ക് കൂടുതല് സുരക്ഷിതമായ വിധത്തിലുള്ള 5ജി സേവനങ്ങള് എന്ന ആശയം ശക്തമായി മുന്നോട്ടുവെക്കപ്പെടുന്നുണ്ട്. ഒപ്ടിക്കല് ഫൈബര് കേബിളുകള് ഉപയോഗിച്ചുള്ള ശൃംഖലകള് സൃഷ്ടിക്കുന്നത് പ്രശ്‌നങ്ങള്‍ക്ക് ഒരു പരിധി വരെ പരിഹാരമാണെന്ന് പ്രൊഫസര് ഹെറോ പറയുന്നു. ഒ എഫ് സി കേബിളുകള് വിവര കൈമാറ്റത്തിന്റെ വേഗം വലിയ തോതില് വര്‍ധിപ്പിക്കുകയും ചെയ്യും. മൊബൈല് ഫോണുകള് വികിരണ സാധ്യതയുള്ള ഉപകരണമാണെന്ന് തിരിച്ചറിയുക എന്നതാണ് ഏറ്റവും പ്രധാനം. വികിരണ സാധ്യത കുറച്ചുകൊണ്ടുവരും വിധത്തില് അവയെ രൂപകല്‍പന ചെയ്യേണ്ടതുണ്ട്. ഫോണ് ഉപയോഗം കുറച്ചുകൊണ്ടുവരികയും വേണമെന്ന് ഹേറോ അഭിപ്രായപ്പെട്ടു.\nവിവര്‍ത്തനം: രാജീവ് എസ്\n5ജി സങ്കീര്‍ണ പ്രശ്‌നമാണ് ഭയക്കാന് കാരണങ്ങളുണ്ട് added by risalaadmin on July 30, 2019